
Κλέφτες και απατεώνες πλουτίζουν από τον ιδρώτα μας 

ΦΕΡΤΕ ΠΙΣΩ 
ΤΑ ΚΛΕΜΜΕΝΑ 




Εμπόριο 

Κάτω τα χέρια από 
την κυριακάτικη 
αργία 

σελ. 4 

19ο Συνέδριο ΚΚΕ 

Η παράσταση 
«Ο Καραγκιόζης 
Μεγαλέξανδρος» 

σελ. 10-11 



Διεθνή 

«Ευτυχώς δεν 
γίναμε Αργεντινή» 

σελ. 14 



Ιστορία 

Μια επέτειος για 
τρεις μεγάλους 
επαναστάτες 

σελ. 15 


Ανακοίνωση της ΟΚΔΕ για την εισβολή των ΜΑΤ στην ΑΣΟΕΕ 


Στις 28 Δεκέμβρη και ενώ τα πανεπι¬ 
στήμια δεν λειτουργούν, η συμμορία της 
κυβέρνησης με εκτελεστή την αστυνομία 
ξαναχτύπησε. Έστησαν ολόκληρη αστυ¬ 
νομική επιχείρηση με δεκάδες αστυνομι¬ 
κούς των ΜΑΤ, ΔΙΑΣ, ΔΕΛΤΑ και εισέ¬ 
βαλλαν μέσα στο κτίριο της ΑΣΟΕΕ παρα¬ 
βιάζοντας το άσυλο. Ο απολογισμός ήταν 
η σύλληψη 16 μεταναστών μικροπωλητών, 
που αναζήτησαν καταφύγιο στο χώρο του 
ασύλου και η εισβολή σε στέκια φοιτητι¬ 
κών παρατάξεων που λειτουργούν σε χώ¬ 
ρους της σχολής και στο αυτοδιαχειριζόμε- 
νο στέκι της ΑΣΟΕΕ. 

Η πρόφαση για την εισβολή ήταν το 
λεγόμενο «παραεμπόριο» μπροστά από 
την ΑΣΟΕΕ από μετανάστες μικροπωλη- 
τές. Αυτή η καραμέλα χρησιμοποιείται από 
κυβέρνηση-Τρόικα για να μας διαιρούν σε 
ντόπιους και «ξένους» και να μπορούν να 
εξαπολύουν επιθέσεις των κατασταλτικών 
μηχανισμών, με ή χωρίς τη συνδρομή των 
φασιστικών συμμοριών της Χρυσής Αυ¬ 
γής, εναντίων μεταναστών που προσπα¬ 
θούν να επιβιώσουν. Η κατάσταση ιδιαί¬ 
τερα έξω από την ΑΣΟΕΕ είναι χαρακτη¬ 
ριστική καθώς επί μονίμου βάσεως υπάρ¬ 
χει στρατοπεδευμένη αστυνομική δύναμη. 


Η εισβολή στην ΑΣΟΕΕ έρχεται ως 
συνέχεια των προηγούμενων περιστατι¬ 
κών αυξανόμενης καταστολής τον τελευ¬ 
ταίο καιρό, όπως ήταν η εισβολή από την 
αστυνομία στη κατάληψη της βίλα Αμα¬ 
λίας στις 20/12 και η προσαγωγή 8 αγω¬ 
νιστών, οι συλλήψεις μαθητών και φοιτη¬ 
τών στη διαδήλωση στις 6/12, η παραβί¬ 
αση δυο φορές του ασύλου στο ΑΠΘ, η 
σύλληψη μέσα στο άσυλο 11 απεργών ερ¬ 
γολαβικών εργαζομένων στο Αριστοτέ- 
λειο πανεπιστήμιο, η επίθεση στο φοιτητι¬ 
κό μπλοκ, ο ξυλοδαρμός και οι συλλήψεις 
16 φοιτητών (μέσα στο άσυλο) στη διαδή¬ 
λωση στις 17/11 στη Θεσ/νίκη, οι συλλή¬ 
ψεις συνδικαλιστών στις 15/11 στη Θεσ/ 
νίκη κ.α. Όλες οι συλλήψεις συνοδεύτη¬ 
καν και από στημένες διώξεις, κάποιες από 
τις οποίες αναμένονται να εκδικαστούν το 
επόμενο διάστημα. 

Η εισβολή στην ΑΣΟΕΕ στοχεύει στην 
τρομοκράτηση του φοιτητικού και νεολαι- 
ίστικου κινήματος και των μεταναστών. 
Βρίσκεται μέσα στα πλαίσια του κράτους 
έκτακτης ανάγκης που οικοδομεί η κυ¬ 
βέρνηση για να αντιμετωπίσει τους αγώ¬ 
νες των εργαζομένων και της νεολαίας 
και ιδιαίτερα των πιο ριζοσπαστικών και 


αγωνιστικών τους κομματιών. Η κυβέρνη¬ 
ση, εκτός από την Τρόικα, τα αφεντικά και 
τους ιμπεριαλιστές, τη Χρυσή Αυγή, δεν 
έχει σχεδόν κανένα έρεισμα μέσα στην κοι¬ 
νωνία και για αυτό προσπαθεί να επιβιώσει 
με την ωμή βία και καταστολή. 

Πρέπει να ξεμπερδεύουμε όσο πιο γρή¬ 
γορα γίνεται μ’ αυτή τη χουντική κυβέρ¬ 
νηση και με την Τρόικα. Ν’ απαντήσουμε 
αποφασιστικά, δυναμικά και μαζικά απέ¬ 
ναντι στην καταστολή, τις συμμορίες των 
ΜΑΤ και τις φασιστικές συμμορίες της 
Χρυσής Αυγής που τους συνδράμουν, με 
ένα κίνημα υπεράσπισης των δημοκρατι¬ 
κών μας δικαιωμάτων και ελευθεριών. 

- Κάτω τα χέρια από τους εργατικούς 
αγώνες, τις κινητοποιήσεις και το Ασυλο. 

- Κάτω τα χέρια από τους κοινωνικούς 
χώρους, τα στέκια και τις καταλήψεις. 

- Καμία δίωξη αγωνιστών, άμεση 
απόσυρση των κατηγοριών. 

- Όχι στο κράτος έκτακτης ανάγκης. 
Διάλυση των ΜΑΤ - Αφοπλισμός της 
Αστυνομίας. 

- Να οργανώσουμε παντού την 
αυτοάμυνα και αλληλεγγύη του 
κινήματος, ενάντια σε κρατική 
καταστολή και χρυσαυγίτικες συμμορίες. 

Να οργανώσουμε την αντίσταση 

Να οικοδομήσουμε την Ο.Κ.Δ.Ε. 
& την 4η Διεθνή 

Όλοι εμείς, οι εργαζόμενοι, οι νέοι, τα φτωχά λαϊκά στρώματα, 
βιώνουμε καθημερινά την απίστευτα σκληρή επίθεση του κεφα¬ 
λαίου στα κοινωνικά και πολιτικά δικαιώματα, στις ατομικές ελευ¬ 
θερίες και την ποιότητα ζωής. Με την ιδιωτικοποίηση των δημό¬ 
σιων υπηρεσιών και των κοινωνικών αγαθών, την εμπορευματο- 
ποίηση/διάλυση των συστημάτων υγείας, παιδείας και κοινωνι¬ 
κής ασφάλισης. Τις φαραωνικές ανισότητες με τον ανεξέλεγκτο 
πλουτισμό μιας δράκας καπιταλιστών και χρυσοδάκτυλων της 
αγοράς χάρη στην υπερεκμετάλλευση και καταπίεση της εργασί¬ 
ας, στην λεηλασία της δημόσιας περιουσίας και των λαϊκών απο¬ 
ταμιεύσεων. Την καταπάτηση της ανθρώπινης αξιοπρέπειας, τον 
εκφυλισμό των ηθικών, πνευματικών και πολιτιστικών αξιών και 
συνολικά την αποσύνθεση της οικονομίας και της κοινωνίας. 

Όλοι εμείς, βλέπουμε την εξαθλίωση, την φτώχεια και την πεί¬ 
να ν'απλώνονται παντού στον πλανήτη. Την παιδική εργασία, την 
εγκληματικότητα, τον ρατσισμό, τον εθνικισμό να φουντώνουν. 
Τον πόλεμο και την καταστροφή του περιβάλλοντος να απειλούν 
την επιβίωση του ανθρώπινου γένους. Την αλόγιστη χρήση των 
ανθρώπινων και φυσικών πόρων από μια χούφτα πολυεθνικών/ 
διεθνικών επιχειρήσεων των ιμπεριαλιστικών χωρών, που επι¬ 
βάλλουν με την βία τον Νεοφιλελευθερισμό, την Παγκοσμιοποί¬ 
ηση και την Νέα Τάξη Πραγμάτων, για την σωτηρία των κερδών 
τους και του συστήματος τους από την βαθύτατη κρίση του. 

Όλοι εμείς πρέπει και μπορούμε να τους σταματήσουμε. Να 
βάλουμε τέλος στα αδιέξοδα του ατομισμού και της διαίρεσης. 
Να μετατρέψουμε με τους αγώνες και την αλληλεγγύη μας τα 
συνδικάτα και τους συλλόγους μας σε όπλα αντίστασης στον νε¬ 
οφιλελευθερισμό, την εκμετάλλευση, την καταστολή, την κατα¬ 
στροφή του περιβάλλοντος, τον ρατσισμό και τον πόλεμο. Να 
πετάξουμε οριστικά την «αρχαία σκουριά»: σοσιαλδημοκράτες, 
σταλινικούς, ρεφορμιστές και γραφειοκράτες συνδικαλιστές. 
Όλους αυτούς, που αφού βίασαν ιδανικά και αξίες γενιών και γε¬ 
νιών για μια καλύτερη ζωή, σήμερα έχουν περάσει στο νεοφιλε¬ 
λεύθερο στρατόπεδο ή αναπαλαιώνουν τις πολιτικές της ταξικής 
συνεργασίας, της «κεντροαριστεράς», της «λαϊκής εξουσίας», που 
μας οδήγησαν σε τραγικές ήττες. 

Όλοι εμείς πρέπει να κάνουμε μια τομή στην πολιτική μας. Να 
συγκρουστούμε με την λογική της αγοράς και του κέρδους στη 
βάση ενός αντικαπιταλιστικού προγράμματος. Να χτυπήσου¬ 
με το κακό στην ρίζα του, το κεφάλαιο, την Ε.Ε., τον καπιταλισμό 
και τον ιμπεριαλισμό. Να καταργήσουμε την εκμετάλλευση αν¬ 
θρώπων από άνθρωπο, να κοινωνικοποιήσουμε τις επιχειρήσεις 
σ' όλους τους τομείς-κλειδιά της οικονομίας (τράπεζες, ενέργεια, 
μέσα μεταφοράς και επικοινωνίας). Να θέσουμε όλες τις μεγά¬ 
λες επιλογές -ενέργεια, βιομηχανία, διατροφή, περιβάλλον, πο¬ 
λιτισμός- σ' ένα δημοκρατικό σχεδιασμό. Να αποδεσμεύσουμε 
την χώρα μας από την Ε.Ε. των καπιταλιστών, των κερδοσκόπων, 
του ρατσισμού και των τρομονόμων, του νεοαποικισμού και των 
ιμπεριαλιστικών επεμβάσεων. Να ανατρέψουμε την κοινοβου¬ 
λευτική δικτατορία του κεφαλαίου, να διαχωριστούμε οριστικά 
από τις σταλινικές δικτατορίες των γκούλαγκ ή τα πρότυπα του 
«ανθρώπινου καπιταλισμού» της σοσιαλδημοκρατίας και της κε¬ 
ντροαριστεράς. Να εγκαταστήσουμε μια σοσιαλιστική κοινωνία 
στην χώρα μας και την Ε.Ε, που θα έχει στο κέντρο της τις ανά¬ 
γκες του ανθρώπου, τα δημοκρατικά και κοινωνικά δικαιώματα, 
τις ατομικές ελευθερίες, τις ανθρώπινες, ηθικές και πολιτικές αξί¬ 
ες. Να εγκαθιδρύσουμε την εξουσία των εργαζομένων, που θα 
στηρίζεται σε όργανα άμεσης δημοκρατίας και αυτοδιαχείρισης, 
όπου τα δημοκρατικά, πολιτικά και ατομικά δικαιώματα και ελευ¬ 
θερίες θα ξεπερνούν κατά πολύ, ποσοτικά και ποιοτικά, εκείνα 
ακόμη και των πιο ανεπτυγμένων αστικών δημοκρατιών. 

Όλοι εμείς πρέπει να κάνουμε μια τομή στην πρακτική μας. 
Να στρατευτούμε στον αγώνα για να υπερασπιστούμε την εργα¬ 
σία, το βιοτικό επίπεδο, το δικαίωμα στην ζωή. Να βάλουμε τέλος 
στην βαρβαρότητα του νεοφιλελευθερισμού, στις πολιτικές των 
αστικών κομμάτων (Ν.Δ., ΠΑΣΟΚ) και του καπιταλισμού/ιμπε- 
ριαλισμού. Να παλέψουμε για την ενότητα του κινήματος μέσα 
στους αγώνες στη βάση της ταξικής ανεξαρτησίας. Να δημιουρ¬ 
γήσουμε και να στηρίξουμε συσπειρώσεις αντίστασης και επι¬ 
τροπές αγώνα σε κάθε σωματείο, σύλλογο, τόπο δουλειάς, σχο¬ 
λείο, σχολή, γειτονιά και κοινότητα. Να οικοδομήσουμε μια ισχυ¬ 
ρή αντικαπιταλιστική δύναμη μέσα στο εργατικό/συνδικαλιστι- 
κό κίνημα και τα κοινωνικά κινήματα. Να χτίσουμε την δική μας 
μαζική εργατική, επαναστατική οργάνωση, πραγματικό εργαλείο 
στην πάλη μας για την σωτηρία από τους νεοφιλελεύθερους κα¬ 
πιταλιστές και ιμπεριαλιστές. Να στρατευτούμε στην υπόθεση 
της Ο.Κ.Δ.Ε. και του επαναστατικού μαρξισμού, στην οικοδόμη¬ 
ση του παγκόσμιου κόμματος της σοσιαλιστικής επανάστασης, 
την 4 η Διεθνή. 


2 Εργατική Πάλη 


Ιανουάριος 2013 


Κυκλοφορεί από τις εκδόσεις ΕΡΓΑΤΙΚΗ ΠΑΛΗ 



; 


Ερνίατ Μαντΐλ 
Μικαϋ. Αεβί 
Ζαν-Μίψκ Πΰυαβύν 


Μπ 



ΑΠΑΝΤΗΣΗ ΣΤΟΝ 
ΛΟΥΙΑΛΤΟΥΣΕΡ 



Αττάνττισΐΐ στον Λονί Αλτονσέρ 

Συγγραφείς: Ερνέστ Μαντέλ, Μικαέλ Λεβί, 
Ζαν-Μαρκ Πουαρόν 

Χρονολογία έκδοσης: Ιούνιος 2008 

Σελίδες: 180 

Τιμή: 8 ευρώ 


Οι Εκδόσεις Εργατική Πάλη παρουσιάζουν 
στο αναγνωστικό κοινό το βιβλίο υπό τον γενι¬ 
κό τίτλο Απάντηση στον Λονί Αλτονσέρ. Η έκ¬ 
δοση αυτή περιλαμβάνει τέσσερα κείμενα: Δύο 
του Ερνέστ Μαντέλ (Απάντηση στον Αουί Αλ- 
τουσέρ καί στον Ζαν Ελλεστέιν και Ο Αλτου- 
σέρ διορθώνει τον Μάρξ ), ένα του Μικαέλ Λεβί 
(Ιστορικισμός και ανθρωπισμός στον Μαρξ ή 
Ξαναδιαβάζοντας το «Κεφάλαιο») και ένα του 
Ζαν-Μαρκ Πουαρόν (Ο Αλτονσέρ , η Ιδεολογία , 
το Σχολείο). 

Η έκδοση αυτού του βιβλίου έχει σαν σκο¬ 
πό να γνωρίσει στους έλληνες αναγνώστες και 
ιδιαίτερα στους αναγνώστες του εργατικού κι¬ 
νήματος τις πραγματικές απόψεις του Λουί Αλ- 
τουσέρ, και όχι αυτές που παρουσιάζουν στην 


χώρα μας ορισμένοι, ρετουρσαρισμένα και κυ¬ 
ρίως επιλεκτικά. Πρέπει να γίνει γνωστό ότι ο 
Αλτουσέρ ρίχνει στην πυρά σχεδόν όλα τα έργα 
των μαρξιστών και του ιδίου του Μαρξ (εκτός 
ίσως από τις σημειώσεις του Μαρξ για το «Εγ¬ 
χειρίδιο Πολιτικής Οικονομίας» του Άντολφ 
Βάγκνερ). 

Μέσα από την κριτική στις απόψεις του Λουί 
Αλτουσέρ που ασκούν οι τρεις συγγραφείς της 
παρούσας έκδοσης όχι μόνο φαίνεται ο αντι- 
μαρξιστικός χαρακτήρας τους, αλλά ταυτόχρο¬ 
να διευκρινίζονται και μια σειρά από θέματα με¬ 
γάλης σημασίας για το εργατικό κίνημα. Αυτοί 
οι δύο λόγοι έκανα αυτή την έκδοση αναγκαία 
και χρήσιμη.. 

Από το οπισθόφνλλο 



Πού θα βρείτε τις εκδόσεις 


ΕΡΓΑΤΙΚΗ ΠΑΛΗ 


Αθήνα 

Βιβλιοπωλεία: “Πρωτοπορία” Γραβιάς 3-5, “Πολιτεία” Ασκληπιού 1-3 & Ακαδημίας, 
“Εναλλακτικό Βιβλιοπωλείο” Θεμιστοκλέους 37 και σε όλα τα κεντρικά βιβλιοπωλεία. 

Θεσσαλονίκη 

Βιβλιοπωλεία: “Το Κεντρί” Δημ. Γούναρη 22 (Ναυαρίνο), “Πρωτοπορία” Λ. Νίκης 3 

Γιάννενα 

Βιβλιοπωλεία: “Δωδώνη”, “Το βιβλιοπωλείο” στην Αβέρωφ 

Κοζάνη 

Συνεταιριστικό Βιβλιοπωλείο Κοζάνης, Ρήγα Φεραίου 10 



Πού θα βρείτε την εφημερίδα 

ΕΡΓΑΤΙΚΗ ΠΑΛΗ 


Αθήνα 

Περίπτερα: Πλ. Κάνιγγος και σχεδόν σε όλα τα περίπτερα των Εξαρχείων. 

Βιβλιοπωλεία: “Εναλλακτικό Βιβλιοπωλείο” Θεμιστοκλέους 37, 

“Καινά Δαιμόνια” Σουλτάνη 8, “Εκτός των Τειχών” Γραβιάς 10-12. 

Θεσσαλονίκη 

Πολιτικό-Πολιτιστικό Στέκι “Ισκρα”: Αμύντα 12, ισόγειο 
Περίπτερα: Καμάρα, Αλεξάνδρου Σβώλου 39 
Βιβλιοπωλεία: “Το Κεντρί” Δημ. Γούναρη 22 (Ναυαρίνο) 

Κοζάνη 

Συνεταιριστικό Βιβλιοπωλείο Κοζάνης, Ρήγα Φεραίου 10 

Και στα κεντρικά πρακτορεία Αθηναϊκού τύπου σε όλη την Ελλάδα. 

Γίνε Συνδρομητής - Ενίσχυσε την ΕΡΓΑΤΙΚΗ ΠΑΛΗ 

Γράψτε μας στο ε-πιώΐΐ 6Γ§αίίΕίραΚ@οΕά6.§Γ ή ταχυδρομήστε μας τα στοιχεία σας στην 
διεύθυνση Αγ. Κωσταντίνου 57, Τ.Κ. 104 37, Αθήνα. 

Ετήσια συνδρομή εσωτερικού 15 ευρώ - εξωτερικού 20 ευρώ. 


ΕΡΓΑΤΙΚΗ ΠΑΛΗ 

Μηνιαία εφημερίδα της Οργάνωσης Κομμουνιστών Διεθνιστών Ελλάδας 
Εκδίδεται από αστική μη κερδοσκοπική εταιρεία, Εκδότης: Σωφρόνης Παπαδόπουλος, Εκτύπωση: Κ. Φερέτος, Δερβενίων 30 
γραφεία: Αγ. Κωνσταντίνου 57, Τ.Κ. 10437, Αθήνα, τηλ. 210-5247227 - Κλεισούρας 4, Θεσσαλονίκη, τηλ. 2310-237938 

\ν\ν\ν.ο1«ΐ€.£Γ, σ-ηιαίΐ: €Γ§αΙΐΚΐρα1ΐ@οΚ(ΐ€.§Γ 

Η άΠΟΨή ΜΑΣ 

Καπιταλιστική φιλανθρωπία 
και καταστολή 

«Οι εργάτες φωνάζουν για ψωμί. Οι έμποροι φωνάζουν για αγορές. 

Οι άνεργοι πεινούσαν. Τώρα πεινάνε κι όσοι εργάζονται. 

Αυτοί που αρπάνε το φαί απ’το τραπέζι, κηρύχνουν τη λιτότητα. 

Αυτοί που παίρνουν όλα τα δοσήματα, ζητάνε θυσίες. 

Οι χορτάτοι μιλάνε στους πεινασμένους για τις μεγάλες εποχές που θα ( ρθουν. 
Αυτοί που τη χώρα σέρνουνε στην άβυσσο λεν πως η τέχνη να κυβερνάς το λαό 
Είναι πολύ δύσκολη για τους ανθρώπους του λαού.» 

Από το ποίημα του Μπέρτολτ Μπρεχτ Τερμανικό Εγχειρίδιο Πολέμου, 


Ε νόψει των γιορτών, διάφοροι 
καπιταλιστές εναρμονίστηκαν 
με το πνεύμα των ημερών και 
επιδόθηκαν σε φιλανθρωπικές 
ενέργειες. Βέβαια η «καπιταλι¬ 
στική φιλανθρωπία» είναι εξίσου σύντομο 
ανέκδοτο με την «ιμπεριαλιστική ανθρωπι¬ 
στική βοήθεια». Αυτοί που οδήγησαν την 
ελληνική οικονομία στη χρεοκοπία, που ξε¬ 
ζουμίζουν τον πλούτο που παράγουμε, που 
έχουν οδηγήσει μαζί με την Τρόικα και τη 
συγκυβέρνηση τους εργαζόμενους, τη νε¬ 
ολαία και τα φτωχά λαϊκά στρώματα στη 
φτώχεια και την εξαθλίωση, που καθημερινά 
καταργούν εργασιακά δικαιώματα και κατα¬ 
κτήσεις, με απίστευτη υποκρισία δηλώνουν 
φιλάνθρωποι, βρικόλακες αιμοδότες δηλα¬ 
δή. Η λΑκΜοπε, ενώ έχει πραγματοποιήσει 
συνεχείς επιθέσεις ενάντια στους εργαζόμε¬ 
νους (προσπάθεια κατάργησης της συλλο¬ 
γικής σύμβασης, προγράμματα εθελούσιας 
εξόδου κ.λπ.), πρόσφατα συμμετείχε σε φι¬ 
λανθρωπικό πρόγραμμα. Καμία διάθεση δεν 
έχουν βέβαια οι αετονύχηδες επιχειρηματί¬ 
ες για φιλανθρωπία. Διαφήμιση και αναβάθ¬ 
μιση του εταιρικού τους προφίλ θέλουν να 
κάνουν. Όμως το θράσος τους δεν έχει όρια. 
Εκμεταλλευόμενοι τα αισθήματα αλληλεγ¬ 
γύης, αυταπάρνησης και αυτοθυσίας που 
χαρακτηρίζουν τους εργαζόμενους, μας κα¬ 
λούν να συνδράμουμε «για να βοηθήσου¬ 
με τους συμπολίτες μας», ενώ είναι οι ίδιοι 
οι καπιταλιστές που με λύσσα επεδίωξαν την 
κατάργηση του κοινωνικού κράτους για να 
επωφελούνται με φοροαπαλλαγές και ενι¬ 
σχύσεις από τους πόρους που εξοικονομού¬ 
νται. Τέτοια ήταν η εκστρατεία του Με§α 
με τον δήμο Αθηναίων. Ακόμη πιο χαρα¬ 
κτηριστική περίπτωση «εθελοντικής φιλαν¬ 
θρωπίας» είναι αυτή του ΣΚΑΪ σε συνεργα¬ 
σία με την Εθνική Τράπεζα και τη συνδρο¬ 
μή της αρχιεπισκοπής Αθηνών και της Ένω¬ 
σης Φροντιστών Αθήνας. Όλος ο παρασιτι- 
κός συρφετός, οι τραπεζίτες που τους πλη¬ 
ρώνουμε χρυσούς, τα δύο όπια του λαού 
που ευλογούν (κυριολεκτικά και μεταφορι¬ 
κά) Τρόικα και συγκυβέρνηση: οι καναλάρ- 
χες που δεν έχουν πληρώσει ούτε ευρώ για 
τις συχνότητες και η αρχιεπισκοπή που δεν 
πληρώνει φόρους, οι φροντιστήριάρχες που 


πλουτίζουν από την εκμετάλλευση των ερ¬ 
γαζόμενων (καθηγητών και οικογενειών 
των μαθητών) αποκτούν αναβαθμισμένη 
αξιοπιστία και επιτελούν το θεάρεστο έργο 
τους από τις δικές μας τσέπες. 

Σε φιλανθρωπία «μόνο γιαΈλληνες» επι¬ 
δίδεται και η φασιστοσυμμορία της Χρυσής 
Αυγής. Οι Νεοναζί, που το αντιπολιτευτικό 
τους έργο περιορίζεται σε επερωτήσεις για 
τη βαριά φορολόγηση των ελλήνων εφοπλι¬ 
στών και σε δολοφονικές επιθέσεις εναντί¬ 
ον των πιο καταπιεσμένων και εξαθλιωμέ¬ 
νων κομματιών της εργατικής τάξης, επιχεί¬ 
ρησαν να κερδίσουν γόητρο και να επεκτεί¬ 
νουν την επιρροή τους. Δυστυχώς για αυ¬ 
τούς, αυτό έγινε κατορθωτό μόνο όπου εί¬ 
χαν την προστασία της αστυνομίας, δείχνο¬ 
ντας έτσι για άλλη μια φορά πόσο αντισυ- 
στημική δύναμη είναι αλλά και ποιοι την κα¬ 
λύπτουν και την ενισχύουν. 

Ενώ η αστική τάξη επιδίδεται σε φιλαν¬ 
θρωπίες, ο πολιτικός εκφραστής της συνε¬ 
χίζει να τσαλαβουτά στα βρώμικα νερά του 
βοναπαρτισμού και στην προσπάθεια επι¬ 
βολής ενός κράτους «έκτακτης ανάγκης». 
Απαραίτητο βήμα για να συνεχιστεί η βο- 
ναπαρτιστική διακυβέρνηση και να περιο¬ 
ριστούν τα δημοκρατικά δικαιώματα και οι 
ατομικές ελευθερίες είναι η αναβάθμιση του 
ρόλου των διωκτικών αρχών σε βίαιο διαχει¬ 


ριστή των συνεπειών της κρίσης. Σε συνέ¬ 
χεια των αστυνομικών επιχειρήσεων ενάντια 
σε φοιτητές, εργαζόμενους και μαθητές κατά 
το προηγούμενο διάστημα (βλ. προηγού¬ 
μενο φύλλο) εκδόθηκε εισαγγελική εντο¬ 
λή στις 19/12 για επέμβαση της αστυνομί¬ 
ας, ώστε να λήξει η εδώ και μήνες κατάλη¬ 
ψη της εστίας του Πανεπιστημίου Μακεδο¬ 
νίας από φοιτητές που διεκδικούν το δικαί¬ 
ωμά τους στη στέγη. Η επέμβαση δεν έγινε 
τελικά λόγω της αναστολής της κατάληψης 
από τους φοιτητές λόγω διακοπών. Ακολού¬ 
θησε η εισβολή των ΜΑΤ στην κατάληψη 
νϋΐα Αμαλίας και οι προκλητικές δηλώσεις 
Δένδια ότι «πατάχθηκε ένα κέντρο ανομίας 
που δρούσε για χρόνια». Μέσα στις διακο¬ 
πές, στις 28/12, έγινε, για τρίτη φορά μέσα 
σε σχεδόν ένα μήνα, καταπάτηση του ασύ¬ 
λου στην κλειστή και άδεια ΑΣΟΕΕ. Με το 
πρόσχημα της πάταξης του παραεμπορίου, η 
αστυνομία εισέβαλε στο χώρο του πανεπι¬ 
στημίου και συνέλαβε 16 βιοπαλαιστές με¬ 
τανάστες. Εδώ και μήνες γίνονταν επιθέ¬ 
σεις των ΜΑΤ σε συνεργασία με φασίστες 
κατά μεταναστών, οι οποίοι έβρισκαν κατα¬ 
φύγιο στην ΑΣΟΕΕ και με τη βοήθεια φοι¬ 
τητών απωθούσαν τις επιθέσεις. Άνευ αιτί¬ 
ας όμως η αστυνομία εισέβαλε και σε εσω¬ 
τερικούς χώρους του πανεπιστημίου, όπου 
κατάσχεσε (ή φύτεψε;) αντιασφυξιογόνες 


μάσκες, κοντάρια και άδεια μπουκάλια. Τα 
«τρομερά» αυτά πειστήρια τα επιδείκνυαν 
για μέρες τα ΜΜΕ ώστε να υποστηριχθούν 
οι δηλώσεις Δένδια ότι «το άσυλο είχε μετα¬ 
τραπεί σε άσυλο ανομίας». Βέβαια ο υπουρ¬ 
γός Δημόσιας Τάξης σιωπά απέναντι στο γε¬ 
γονός ότι η Βουλή έχει μετατραπεί σε άσυ¬ 
λο ανομίας (βλ. λίστα Λαγκάρντ, σκάνδαλο 
Μεϊμαράκη κ.α.), όπως επίσης και το σώμα 
των πραιτοριανών του, όπως αποδείχθηκε 
πρόσφατα με τη σύλληψη ακόμη και αξιω¬ 
ματικών της αστυνομίας για τη συμμετοχή 
τους σε κύκλωμα διακίνησης ναρκωτικών. 

Η απάντηση του εργατικού κινήματος 
απέναντι σε όλα αυτά πρέπει να είναι άμεση. 
Δεν έχουμε ανάγκη από την υποκριτική φι¬ 
λανθρωπία των καπιταλιστών. Παλεύουμε 
για την αξιοπρέπειά μας και θα την επιβά¬ 
λουμε! Με την υπεράσπιση των εργατικών 
δικαιωμάτων και κατακτήσεων, με την όξυν- 
ση των αγώνων μας, τον συντονισμό τους 
και την αυτοοργάνωσή μας. Με την αυτο¬ 
οργάνωση σε κάθε γειτονιά, σε κάθε πόλη, 
σε όλη τη χώρα, μέσα από λαϊκές συνελεύ¬ 
σεις και επιτροπές δράσης να οργανώσουμε 
δομές ενάντια στη φτώχεια και την εξαθλί¬ 
ωση, που θα αξιοποιήσουν πραγματικά την 
αλληλεγγύη, την αυταπάρνηση και την αυ¬ 
τοθυσία της εργατικής τάξης. Το δίκιο μας 
δεν μπορεί να διώκεται. Θα κυριαρχήσει! 
Σε εργασιακούς και νεολαιίστικους χώρους, 
σε συνοικίες και γειτονιές να αναπτύξουμε 
δράση ενάντια στο κράτος «έκτακτης ανά¬ 
γκης» και τις φασιστικές συμμορίες. Να μην 
αφή σου με κανέναν μόνο του απέναντι τους. 
Για κάθε αγωνιστή που δέχεται το οποιοδή- 
ποτε χτύπημα, εκατοντάδες νέοι αγωνιστές 
να μπαίνουν στον αγώνα. Να οργανώσου¬ 
με την αυτοάμυνά μας απέναντι σε αυτές τις 
απειλές και να παλέψουμε για την ενοποίη¬ 
ση των αγώνων σε Γενική Πολιτική Απερ¬ 
γία Διάρκειας για να ξεμπερδεύουμε με την 
εγκληματική συγκυβέρνηση, την Τρόικα και 
το κράτος «έκτακτης ανάγκης», να ανοίξει ο 
δρόμος για να επιβάλουμε τις δικές μας λύ¬ 
σεις, σύμφωνα με τις δικές μας ανάγκες. Να 
εν ισχύ σου με την επαναστατική πολιτική, 
την ΟΚΔΕ και τις παρατάξεις της, ως εργα¬ 
λεία που θα προσφέρουν στην επιτυχή έκβα¬ 
ση των παραπάνω. 



Η καπιταλιστική βαρβαρότητα... 

με ιην γλώσσα ίων αριθμών 


Η ανεργία και η συνακόλουθη οικονομική ανέ¬ 
χεια έχουν δημιουργήσει μια νέα κοινωνική 
ομάδα: τους «νεοάστεγους». Άνεργοι που έχα¬ 
σαν το σπίτι τους ή δεν μπορούσαν να το συ¬ 
ντηρήσουν, εργαζόμενοι που απολύθηκαν λίγο πριν τη σύ¬ 
νταξη. Οι εκτιμήσεις κάνουν λόγο για περίπου 20.000 αν¬ 
θρώπους, οι μισοί εκ των οποίων στην Αθήνα, που διαβι- 
ούν στον δρόμο ή σε ακατάλληλες συνθήκες στέγασης. Το 
65% αυτών είναι «νεοάστεγοι» και βρέθηκαν σ’ αυτή την 
κατάσταση από το 2010 και μετά, που άρχισαν να φαίνο¬ 
νται τα αποτελέσματα των μνημονίων. 

Σύμφωνα με πρόσφατη έρευνα, σε ποσοστό 89,7% εί- 
ναΓΕλληνες και 10,3% αλλοδαποί, ενώ περίπου 80% είναι 
άτομα παραγωγικών ηλικιών. 52% έχει τελειώσει Γυμνάσιο, 
25% Λύκειο, 20% κάποιο Πανεπιστήμιο ή ΤΕΙ, ενώ οι πε¬ 
ρισσότεροι ήταν εργαζόμενοι, κυρίως σε τομείς που έχουν 
πληγεί ανεπανόρθωτα από την κρίση, όπως οι κατασκευ¬ 
ές, οι βιοτεχνίες κ.λπ. 24,8% εργάζονταν σε τεχνικά επαγ¬ 
γέλματα ή/και στον κατασκευαστικό τομέα, 22% ήταν ιδι¬ 
ωτικοί υπάλληλοι, 18% ελεύθεροι επαγγελματίες και 16% 
εργάζονταν στον τουριστικό τομέα. Το τελευταίο διάστη¬ 
μα υπάρχει σαφής αυξητική τάση των «νεοάστεγων», περί¬ 
που στο 25%. 


Η ραγδαία αύξηση της ανεργί¬ 
ας, που έχει ξεπεράσει το 25%, 
έχει ως συνέπεια και την ταχύ¬ 
τατη ανάπτυξη της «μαύρης» 
εργασίας. Σύμφωνα με στοιχεία που δόθη¬ 
καν στη δημοσιότητα από το Σώμα Επιθε¬ 
ωρητών Εργασίας, η ανασφάλιστη εργασία 
αυξήθηκε συνολικά κατά 10% την τελευταία 
τριετία. Σε δείγμα 12.112 επιχειρήσεων που 
ελέγχθηκαν στο πρώτο εννιάμηνο του 2012, 
οι 12.823 από τους συνολικά 43.949 απασχο¬ 
λούμενους σ’ αυτές βρέθηκαν να εργάζονται 
χωρίς καμία ασφάλιση (το 38,3% ήταν αλλο¬ 
δαποί και το 24,6% Έλληνες). 1 στους 3 ερ¬ 
γαζόμενους, δηλαδή, απασχολείται χωρίς έν¬ 
σημα και περίθαλψη... Στις μεσαιωνικές ερ¬ 
γασιακές σχέσεις που μας επιβάλλουν, πα¬ 
ρουσιάζεται υπερδιπλασιασμός της μετατρο¬ 
πής των συμβάσεων από πλήρους απασχό¬ 
λησης σε εκ περιτροπής εργασίας μονομερώς 
από τους εργοδότες, ενώ οι μεγάλες μειώσεις 
στις αποδοχές, στην πλειονότητα των περι¬ 
πτώσεων, συντελέστηκαν πριν το 2012. 


Σ ε πρωτοσέλιδο αφιέρωμά του το ειδησεο- 
γραφικό πρακτορείο Β1οοιπΒογ§ τονίζει ότι 
«οι Έλληνες δεν μπορούν να βρουν χρή¬ 
ματα για να πληρώσουν το πετρέλαιο θέρ¬ 
μανσης σε μια χειμαζόμενη οικονομία», αποτυπώνο- 
ντας τη ζοφερή πραγματικότητα της οδυνηρής καθη¬ 
μερινότητας ιδιαίτερα των κατοίκων της Βόρειας Ελ¬ 
λάδας. Με μια οικονομία που συνεχώς συρρικνώνε¬ 
ται και την ανεργία να έχει φτάσει σε ποσοστό ρεκόρ, 
οι κάτοικοι αυτών των περιοχών δεν μπορούν να ζε¬ 
στάνουν τα σπίτια τους. Προβλήματα αντιμετωπίζουν 
και οι σχολικές μονάδες της Δυτικής Μακεδονίας, 300 
από τις οποίες δεν θα ανοίξουν μετά τα Χριστούγεν¬ 
να, λόγω έλλειψης πετρελαίου. Μόνη λύση φαίνεται 
να είναι οι ξυλόσομπες, για τις οποίες οι μαθητές -για 
να συνεχίσουν την «παράδοση» της δεκαετίας του 
1950- θα κουβαλάνε ένα ξύλο από το σπίτι τους. Το 
πανάκριβο πετρέλαιο θέρμανσης και οι συνεχείς επι¬ 
δρομές σε μισθούς και συντάξεις οδηγούν και τους 
κατοίκους των αστικών κέντρων στην ανεξέλεγκτη 
καύση ξυλείας (πολλές φορές ακατάλληλης), με απο¬ 
τέλεσμα το νέφος καπναιθάλης συνεχώς να αυξάνε¬ 
ται απειλώντας τη δημόσια υγεία και το περιβάλλον. 
































4 Εργατική Πάλη 


ΕΡΓΑΖΟΜΕΝΟΙ 


Ιανουάριος 2013 


Κάτω τα χέρια από την κυριακάτικη αργία 


Η ιστορία της κυριακάτικης αργίας 
δεν βγήκε τώρα ξαφνικά, αλλά 
κρατάει σχεδόν έναν αιώνα. Το 
1902 οι εμποροϋπάλληλοι διεκ- 
δικούν την αργία των καταστη¬ 
μάτων μετά την Κυριακή του Πάσχα. Το 1908 θα 
καθιερωθεί η Κυριακή ως αργία για τους καλο¬ 
καιρινούς μήνες στα καταστήματα, ενώ ο Εμπο¬ 
ρικός Σύλλογος Αθήνας προτείνει στην τότε κυ¬ 
βέρνηση την κυριακάτικη αργία για όλο τον χρό- 
νο.Το 1910 το Βασίλειο της Ελλάδας αποφασί¬ 
ζει την κήρυξη της Κυριακής ως αργίας για όλους 
τους εργαζομένους. Η πρώτη Κυριακή αργία 
ήταν στις 2 Ιανουάριου, έχοντας βέβαια προηγη- 
θεί σημαντικοί και αιματηροί αγώνες των εργα¬ 
ζομένων. Το 1971, επί δικτατορίας, με διάταγμα 
επιτρεπόταν η λειτουργία των επιχειρήσεων λια¬ 
νικής μια Κυριακή ανάμεσα στις 18 και 24 Δεκεμ¬ 
βρίου και κατά την τελευταία Κυριακή του έτους, 
εφόσον συμπίπτει με την 31 η Δεκεμβρίου. Αυτό 
το καθεστώς ισχύει εως και σήμερα! 

Το 1997 η Κυριακή παραμένει αργία εκτός 
των αμιγώς τουριστικών περιοχών. Τον Δεκέμ¬ 
βρη του 2012, ο υπουργός Ανάπτυξης Κωστής 
Χατζηδάκης και ο υφυπουργός Θανάσης Σκόρ- 
δας ανακοινώνουν την απελευθέρωση της κυ¬ 
ριακάτικης λειτουργίας για όλα τα καταστήμα¬ 
τα κάτω των 200 τ.μ. Εξαιρούνται αυτά που είναι 
διασυνδεδεμένα με αλυσίδες. Ταυτόχρονα, ανα¬ 
κοινώνουν την πρόθεσή τους να επιτρέψουν για 
7 Κυριακές τον χρόνο τη λειτουργία όλων των 
καταστημάτων, των αλυσίδων και όσων είναι στα 
ηι&11, τα εμπορικά πάρκα κ.τ.λ. 

Αυτό ουσιαστικά ανοίγει την πόρτα της πλή¬ 
ρους κατάργησης της Κυριακής αργίας. Γιατί ένα 
κατάστημα που είναι ας πούμε 252 τ.μ. και δεν το 
πιάνει ο νόμος, αν κάνει ένσταση στην επιτροπή 
ανταγωνισμού θα δικαιωθεί σίγουρα και αυτόμα¬ 
τα θα ακυρώσει τη φτιαγμένη στην άμμο δικλίδα 
ασφαλείας της διάταξης. Εκτός των άλλων, σιγά 
μην αφήσουν οι μεγαλέμποροι (Μαρινόπουλος, 
Σκλαβενίτης, Βασιλόπουλος κ.α.) την ευκαιρία 
να πάει χαμένη και δεν βρουν τρόπους να ανοί¬ 
ξουν τις Κυριακές, σε συνδυασμό με την ψήφιση 
της εξαήμερης εργασίας. Η τρικομματική κυβέρ¬ 
νηση σε αγαστή συνεργασία με τους μεγαλέμπο- 
ρους (ο Σαμαράς τους έταξε σε συνάντηση που 
είχε μαζί τους ότι θα απελευθερώσει τα πάντα) 
κάνει τους εμποροϋπάλληλους σύγχρονους δού¬ 
λους, που θα δουλεύουμε χωρίς σταματημό 7 μέ¬ 
ρες την εβδομάδα με ωράριο «λάστιχο» και μι¬ 
σθούς ψίχουλα. 

Την Κυριακή 31 Δεκεμβρίου κηρύχτηκε 24ωρη 
απεργία από την Ο.Ι.Ύ.Ε. (Ομοσπονδία Ιδιωτι¬ 
κών Υπαλλήλων Ελλάδος), τον Σύλλογο Εμπο- 
ροϋπαλλήλων - εδώ πρέπει να αναφερθεί ότι οι 
δύο προαναφερθέντες «παίζανε τις κουμπάρες» 
για το ποιος θα αναλάβει την ευθύνη της προ¬ 
κήρυξης της απεργίας - και το σωματείο Βιβλί- 
ου-Χάρτου, που πρώτο προκήρυξε 24ωρη απερ¬ 
γία στον χώρο του βιβλίου. 

Στην απεργία υπήρξε σχεδιασμός για απο¬ 
κλεισμό μεγάλων καταστημάτων στο κέντρο 
της Αθήνας, πράγμα που εφαρμόστηκε έμπρα¬ 
κτα στο ΡυΒΙίο και στον Παπασωτηρίου. Ακο¬ 
λούθησε πορεία στην αγορά της Ερμού, με συμ¬ 
μετοχή 200-250 περίπου ατόμων -και ανασταλτι¬ 
κό παράγοντα τη συνεχή βροχή-, η οποία πέρα¬ 
σε από το Αΐΐίε^, όπου βρίσκονταν δυο διμοιρί¬ 
ες ΜΑΤ και ΥΜΕΤ, εμποδίζοντας την είσοδο για 
ενημέρωση των εργαζομένων και των πελατών. 
Στο σημείο αυτό υπήρξε ένταση και από κει και 
ύστερα μας ακολουθούσαν μέχρι το τέλος της 



Λ Από την πορεία στην οδό Ερμού 
στην 24ωρη απεργία της Κυριακής 31 Δεκεμβρίου 


κινητοποίησης. Μετά το Αίΐί<:& η πορεία πέρασε 
από τα βιβλιοπωλεία Παπασωτηρίου και Πολι¬ 
τεία και κατέληξε στο ΜεΐτοροΗδ, στην οδό Στα¬ 
δίου, όπου εκεί υπήρχε κατάληψη και αποκλει¬ 
σμός από τους απλήρωτους και απολυμένους ερ¬ 
γαζόμενους. Η κινητοποίηση κατέληξε σε γλέντι 
στη Στοά του Βιβλίου. 

Εδώ να αναφέρουμε ακόμη μια φορά τη γνω¬ 
στή απομονωτική πολιτική του Συλλόγου Εμπο- 
ροϋπαλλήλων, που πρόσκειται στο ΠΑΜΕ, που 
ενώ όλοι καλούσαν στο κέντρο της Αθήνας, κα- 
λούσε στα πολυκαταστήματα ΜΑΓΕ στο Μα¬ 
ρούσι και στον Αγ. Δημήτριο, ενώ δεν έκανε ου¬ 
σιαστική προσπάθεια οργάνωσης της απεργίας. 

Το ίδιο και η Ο.Ι.Υ.Ε., η οποία έδειξε για ακό¬ 
μη μια φορά πόσο ξεπουλημένη είναι, αφού μέχρι 
τελευταία στιγμή δεν ήθελε να κηρύξει απεργία 
αλλά αναγκάστηκε εκ των πραγμάτων. Η Κυρια¬ 
κή - αργία είναι η σταγόνα που ξεχείλισε το πο¬ 
τήρι, μετά από όλα τα αντεργατικά μέτρα, τη δι¬ 
άλυση των συλλογικών συμβάσεων και γενικό¬ 
τερα όλων των εργατικών δικαιωμάτων και κα- 
τακτήσεων. Τώρα θέλουν να μας αρπάξουν και 
την Κυριακή, που ουσιαστικά είναι η μόνη μέρα 
που μια εργατική οικογένεια κάθεται στο τραπέ¬ 
ζι, μιλάει, κοινωνικοποιείται, πηγαίνει μια βόλτα, 
είναι η μέρα όπου η εργαζόμενη μητέρα βλέπει 
τα παιδιά της. Όλοι οι εργαζόμενοι-ες πρέπει να 
πούμε ένα «φτάνει πια» σ’ αυτήν την κόλαση που 
μας ετοιμάζουν. 

Μοναδικός δρόμος για να σώσουμε τους εαυ¬ 
τούς μας και την αξιοπρέπειά μας από τη φτώ¬ 
χεια, την εξαθλίωση, την ανεργία και τον καθη¬ 
μερινό εξευτελισμό που μας επιβάλλουν οι εργο¬ 
δότες, οι αστικές κυβερνήσεις, η Ε.Ε. και οι κάθε 
λογής δανειστές/κερδοσκόποι και τραπεζίτες, 
για να υπερασπιστούμε συλλογικές συμβάσεις 
και θέσεις εργασίας, είναι να στηριχτούμε στις 
δικές μας δυνάμεις, σπάζοντας το φαύλο κύκλο 
του δια αντιπροσώπων συνδικαλισμού και να 
ακολουθήσουμε το δρόμο που έχουν ανοίξει οι 
κλάδοι που βρίσκονται σε κινητοποιήσεις (ΠΟΕ 
- ΟΤΑ, συγκοινωνίες, κ.τ.λ.). 

Να οργανωθούμε στα Σωματεία μας, να στή¬ 
σουμε παντού επιτροπές δράσης για την έμπρα¬ 
κτη καταγγελία και κατάργηση των Μνημονί¬ 
ων και όλων των βάρβαρων αντεργατικών και 
αντιλαϊκών μέτρων, για τη διαγραφή του χρέ¬ 
ους και να εξαπολύσουμε ένα νέο κύμα αγώνων 
παντού, στις γειτονιές, στις πλατείες, στους 
χώρους δουλειάς, για να επιβάλουμε τις δικές 
μας ανάγκες και λύσεις. Για να το επιτύχουμε 
αυτό χρειάζεται Γενική Απεργία Διάρκειας για 
να διώξουμε τη χούντα Κυβέρνησης-Τρόικας. 

■ Παναγιώτης Μητρόγιαννης , 
εργαζόμενος στα Οαννε/οην 


επίκαιρα... 

Αποχώρησε από το ΠΑΜΕ η Π. Χριστοδουλίδου 

Στις 27 Δεκέμβρη, η δημοσιογράφος και συνδικα- 
λίστρια του ΚΚΕ Πόπη Χριστουδουλίδου αποχώρη¬ 
σε από τη «Δημοσιογραφική Συνεργασία», παράτα¬ 
ξη του ΚΚΕ στις συνδικαλιστικές ενώσεις των δημο¬ 
σιογράφων ΕΣΗΕΑ και ΠΟΕΣΥ, και από το ΠΑΜΕ 
Τύπου και ΜΜΕ, αντιδρώντας στις μαζικές απολύ¬ 
σεις στην εφημερίδα του «Ριζοσπάστη» και στον ρα¬ 
διοφωνικό σταθμό 902. Εξήγησε την απόφασή της με 
την αναπάντεχη υποκρισία με την οποία οι επαγγελ- 
ματίες συνδικαλιστές του Περισσού απολύουν εργα¬ 
ζόμενους εξ ονόματος των οποίων μιλάνε και διαδη¬ 
λώνουν, αλλά και αγανάκτησε με συναδέλφους που 
αποδέχονται τις απολύσεις για χάρη της εφημερίδας 
του κόμματος, λέγοντας χαρακτηριστικά ότι «τώρα 
το ποτήρι ξεχείλισε». Ένα τέτοιο ξεμπρόστιασμα από 
γνωστό στέλεχος του ΠΑΜΕ αναδεικνύει έντονα την 
κρίση στο εσωτερικό του ΚΚΕ και το εμφανίζει ξο- 
φλημένο στα μάτια όλης της κοινωνίας. 

Αλλοι 25.000 σε διαθεσιμότητα το 2013 

Έως τα μέσα Φεβρουάριου σχεδιάζεται να έχει 
ολοκληρωθεί η μετακίνηση των 2.500 εργαζομένων 
που έχουν τεθεί σε διαθεσιμότητα, σύμφωνα με ανα¬ 
κοίνωση του υπουργού Διοικητικής Μεταρρύθμισης 
Αντώνη Μανιτάκη. Είναι μόνο η αρχή: σύμφωνα με 
τον σχεδιασμό του υπουργείου, το 2013 θα τεθούν σε 
διαθεσιμότητα επιπλέον 25.000 υπάλληλοι από τέσ¬ 
σερις «δεξαμενές». Πρώτη, οι δομές των υπουργείων 
που αναμένεται να μειωθούν έως 50% μέχρι τα τέλη 
Ιανουάριου. Δεύτερη, γενικότερα φορείς του Δημο¬ 
σίου, όπως δήμοι, νοσοκομεία, ασφαλιστικά ταμεία, 
πανεπιστήμια και ΝΠΔΔ, οι οποίοι θα αξιολογηθούν 
για να μετακινηθούν οι «πλεονάζοντες». Τρίτη, οι ορ¬ 
γανισμοί που θα συγχωνευθούν ή θα καταργηθούν. 
Και τέταρτη, μια αξιολόγηση μέσω ΑΣΕΠ (πάντα στο 
όνομα της αξιοκρατίας) όλων των υπαλλήλων του 
Δημοσίου, που θα αναδείξει τους «ακατάλληλους», οι 
οποίοι αμέσως θα απολυθούν. Το ίδιο ισχύει και για 
τους «επίορκους», πραγματικούς ή κατασκευασμέ¬ 
νους. Ήδη 800 περίπου τέτοιοι «επίορκοι» δημόσιοι 
υπάλληλοι έχουν τεθεί σε αργία. 

Τα σχέδια αυτά, αν εφαρμοστούν, δημιουργούν, 
εκτός από μια ακόμα στρατιά ανέργων, μια τρομερή 
υποβάθμιση των δημόσιων υπηρεσιών και της καθη¬ 
μερινής ζωής των εργαζόμενων και των λαϊκών στρω¬ 
μάτων, καθιστώντας την όποια κοινωνική υποδομή 
ανύπαρκτη. 

Αρκετοί εργαζόμενοι έχουν κινηθεί νομικά ενά¬ 
ντια στο υπουργείο και μάλιστα 156 απ’ αυτούς έχουν 
δικαιωθεί. Μέχρι τώρα, αποφάσεις υπέρ των εργαζο¬ 
μένων έχουν εκδοθεί από τα πρωτοδικεία σε Πάτρα, 
Χίο, Ρέθυμνο, Μυτιλήνη, Ρόδο, Κοζάνη και Ξάνθη. Το 
πρωτοδικείο της Αθήνας, όμως, απέρριψε τις αιτή¬ 
σεις ασφαλιστικών μέτρων που είχαν υποβάλει εργα¬ 
ζόμενοι σε τρεις δήμους της Αττικής: 10 από το δήμο 
Αθηναίων, 18 από το δήμο Νέας Ιωνίας και 15 από το 
δήμο Σπάτων-Αρτέμιδος. 

Όποια όμως σημασία κι αν έχουν αυτά τα απο¬ 
τελέσματα στο νομικό επίπεδο (κυρίως δείχνουν τη 
δυσκολία εφαρμογής της διαθεσιμότητας/απολύσε¬ 
ων και γενικά της «μνημονιακής» ευθυγράμμισης του 
κρατικού μηχανισμού), δείχνουν ταυτόχρονα και το 
αίσθημα αδιεξόδου όπου οδηγεί τους εργαζόμενους 
η συνδικαλιστική γραφειοκρατία, που δεν έχει κανέ¬ 
να σχέδιο ή πραγματική διάθεση αντιμετώπισης των 
θανατηφόρων απολύσεων, εκτός από σκόρπιες απερ¬ 
γίες, χωρίς στόχο και ελπίδα νίκης. Ο αγώνας ενάντια 
στις απολύσεις στο Δημόσιο πρέπει να γίνει κομμάτι 
του αγώνα για τη Γενική Πολιτική Απεργία Διάρκει¬ 
ας, για να ρίξουμε την τρικομματική χούντα, την Τρό¬ 
ικα και τα Μνημόνια, για ν’ ανοίξει ο δρόμος για τη 
σωτηρία των εργαζόμενων και της κοινωνίας από την 
καταστροφή. 

ΕΡΓΑΖΟΜΕΝΟΙ 


Εργατική Πάλη 5 


ΠΟΕ-ΟΤΑ: Αναστολή των κινητοποιήσεων 


Σ τις 12/12 δημοτικοί υπάλληλοι 
αιφνιδίασαν τις αστυνομικές δυ¬ 
νάμεις, όταν στο τέλος της πορεί¬ 
ας της ΠΟΕ-ΟΤΑ στο Σύνταγ¬ 
μα πέρασαν στο προαύλιο της Βουλής, κα¬ 
τεβάζοντας τα προστατευτικά κιγκλιδώμα¬ 
τα που είχε στήσει η αστυνομία. Η πορεία 
είχε τελικό προορισμό το υπ. Διοικητικής 
Μεταρρύθμισης, στο Σύνταγμα όμως ανα¬ 
κόπηκε από αστυνομικές κλούβες. 200 ερ¬ 
γαζόμενοι προχώρησαν σε νέα αιφνιδιαστι¬ 
κή κίνηση, αποκλείοντας για λίγη ώρα τις 
εισόδους των νέων γραφείων του ΤΕΑΔΥ 
στην οδό Φιλελλήλων, όπου βρισκόταν σε 
εξέλιξη τελετή εγκαινίων παρουσία του υπ. 
Εργασίας Γ. Βρούτση. Οι διαδηλωτές κατέ¬ 
βασαν τα ρολά του κτηρίου και εγκλώβισαν 
για λίγο όσους συμμετείχαν στα εγκαίνια. 

Στις 13/12 στο ξενοδοχείο Οίνίΐεΐ Οίγιη- 
ρίε στο Μαρούσι, όπου διεξαγόταν η συνά¬ 
ντηση ελλήνων και γερμανών δημάρχων, 
απεργοί της ΠΟΕ-ΟΤΑ είχαν αποκλείσει 
την είσοδο. Απομακρύνθηκαν τελικά από 
τα ΜΑΤ. Λίγες μέρες αργότερα (20/12), σε 
συνέντευξη τύπου η ΠΟΕ-ΟΤΑ ανήγγει¬ 
λε αναστολή των κινητοποιήσεων, συμπλη¬ 
ρώνοντας ότι «ο αγώνας θα συνεχιστεί με 
βάση τις εξελίξεις των επόμενων ημερών». 

Ο αγώνας στους δήμους είχε μπει σε μια 
κρίσιμη φάση. Ήταν φανερό ότι η συκοφα¬ 
ντία και τα ψέμματα των ΜΜΕ, η τρομο¬ 
κρατία και οι μανούβρες της άθλιας συγκυ¬ 
βέρνησης δεν μπορούσαν από μόνα τους να 
τον σταματήσουν. Υπήρχαν πολλές προϋ¬ 
ποθέσεις για να υποστηριχτεί πλατιά από 
τους εργαζόμενους και τα φτωχά λαϊκά 
στρώματα, που καταλαβαίνουν πολύ καλά 
ότι είναι πλέον ένας αγώνας ζωής ή θανά¬ 
του. Για να μην προστεθούν κι άλλοι απο¬ 
λυμένοι στο 26% της επίσημης ανεργίας. Για 
να μην προχωρήσει η διάλυση όλου του δη- 


Ξανά στους δρόμους οι εργαζόμενοι 
του Ταχυδρομικού Ταμιευτηρίου 

Τ ην περασμένη άνοιξη, η μνημονιακή κυβέρνηση 
του ΠΑΣΟΚ, εκτελώντας πιστά τις εντολές των 
ντόπιων και ξένων καπιταλιστών, αλλά και τρα¬ 
πεζικών και επιχειρηματικών λόμπι, αποπειρά- 
θηκε να διασώσει τις ιδιωτικές τράπεζες μέσω ανακεφαλαι- 
οποίησης, μετά το «πρόγραμμα Ρ8Ι», αφήνοντας στη μοί¬ 
ρα τους τις δημόσιες. Μία από τις τελευταίες ήταν και το 
Ταχυδρομικό Ταμιευτήριο. Τώρα, ο αρχιτραπεζίτης Προβό- 
πουλος σε αγαστή συνεργασία φυσικά με τον Σαμαρά και 
τη συγκυβέρνηση ΝΔ-ΠΑΣΟΚ-ΔΗΜΑΡ, επιμένει πως το 
Ταμιευτήριο δεν είναι «βιώσιμο». Θέλουν να το εξαφανί¬ 
σουν από προσώπου γης είτε χαρίζοντάς το σε τιμή ευκαι¬ 
ρίας σε κάποιον έλληνα μεγαλοτραπεζίτη, είτε σπάζοντάς 
το σε δύο τμήματα («καλό» και «κακό») μέσω του Ταμείου 
Χρηματοπιστωτικής Σταθερότητας, για να ξεπουλήσουν 
αργότερα, φυσικά το «καλό» κομμάτι, σε κάποιον ξένο ή 
ντόπιο καπιταλιστή. Και στις δύο περιπτώσεις οι επιπτώ¬ 
σεις για τους εργαζόμενους του Ταμιευτηρίου θα είναι ολέ¬ 
θριες, καθώς θα αποδεκατιστούν και θα ισοπεδωθούν τα 
εργασιακά δικαιώματά τους. 

Ο Σύλλογος των εργαζομένων στην τράπεζα, κάτω από 
τη δυσαρέσκεια και την πίεση των ίδιων των εργαζομένων, 
κήρυξε στάση εργασίας στις 29/11 από τις 12 το μεσημέρι 
μέχρι τη λήξη της βάρδιας. Στις 17/12 αποφασίστηκε νέα 
πανελλαδική απεργία, που είχε σχεδόν καθολική συμμετο¬ 
χή και την ίδια μέρα πραγματοποιήθηκε πανελλαδικό συλ¬ 
λαλητήριο έξω από το κεντρικό κτήριο της τράπεζας , που 
ήταν εντυπωσιακό σε όγκο, με τους εργαζόμενους να κρα¬ 
τούν για 4 ώρες το κέντρο της Αθήνας κλειστό. 

Πάγιο αίτημα των εργαζομένων, σύμφωνα με δηλώ¬ 
σεις τους, είναι «το Ταχυδρομικό Ταμιευτήριο να παραμεί- 
νει ίδρυμα ειδικού σκοπού με δημόσιο και κοινωνικό χαρα¬ 
κτήρα ως τράπεζα λαϊκής αποταμίευσης και όχι ως εμπορι¬ 
κή τράπεζα όπως οι άλλες στο χώρο». 


που η ίδια κάλεσε στα μέσα Δεκέμβρη. Τα 
ίδια και χειρότερα ισχύουν για τις συνδικα¬ 
λιστικές ηγεσίες συνολικά. Οι «φωνές» από 
διάφορες πλευρές (π.χ. ΓΕΝΟΠ-ΔΕΗ, συ¬ 
γκοινωνίες) για συντονισμό και Απεργία Δι¬ 
άρκειας αποδείχτηκαν ότι άλλο να τις λέει η 
συνδικαλιστική γραφειοκρατία και άλλο να 
τις εννοεί κάποιος στην πράξη. 

Το ΠΑΜΕ/ΚΚΕ όχι μόνο δεν κινήθηκε 
σε μια τέτοια κατεύθυνση, αλλά προσπάθη¬ 
σε να διχάσει τους εργαζόμενους καλώντας 
ξεχωριστές πορείες και προσυγκεντρώσεις 
σ’ όλες σχέδον τις κινητοποιήσεις. Μέσα 
στις γενικές συνελεύσεις, διαφωνούσε με 
τις πιο αποφασιστικές μορφές πάλης βά¬ 
ζοντας συνειδητά εμπόδια στην ανάπτυξη 
του αγώνα (πάντα στο όνομα του «ταξικού 
προσανατολισμού», τον οποίο δήθεν εγγυ- 
άται μόνο το ίδιο). Οι δυνάμεις του ΣΥΝ/ 
ΣΥΡΙΖΑ υπερασπίστηκαν τον αγώνα μέσα 
στα όρια της Βουλής, δεν έκαναν όμως τί¬ 
ποτα για την ανάπτυξή του, καταλήγοντας 
τις περισσότερες φορές μέσα στις γενικές 
συνελεύσεις ουρά των ΠΑΣΚΕ και ΠΑΜΕ. 

Το μέτωπο του αγώνα ενάντια στις απο¬ 
λύσεις είναι πολύ πιθανό να φουντώσει ξανά 
και αρκετά σύντομα. Η διάρκεια και η μα¬ 
χητικότητα του αγώνα στους δήμους μπο¬ 
ρεί ν’ αποδειχθεί μια σημαντική εμπειρία για 
να βγάλουν τα απαραίτητα συμπεράσματα 
όλοι οι εργαζόμενοι. Αυτό που επειγόντως 
χρειάζεται είναι ένα κέντρο συντονισμού 
και αγώνα, που θα δώσει σχέδιο και ηγε¬ 
σία για τη σύγκρουση με τη συγκυβέρνηση 
των απολύσεων. Βασική κατεύθυνσή μας 
πρέπει να είναι η προσπάθεια να κηρυχτεί 
παντού Γενική Απεργία Διάρκειας, παρά τις 
παράλυτες ηγεσίες των ΓΣΕΕ-ΑΔΕΔΥ, που 
θα ενώσει τους αγώνες επιδιώκοντας την 
ανατροπή της τρικομματικής χούντας, του 
Μνημονίου 3 και όλων των Μνημονίων. 

Κανάλι 1 

Τρομοκρατία και απεργίες διάρκειας 

Σ ε επαναλαμβανόμενες απεργιακές κινητοποιήσεις βρίσκο¬ 
νται οι εργαζόμενοι τεχνικοί στο Κανάλι 1, δημοτικό ραδι¬ 
οσταθμό του Πειραιά. Η Ένωση Τεχνικών Ελληνικής Ραδι¬ 
οφωνίας (ΕΤΕΡ) προκήρυξε αρχικά απεργία στα μέσα Νο¬ 
έμβρη, απαιτώντας από τη διοίκηση του σταθμού την άμεση πληρω¬ 
μή των δεδουλευμένων των τεχνικών, που είναι απλήρωτοι από τον 
Ιούλιο, καθώς και να σταματήσει κάθε απειλή απόλυσής τους από 
τον σταθμό, όπου εργάζονται για πολλά έτη. 

Στις 8/12, σε μια προσπάθεια καταστολής των κινητοποιήσεων 
των εργαζομένων και κατά τη διάρκεια της απεργίας, με εντολή του 
νεοδημοκράτη πρώην υφυπουργού Εθνικής Άμυνας και νυν δημάρ¬ 
χου Πειραιά Β. Μιχαλολιάκου, η δημοτική αστυνομία εισέβαλε στο 
σταθμό και συνέλαβε τον ηχολήπτη βάρδιας. Πέραν της αστυνομίας 
στρατεύτηκε ένας ολόκληρος μηχανισμός για να σταματήσει η απερ¬ 
γία, όπως καταγγέλλει η ΕΤΕΡ. Φουσκωτοί μπράβοι περιφρουρού- 
σαν την είσοδο του κτηρίου, ενώ απεργοσπάστης που εμφανίστηκε 
ξαφνικά, μαζί με ομάδα «αγνώστων», προσπάθησε ν’ αντικαταστή¬ 
σει τον συλληφθέντα στο πόστο του. Η ΕΤΕΡ κάλεσε συγκέντρω¬ 
ση συμπαράστασης έξω από το αστυνομικό τμήμα Πειραιά, όπου εμ¬ 
φανίστηκε όλως τυχαίως και η φασιστική συμμορία της Χρυσής Αυ¬ 
γής σε μια προσπάθεια τρομοκράτησης των απεργών και των αλλη¬ 
λέγγυων που είχαν συγκεντρωθεί. Η συγκέντρωση κινήθηκε προς 
το Κανάλι 1, όπου οι απεργοί έσπασαν τον κλοιό των μπράβων και 
της αστυνομίας και μπήκαν μέσα στο κτήριο. Ο ηχολήπτης αφέθηκε 
ελεύθερος. Το μεσημέρι της ίδιας μέρας έγινε νέα σύλληψη, του προ¬ 
έδρου της ΕΤΕΡ, που αργότερα κι αυτός αφέθηκε ελεύθερος. 

Στις 10/12, η διοίκηση προχώρησε σε νέα επίθεση, απολύοντας 
έξι εργαζόμενους που συμμετείχαν στην απεργία και δεν είχαν υπο- 
κύψει σε παλιότερες πιέσεις για υπογραφή ατομικών συμβάσεων ενώ 
υπήρχε συλλογική σύμβαση εργασίας σε ισχύ. 

Η ΕΤΕΡ προχώρησε στην κήρυξη νέας 20μερης απεργιακής κινη¬ 
τοποίησης, που βρίσκεται σε εξέλιξη, από τις 25 Δεκέμβρη μέχρι και 
13 Ιανουάριου, με αιτήματα την πληρωμή των δεδουλευμένων και 
την επαναπρόσληψη των απολυμένων. 


μόσιου τομέα, των δημόσιων και κοινωνι¬ 
κών υπηρεσιών, η ιδιωτικοποίησή τους, η 
επιβολή ελαστικών-δουλικών σχέσεων ερ¬ 
γασίας και «κινέζικων» μισθών. Ήδη οι Δή¬ 
μοι, που μετά τις συγχωνεύσεις μειώθηκαν 
κατά 709, βρίσκονται υπό πλήρη οικονο¬ 
μική κατάρρευση και μόνο την τελευταία 
3ετία οι δαπάνες τους έχουν μειωθεί 60%. 
Για να στραπατσαριστεί στην πράξη η εφαρ¬ 
μογή του Μνημονίου 3 και το κυνικό αίτημα 
της Τρόικας για τουλάχιστον 250.000 απο¬ 
λύσεις στο Δημόσιο μέσα στο 2013. 

Κρίσιμη όμως ήταν η απομόνωση του 
αγώνα, για την οποία τεράστια ευθύνη 
έχουν οι ηγεσίες των ΓΣΕΕ-ΑΔΕΔΥ, που 
απλά «παρακολουθούν». Δεν έγινε προ¬ 
σπάθεια για συντονισμό με άλλους κλάδους 
που βρίσκονταν σε κινητοποιήσεις (εργα¬ 
ζόμενοι στα μέσα σταθέρης τροχιάς, ΙΚΕΑ 
κ.λπ.), ενώ στο κενό έπεσε και η πρότα¬ 
ση των εργαζόμενων του διοικητικού προ¬ 
σωπικό στα ΤΕΙ Αθήνας για τη δημιουργία 
κοινής επιτροπής αγώνα. Επίσης, δεν έγι¬ 
νε κάποια ουσιαστική προσπάθεια ώστε σε 
κάθε δήμο και γειτονιά να βγει ένα σχέδιο 
δράσεων, που θα εξάπλωναν τον αγώνα πα¬ 
ντού, ενώνοντας όποιον θέλει να παλέψει. 
Έπρεπε τα κατειλημμένα δημαρχεία να γί¬ 
νουν ζωντανά κέντρα αγώνα, να καλεστούν 
ανοιχτές συνελεύσεις με εκπαιδευτικούς, 
μαθητές, εργαζόμενους, άνεργους και φτω¬ 
χούς. Να εξαπλωθούν οι καταλήψεις δημο¬ 
σίων κτηρίων και τα κλεισίματα δρόμων, με 
επιτροπές δράσης που θα συντονίζονταν. 

Η ηγεσία της ΠΟΕ-ΟΤΑ, αν και από την 
πίεση των ίδιων των πραγμάτων πήγε πα¬ 
ραπέρα από ένα «συνηθισμένο» πρόγραμμα 
κινητοποιήσεων, δεν ήθελε ή δεν μπορούσε 
να παίξει έναν τέτοιο ρόλο. Είναι χαρακτη¬ 
ριστική η απουσία κάθε συγκεκριμένης πρό¬ 
τασης στο ανοιχτό ραντεβού συντονισμού 


Απεργιακές 
κινητοποιήσεις 
διάρκειας στη 
φαρμακοβιομηχανία 
Αίαρίδ 

Ο όμιλος Αίαρίδ αποτελούσε 
μια από τις μεγαλύτερες επιχειρή¬ 
σεις στο χώρο του φαρμάκου στην 
Ελλάδα και εντασσόταν ανάμε¬ 
σα στις πιο κερδοφόρες επιχειρή¬ 
σεις του κλάδου με τζίρο 1 δις ευρώ 
το 2008 και καθαρά κέρδη 160 εκ. 
ευρώ. Από το 2008, όμως, που εκ¬ 
δηλώθηκε η οικονομική κρίση, τα 
κέρδη της εταιρείας βαίνουν συ¬ 
νεχώς μειούμενα. Βασικός μέτο¬ 
χος της Αίαρίδ ο στυγνός τραπεζί¬ 
της Λ. Λαυρεντιάδης, πρώην μέλος 
του ΔΣ της ΡγοΙοπ ΒαηΕ, που προ¬ 
σφάτους προφυλακίστηκε καθώς 
είχε ασκηθεί δίωξη σε βάρος του 
για σωρείες κακουργημάτων, όπως 
απάτη σε βάρος του Δημοσίου, υπε¬ 
ξαίρεση για σύνολο επισφαλών δα¬ 
νείων, ξέπλυμα μαύρου χρήματος 
κ.τ.λ. Σε μια προσπάθεια διάσωσης 
της αυτοκρατορίας και του πλού¬ 
του που έχτισε πάνω στην υφαρπα¬ 
γή και στην εκμετάλλευση της ερ¬ 
γασίας των εργαζομένων, στην κα- 
ταλήστευση του δημοσίου πλούτου 
και σε κάθε είδους βρώμικης κομπί- 
να, το παράσιτο αυτό ζήτησε πριν 
έναν χρόνο την υπαγωγή της Αίαρίδ 
στο άρθρο 99, αφήνοντας τους άλ¬ 
λοτε 1.500 εργαζόμενους της εται¬ 
ρείας στη μοίρα τους. Σαν να μην 
έφτανε αυτό, από τον Αύγουστο η 
διοίκηση της εταιρείας έχει πραγμα¬ 
τοποιήσει εκατοντάδες απολύσεις, 
είτε αξιοποιώντας το νόμο για πε¬ 
ρικοπές προσωπικού μέχρι και 5% 
μηνιαίως, είτε με το να τις βαφτί¬ 
ζει «εθελούσια έξοδο». Σ’ αυτά προ¬ 
στίθενται και οι μαζικές καταγγελί¬ 
ες από τη μεριά των εργαζομένων 
για καταστρατήγηση της πενθήμε¬ 
ρης 40ωρης εβδομαδιαίας εργασί¬ 
ας, καθώς και για απαξίωση και κα¬ 
τακερματισμό από την πλευρά της 
διοίκησης όλων των παραγωγικών 
λειτουργιών της εταιρείας. Οι εργα¬ 
ζόμενοι, αφού προχώρησαν σε σύ¬ 
γκληση Γενικής Συνέλευσης, προ¬ 
κήρυξαν μέσω του Συλλόγου Ερ¬ 
γαζομένων Ομίλου ΑΗρίδ καθημε¬ 
ρινές επαναλαμβανόμενες 24ωρες 
απεργίες για το διάστημα 17-21/12 
με σύγκληση Γενικών Συνελεύσε¬ 
ων εντός των απεργιών, έχοντας 
σαν κύρια αιτήματα την άμεση πλη¬ 
ρωμή των δεδουλευμένων των ερ¬ 
γαζόμενων στην εταιρεία αλλά και 
των απολυμένων καθώς και την 
επαναπρόσληψή των τελευταίων, 
τη διασφάλιση όλων των θέσεων 
εργασίας και την υπογραφή επιχει¬ 
ρησιακής συλλογικής σύμβασης ερ¬ 
γασίας. Οι απεργιακές κινητοποι¬ 
ήσεις πραγματοποιήθηκαν με ικα¬ 
νοποιητική συμμετοχή. Στη Γενική 
Συνέλευση που πραγματοποιήθη¬ 
κε στις 21/12 αποφασίστηκε η ανα¬ 
στολή των κινητοποιήσεων μέχρι 
και τις 31/12, κήρυξη νέας 24ωρης 
απεργίας για τις 2/1 με ταυτόχρονη 
σύγκληση νέας Γενικής Συνέλευ¬ 
σης, όπου θα συζητηθεί η συνέχεια 
των κινητοποιήσεων. 

Εκλογές στα σωματεία των καθηγητών 


Π ραγματοποιήθηκαν μέσα στον 
Δεκέμβρη οι εκλογές των καθη¬ 
γητών δευτεροβάθμιας εκπαί¬ 
δευσης για την ανάδειξη των δι¬ 
οικητικών συμβουλίων των ΕΛΜΕ (Ενώ¬ 
σεις Λειτουργών Μέσης Εκπαίδευσης) σχε¬ 
δόν όλης της χώρας. Η συμμετοχή στις εκλο- 
γοαπολογιστικές συνελεύσεις για μία ακόμη 
φορά ήταν πολύ μικρή. Αντίθετα, η συμμετο¬ 
χή στην εκλογική διαδικασία, μετά από τρεις 
συνεχόμενες χρονιές αύξησης της αποχής, 
φαίνεται να παραμένει σταθερή και σε μερι¬ 
κές ΕΛΜΕ να παρουσιάζει και μικρή αύξηση. 

Με βάση την πανελλαδική εικόνα των 
αποτελεσμάτων έχουμε: 1) Συνέχιση της 
εκλογικής και οργανωτικής κατρακύλας της 
ΠΑΣΚ (ΠΑΣΟΚ). Σε πολλές ΕΛΜΕ δεν εμ¬ 
φανίστηκαν οι υποψήφιοί της στις συνελεύ¬ 
σεις και σε κάποιες δεν κατάφεραν καν να συ¬ 
γκροτήσουν ψηφοδέλτια. 2) Εκλογική επιβί¬ 
ωση της ΔΑΚΕ (ΝΔ). Ως κυβερνητική παρά¬ 
ταξη, σε κάποιες ΕΛΜΕ σημειώνει και άνο¬ 
δο, που οφείλεται στο γεγονός ότι χρησιμο¬ 
ποίησε όπου μπορούσε το μηχανισμό διοίκη¬ 
σης και τους αιρετούς των υπηρεσιακών συμ¬ 
βουλίων για να μοιράσει υποσχέσεις για θέ¬ 
σεις διευθυντών και προϊσταμένων και να 
εξαργυρώσει τους φόβους ενός κομματιού 
συναδέλφων ενόψει μάλιστα και της επικεί¬ 
μενης αξιολόγησης και των απολύσεων. 3) 
Πτώση της ΕΣΑΚ-ΔΕΕ (ΚΚΕ) και σε ψή¬ 
φους και σε έδρες, που δείχνει ότι δεν μπορεί 
να κερδίσει μέρος των δυσάρεστη μένων εκ¬ 
παιδευτικών από την πολιτική της συγκυβέρ- 
νησης-Τρόικας. Η ΕΣΑΚ-ΔΕΕ, αντί να δείξει 
τις αιτίες της κρίσης και να στοχεύσει ενάντια 
στην κυβέρνηση και το καπιταλιστικό σύ¬ 
στημα, συνεχίζει τις συκοφαντικές επιθέσεις 
κατά των άλλων δυνάμεων της αριστεράς, 
αλλά και αγωνιστών, ολόκληρων σωματείων 
και κινημάτων που δεν ελέγχει. Επιμένει σε 
μια αδιέξοδη πρακτική που διασπά τους ερ¬ 
γαζόμενους με βάση την κομματική τους ταυ¬ 
τότητα και υπονομεύει το μέτωπο των εργα¬ 
ζομένων και της νεολαίας ενάντια στην κυ¬ 
βέρνηση. 4) Σημαντική άνοδο, τόσο σε από¬ 
λυτο αριθμό ψήφων και εδρών όσο και σε πο¬ 
σοστό, των σχημάτων του ΣΥΡΙΖΑ (ακολου¬ 
θώντας τη γενική αύξηση των ποσοστών του 
ΣΥΡΙΖΑ), αλλά και της άκρας και αντικαπι- 
ταλιστικής αριστεράς (όπου αυτά υπάρχουν). 

Τα αποτελέσματα των εκλογών στις 
ΕΛΜΕ όπου συμμετέχει η Αντεπίθεση των 
Εκπαιδευτικών φαίνονται στον πίνακα (σε 
παρένθεση τα περσινά αποτελέσματα). 


Η Αντεπίθεση των Εκπαιδευτικών δι¬ 
ατήρησε τις δυνάμεις της και κατάφερε να 
βγάλει έδρα στην Α' ΕΛΜΕ Θεσσαλονίκης. 
Η παρέμβασή μας είχε ως κύριο άξονα την 
κρίση και τις επιπτώσεις των μνημονιακών 
πολιτικών στους εργαζόμενους, δίνοντας έμ¬ 
φαση στο θέμα των απολύσεων στο δημόσιο 
και της περιστολής των δημοκρατικών και 
συνδικαλιστικών ελευθεριών των δημοσίων 
υπαλλήλων (με βάση τις αλλαγές στα Πει¬ 
θαρχικά Συμβούλια που προβλέπει το Μνη¬ 
μόνιο 3). Προσπαθήσαμε να σπάσουμε τις 
αυταπάτες που καλλιεργούνται από τις άλ¬ 
λες αριστερές παρατάξεις, ότι η λύση θα έρ¬ 
θει με την εκλογή μιας αριστερής κυβέρνη¬ 
σης (ΣΥΡΙΖΑ) ή με την αλλαγή των συσχε¬ 
τισμών στα Δ.Σ. των ΕΛΜΕ προς όφελος της 
αριστεράς (Παρεμβάσεις). Υποστηρίξαμε ότι 
καμιά κυβέρνηση, που απλά θα προσπαθήσει 
να διαχειριστεί την κρίση του συστήματος 
χωρίς να θίξει «τα ιερά και τα όσιά του», και 
καμιά εκλογική ενίσχυση των σχημάτων της 
άκρας αριστεράς που δεν θα σπάει στην πρά¬ 
ξη την καταστροφική λογική της αντιπρο¬ 
σώπευσης - υποκατάστασης μέσα στους ερ¬ 
γαζόμενους, δεν πρόκειται να σώσει την ελ¬ 
ληνική κοινωνία από την ανθρωπιστική κρί¬ 
ση ή ακόμη και να μετριάσει την επίθεση. Με 
επισκέψεις στα σχολεία, δώσαμε όλες τις δυ¬ 
νάμεις μας για να συμμετέχουν οι συνάδελ¬ 
φοί μας σε όλες τις κινητοποιήσεις, πορείες 
και απεργίες μαζί με τους υπόλοιπους εργα¬ 
ζόμενους. Ανοίξαμε συζητήσεις όχι μόνο για 
τις αιτίες και το μέγεθος των επιπτώσεων της 
κρίσης αλλά και για την ανάγκη οργάνωσης 
αγώνων με ενεργή παρέμβαση των εργαζο¬ 
μένων (αποφάσεις μέσα από μαζικές γενικές 
συνελεύσεις, επιτροπές αγώνα, απεργιακές 
επιτροπές και συντονιστικά αυτών). Χρεια¬ 
ζόμαστε αγώνες και δομές οργάνωσης που 
να οικοδομούν πραγματικά την ενότητα με 
τους υπόλοιπους εργαζόμενους, τους γονείς, 
τους μαθητές, τους φοιτητές και θα ανοίγουν 
το δρόμο για Γενική Πολιτική Απεργία Διάρ¬ 
κειας, με στόχο την πτώση της χούντας της 
συγκυβέρνησης, ως ένα πρώτο βήμα για την 
υλοποίηση ενός σχεδίου σωτηρίας, με κατάρ¬ 
γηση των Μνημονίων, διαγραφή του χρέους, 
έξοδο από την Ε.Ε. και εθνικοποίηση κάτω 
από εργατικό έλεγχο των βασικών τομέων - 
κλειδιών της οικονομίας και των τραπεζών. 

Μ ΑΝΤΕΠΙΘΕΣΗ ΤΩΝ ΕΚΠΑΙΔΕΥΤΙΚΩΝ 


Α' ΕΛΜΕ ΔΥΤΙΚΗΣ ΑΤΤΙΚΗΣ 


ψήφοι 

έδρες 

ΣΥΝΟΛΟ 

362 (354) 

9(7) 

ΣΥΝΔΙΚΑΛΙΣΤΙΚΗ ΑΥΤΟΝΟΜΙΑ 
(ΠΑΡΕΜΒΑΣΕΙΣ) 

185 (201) 

5(4) 

ΣΥΝΕΡΓΑΖΟΜΕΝΕΣ 
ΕΚΠΑΙΔΕΥΤΙΚΕΣ ΚΙΝΗΣΕΙΣ 
(ΣΥΡΙΖΑ) 

84 (58) 

2(1) 

ΔΑΚΕ (ΝΔ) 

33 (29) 

1(1) 

ΕΣΑΚ - ΔΕΕ (ΚΚΕ) 

24 (29) 

1(1) 

ΑΝΤΕΠΙΘΕΣΗ ΕΚΠΑΙΔΕΥΤΙΚΩΝ 

18 (19) 

0(0) 

ΑΓΩΝΙΣΤΙΚΕΣ ΚΙΝΗΣΕΙΣ 
ΕΚΠΑΙΔΕΥΤΙΚΩΝ (ΚΚΕ Μ-Λ) 

5(10) 

0(0) 

ΛΕΥΚΑ 

8(2) 


ΑΚΥΡΑ 

5(6) 



Α' ΕΛΜΕ ΘΕΣΣΑΛΟΝΙΚΗΣ 


ψήφοι 

έδρες 

ΣΥΝΟΛΟ 

710 (646) 

9 

ΕΣΑΚ-ΔΕΕ (ΚΚΕ) 

228 (239) 

3(4) 

ΔΑΚΕ (ΝΔ) 

157 (122) 

2(2) 

ΑΓΩΝΙΣΤΙΚΗ ΠΡΩΤΟΒΟΥΛΙΑ 
(ΣΥΡΙΖΑ-ΠΑΡΕΜΒΑΣΕΙΣ) 

136 (92) 

2(1) 

ΠΑΣΚΕ (ΠΑΣΟΚ) 

88 (102) 

1(2) 

ΑΝΤΕΠΙΘΕΣΗ ΕΚΠΑΙΔΕΥΤΙΚΩΝ 
-ΣΥΣΠΕΙΡΩΣΗ ΒΑΣΗΣ 

42 (45) 

ΚΟ) 

ΑΓΩΝΙΣΤΙΚΕΣ ΚΙΝΗΣΕΙΣ ΕΚΠΑΙΔΕΥΤΙΚΩΝ 
(ΚΚΕ Μ-Λ) 

21 (0) 

0(0) 

ΛΕΥΚΑ 

30 (28) 


ΑΚΥΡΑ 

8(18) 



Ε' ΕΛΜΕ ΘΕΣΣΑΛΟΝΙΚΗΣ 


ψήφοι 

έδρες 

ΣΥΝΟΛΟ 

1324(1373) 

7 

ΑΓΩΝΙΣΤΙΚΗ ΠΑΡΕΜΒΑΣΗ 
(ΑΝΤΑΡΣΥΑ) 

375 (301) 

2(2) 

ΔΑΚΕ (ΝΔ) 

322 (280) 

2(2) 

ΕΣΑΚ - ΔΕΕ (ΚΚΕ) 

203 (246) 

1(2) 

ΣΥΝΕΡΓΑΖΟΜΕΝΕΣ 
ΕΚΠΑΙΔΕΥΤΙΚΕΣ ΚΙΝΗΣΕΙΣ 
(ΣΥΡΙΖΑ) 

193 (206) 

1(1) 

ΠΑΣΚ (ΠΑΣΟΚ) 

92(148) 

1(0) 

ΑΝΤΕΠΙΘΕΣΗ ΕΚΠΑΙΔΕΥΤΙΚΩΝ 

35(37) 

0(0) 

ΑΓΩΝΙΣΤΙΚΕΣ ΚΙΝΗΣΕΙΣ 
ΕΚΠΑΙΔΕΥΤΙΚΩΝ (ΚΚΕ Μ-Λ) 

34 (46) 

0(0) 

ΛΕΥΚΑ 

8(2) 


ΑΚΥΡΑ 

5(6) 



Συλλήψεων και καταστολής 


Κ αι τον Δεκέμβρη (ακόμα και μέσα 
στις γιορτές) συνεχίστηκαν οι κα¬ 
τασταλτικές επιχειρήσεις της κυ¬ 
βέρνησης με προσαγωγές, συλ¬ 
λήψεις, εισβολές σε καταλήψεις και παραβιά¬ 
σεις του πανεπιστημιακού ασύλου. Σε πολλές 
περιπτώσεις οι ενέργειες έγιναν με προσωπι¬ 
κές εντολές του Σαμαρά. Οι επιχειρήσεις αυ¬ 
τές αποτέλεσαν μια συνέχεια των συλλήψε¬ 
ων συνδικαλιστών στις 15/11 στη Θεσσαλονί¬ 
κη, της παραβίασης δυο φορές του ασύλου στο 
ΑΠΘ και τις συλλήψεις 16 φοιτητών (δικάζο¬ 
νται στις 13/5/2013) και 11 απεργών εργολα¬ 
βικών εργαζομένων στο Αριστοτέλειο Πανε¬ 
πιστήμιο. 

Στις 3 Δεκέμβρη ζητήθηκε η έναρξη Ένορ¬ 
κης Διοικητικής Εξέτασης από τους διευθυ¬ 
ντές εκπαίδευσης Ανατολικής και Δυτικής 
Θεσσαλονίκης για δύο συνδικαλιστές εκπαι¬ 


δευτικούς, οι οποίοι είχαν συλληφθεί (στη δίκη 
αθωώθηκαν) για τη ματαίωση της παρέλασης 
στη Θεσσαλονίκη τον Οκτώβρη του 2011. 

Στις διαδηλώσεις της 6ης Δεκέμβρη για τα 
τέσσερα χρόνια από την δολοφονία του Αλέ¬ 
ξανδρου Γρηγορόπουλου, η αστυνομική πα¬ 
ρουσία ήταν κάτι παραπάνω από έντονη ειδι¬ 
κά στην Αθήνα (χιλιάδες αστυνομικοί στο Σύ¬ 
νταγμα, έξω από τη Βουλή), τη Θεσσαλονί¬ 
κη και τον Βόλο. Σε πολλές περιπτώσεις, χω¬ 
ρίς να δοθεί καν οποιαδήποτε «αφορμή», τα 
ΜΑΤ επιδόθηκαν σε ξυλοδαρμούς και συλ¬ 
λήψεις. Στην Αθήνα, πραγματοποιήθηκαν συ¬ 
νολικά 78 προσαγωγές και 9 συλλήψεις, στη 
Θεσσαλονίκη πάνω από 10 προσαγωγές, από 
τις οποίες οι 5 μετατράπηκαν σε συλλήψεις, 
και στον Βόλο 47 προσαγωγές, από τις οποί¬ 
ες 4 μετατράπηκαν σε συλλήψεις με κατηγορί¬ 
ες για «διατάραξη κοινής ειρήνης», «αντίστα¬ 


ση κατά της αρχής» και «απόπειρα πρόκλη¬ 
σης επικίνδυνων σωματικών βλαβών». Συλλή¬ 
ψεις πραγματοποιήθηκαν και σε άλλες πόλεις 
(Ηγουμενίτσα, Ρόδος). Οι συλληφθέντες στη 
συντριπτική τους πλειοψηφία ήταν μαθητές. 

Στις 20 Δεκέμβρη, με πρόσχημα καταγγε¬ 
λία δήθεν για «διακίνηση ναρκωτικών», πραγ¬ 
ματοποιήθηκε αστυνομική επέμβαση και εκκέ¬ 
νωση της ιστορικής κατάληψης «Βίλα Αμαλί¬ 
ας». Προσήχθησαν 8 συναγωνιστές, από τους 
οποίους οι τρεις απαλλάχθηκαν από κάθε κα¬ 
τηγορία, ενώ οι άλλοι πέντε αφέθηκαν ελεύ¬ 
θεροι χωρίς χρηματικές εγγυήσεις, με το περι¬ 
οριστικό μέτρο της παρουσίας σε Αστυνομι¬ 
κό Τμήμα μια φορά τον μήνα. Για την υπόθεσή 
τους θα οριστεί τακτική δικάσιμος. Γύρω από 
την επιχείρηση στήθηκε και ένα μιντιακό καρ- 
ναβάλι-δικαστήριο, όπου μεγαλόσχημοι δη¬ 
μοσιογράφοι μετέτρεπαν τα άδεια μπουκάλια 


σε «βόμβες μολότοφ» και οικιακά αντικείμενα 
και εργαλεία σε «επικίνδυνα όπλα». 

Στις 23 Δεκέμβρη στο Βόλο, ενώ ήταν σε 
εξέλιξη αντιφασιστική συγκέντρωση σε χώρο 
του λιμανιού, όπου η Χρυσή Αυγή καλούσε σε 
«μοίρασμα τροφίμων μόνο σε Έλληνες», τερά¬ 
στιες αστυνομικές δυνάμεις κύκλωσαν τους 
διαδηλωτές και τους προσήγαγαν όλους (πε¬ 
ρίπου 70 συναγωνιστές) σε κοντινό αστυνο¬ 
μικό τμήμα. Η συμπεριφορά των αστυνομι¬ 
κών καθόλη τη διάρκεια της επιχείρησης ήταν 
προκλητική, χαρακτηρίζοντας τους διαδηλω¬ 
τές αλήτες, άπλυτους κ.α. ενώ για την Χρυσή 
Αυγή επαναλάμβαναν ότι είναι κοινοβουλευ¬ 
τικό κόμμα και έχει δικαίωμα να κάνει συγκέ¬ 
ντρωση. Οι προσαχθέντες αφέθηκαν στο σύ¬ 
νολο τους ελεύθεροι μετά από 4 ώρες. 

Στις 28 Δεκέμβρη (πάλι με τυμπανοκρου¬ 
σίες και τηλεδικαστήρια από τα ΜΜΕ), ισχύ- 

ΔΙΚΑΙΩΜΑΤΑ 


Εργατική Πάλη 7 


Συνεχίζεται ο «βίος και 
πολιτεία» των Χρυσαυγιτών 


Στο εκτελεστικό απόσπιισμιι 
νεολαία και παιδεία 


Κ ομμάτι του σχεδίου αποσάθρωσης της ελλη¬ 
νικής κοινωνίας είναι και το γκρέμισμα ενός 
βασικού πυλώνα της, αυτού της παιδείας. Η 
κυβέρνηση το τελευταίο διάστημα έχει δείξει 
πλήρως τις επιθετικές διαθέσεις της, εισβάλλοντας και 
καταπατώντας το πανεπιστημιακό άσυλο αρκετές φορές 
μέσα σε μικρό χρονικό διάστημα. Πιο πρόσφατο παρά¬ 
δειγμα η εισβολή στην ΑΣΟΕΕ στις 28 Δεκέμβρη, αρχικά 
με το πρόσχημα της πάταξης του «παραεμπορίου», κυ¬ 
νηγώντας και χτυπώντας μετανάστες μικροπωλητές, κα- 
ταλήγοντας όμως στην εισβολή των ΜΑΤ -που αλώνι¬ 
ζαν κυριολεκτικά στο εσωτερικό του κτηρίου- σε στέκια 
φοιτητών και φοιτητικών παρατάξεων και στην κατάσχε¬ 
ση μηχανημάτων ερασιτεχνικού ραδιοφωνικού σταθμού. 
Ενώ υπάρχουν και οι αναρίθμητες εισαγγελικές αποφά¬ 
σεις για επέμβαση στο ΑΠΘ, ενόσω οι εργαζόμενοι στις 
εργολαβίες βρίσκονταν σε απεργία διάρκειας με παράλ¬ 
ληλη κατάληψη του κτηρίου διοίκησης και με τα ΜΑΤ να 
ξυλοκοπούν άγρια και να συλλαμβάνουν όσους προσπα¬ 
θούσαν να το περιφρουρήσουν (βλ. σχετικό άρθρο). 

Αξίζει να σημειωθεί ότι, εκτός των άλλων, οι επιθέσεις 
στο άσυλο προαναγγέλλουν μια συνολικότερη και σφο¬ 
δρότερη επίθεση στην παιδεία από το νέο έτος, γεγονός 
που θα ενισχυθεί από την έναρξη της θητείας των συμ¬ 
βουλίων διοίκησης. Οι τόσο μεθοδευμένες και στοχευμέ- 
νες απόπειρες της τρικομματικής χούντας να καταλύσει 
οποιοδήποτε στοιχειώδες δικαίωμα έχει απομείνει στην 
ελληνική κοινωνία, δείχνουν με τον καλύτερο τρόπο ότι 
δεν τους έχει απομείνει τίποτα πλέον πέρα από τα ΜΑΤ, 
για να επιβάλουν «το δίκιο τους», και το κράτος «έκτα¬ 
κτης ανάγκης», ελλείψει οποιασδήποτε άλλης δυνατότη¬ 
τας διαχείρισης της κρίσης. Γιατί είναι πλέον φανερό ότι 
μόνο το άσυλο και οι αγώνες που γίνονταν μέσα και έξω 
από αυτό, διατηρούσαν στο όποιο αξιοπρεπές επίπεδο τη 
δημόσια και δωρεάν εκπαίδευση. Πράγμα που σημαίνει 
ότι όταν αυτό πάψει να υφίσταται, η επίθεση στην παιδεία 
θα είναι πολύ σκληρότερη και πολυμέτωπη, αλλά μ έναν 
κοινό παρονομαστή, την τυφλή προσήλωση στα μνημό¬ 
νια και τις καταστροφικές πολιτικές τους. 

Σχέδιο συγχωνεύσεων και διάλυσης 

Παράλληλα, υπουργείο παιδείας και πρυτάνεις βρί¬ 
σκονται σε διαρκείς διαβουλεύσεις για το θέμα των συγ¬ 
χωνεύσεων και το περίφημο «σχέδιο Αθηνά», σχέδιο 
έκτρωμα που, εκτός των άλλων, προβλέπει ότι πριν από 
τον Μάρτη θα πρέπει να υπάρχουν 150 λιγότερα τμήμα¬ 
τα και σχολές (από τα 500 που υπάρχουν σήμερα). Αυτό 
προφανώς σημαίνει ότι χιλιάδες φοιτητές, καθηγητές και 
εργαζόμενοι θα πεταχτούν έξω από τα πανεπιστήμια, οι 
μεν χάνοντας το δικαίωμα στη μόρφωση και οι δε κερ¬ 
δίζοντας μια θέση στην ανεργία. Και παρά τα όσα υπό¬ 
σχονται κατά καιρούς τα διάφορα τσιράκια των ευρωπαί- 
ων και ντόπιων τοκογλύφων, ότι «ούτε ένας φοιτητής δεν 
θα πεταχτεί έξω από τα πανεπιστήμια», είναι φανερό ότι 


θέλουν να κλείσουν σχολές και τμήματα προκειμένου να 
βγάλουν από τη μύγα ξύγκι, σε μια προσπάθεια εξοικονό¬ 
μησης χρημάτων για την αποπληρωμή του χρέους. 

Οποιαδήποτε εφαρμοζόμενη πολιτική στην παιδεία, 
γίνεται γιατί καταρρέει η ελληνική οικονομία, γιατί οι κοι¬ 
νωνικές δυνάμεις που κυριαρχούν και οι πολιτικές δυνά¬ 
μεις που κυβερνούν τη χώρα έχουν σαν αποκλειστικό και 
κύριο στόχο την εφαρμογή των μνημονίων και την απο¬ 
πληρωμή του δημόσιου χρέους - οπότε προφανώς δεν 
μπορεί να γίνεται λόγος για δημόσια και δωρεάν εκπαί¬ 
δευση. Το κλείσιμο πανεπιστημίων και τμημάτων, εκτός 
των άλλων, είναι και μια προσπάθεια ολικής καταστρο¬ 
φής του μορφωτικού επιπέδου της νεολαίας και κατ’ επέ¬ 
κταση και της κοινωνίας, υποσκάπτοντας οποιοδήποτε 
αφελές σενάριο για «ανάπτυξη», «πρόοδο» κ.λπ. 

Όλα τα ΑΕΙ-ΤΕΙ κυριολεκτικά καταστρέφονται, είτε 
σαν θεσμός (με την εξίσωση των δημόσιων πανεπιστημί¬ 
ων με τα κολέγια) είτε ως οργανισμοί που δεν μπορούν να 
αντεπεξέλθουν ούτε στα βασικά, λόγω της πρωτοφανούς 
υποχρηματοδότησής τους (χαρακτηριστικά, οι δαπάνες 
για την εκπαίδευση μειώθηκαν από 6,1 σε 4,9 δις). Το με¬ 
γαλύτερο πρόβλημα εντοπίζεται στο ΑΠΘ και στο Πανε¬ 
πιστήμιο Αιγαίου, όπου «δεν υπάρχει σάλιο», μιας και τα 
κρύα βρήκαν το ΑΠΘ χωρίς πετρέλαιο και με τεράστιους 
απλήρωτους λογαριασμούς ηλεκτρικού και φυσικού αερί¬ 
ου. Το πρόβλημα αυτό πρόκειται να ενταθεί κι άλλο από 
1/1/2013, με τις απολύσεις στο διοικητικό προσωπικό, απ’ 
όπου αναμένεται να απολυθεί (να τεθεί σε «διαθεσιμότη¬ 
τα») το 10%. Και όλα αυτά χωρίς να αναλογιστεί κανείς 
τι έχει να γίνει στην περίπτωση που ούτε αυτές οι περικο¬ 
πές θα είναι «αρκετές» - οπότε το επόμενο μέτρο επίθε¬ 
σης στην παιδεία θα ναι αυτό της επιβολής διδάκτρων. 

Να δοθεί άμεσα απάντηση από το κίνημα 

Απέναντι σ’ όλα αυτά τα μέτρα και το ρήμαγμα των 
ζωών μας, ως άνθρωποι, ως νέοι εργαζόμενοι/άνεργοι, ως 
φοιτητές, θα πρέπει οργανωμένα, συλλογικά και αποφα¬ 
σιστικά να βάλουμε στην άκρη την όποια μεμψιμοιρία, 
όπως και οποιαδήποτε αυταπάτη ότι όλα μπορούν να λυ¬ 
θούν γρήγορα και εύκολα, π.χ. απλώς έχοντας μια αρι¬ 
στερή κυβέρνηση. Συνολικά το φοιτητικό κίνημα, έχο¬ 
ντας μπροστά του μια σκληρή πραγματικότητα και τις 
διαθέσεις της χουντικής συγκυβέρνησης για ξήλωμα 
οποιοσδήποτε στάνταρντ βιοτικού επιπέδου, πρέπει να 
βγει απ’ αυτή τη ρουτίνα «αποχαύνωσης» και απαισιο¬ 
δοξίας και να προσαρμοστεί άμεσα στη νέα κατάσταση, 
καθώς οι ευκαιρίες δεν θα είναι απεριόριστες. Με βάση 
τα παραπάνω, η Σοσιαλιστική Σπουδαστική Πάλη θα 
συνεχίσει να παρεμβαίνει, παλεύοντας για την οργάνω¬ 
ση μιας Γενικής Πολιτικής Απεργίας Διάρκειας, με στόχο 
να ξεφορτωθούμε επιτέλους όλους αυτούς που ψηφίζο¬ 
ντας και εφαρμόζοντας μνημόνια και δανειακές συμβά¬ 
σεις, βιάζουν και καταστρέφουν καθημερινά τις ζωές και 
τα όνειρά μας. 


Πλούσιο το δελτίο φασιστικών επιθέσεων των ανδρείκελων 
της συμμορίας της Χρυσής Αυγής τον προηγούμενο μήνα, με ή 
χωρίς τη συνδρομή των δυνάμεων καταστολής. 

=> Στις 13/12, τρομοκρατούν, προπηλακίζουν και απειλούν 
μέλη των νέων του ΣΥΡΙΖΑ στο Βόλο κατά τη διάρκεια αφισο¬ 
κόλλησης. Μέσα στο Νοέμβρη επίσης, είχε προηγηθεί η σύλ¬ 
ληψη 3 ατόμων, που φέρονται να είχαν αποστολή να κάψουν 
τζαμί της πόλης και να έχουν πληρωθεί από την Χρυσή Αυγή. 
=> Στις 14/12, με ύβρεις εναντίον του υπ. Δικαιοσύνης, ο Ηλίας 
Κασιδιάρης ζήτησε στη Βουλή τα αδικήματα των μεταναστών 
να θεωρούνται ιδιώνυμα, ώστε να πηγαίνουν φυλακή. 

=> Στις 16/12, στη Νίκαια, πραγματοποιείται αντιφασιστική 
κινητοποίηση ενάντια σε συγκέντρωση της Χρυσής Αυγής. Η 
αστυνομία αρχικά εμποδίζει την αντιφασιστική διαδήλωση πα¬ 
ρατάσσοντας κλούβες και δυνάμεις των ΜΑΤ στον δρόμο, ενώ 
στη συνέχεια δύο φορές φασίστες πάνω σε μοτοσυκλέτες και 
με επιθετικές διαθέσεις επιχείρησαν να διεμβολίσουν διαδηλω¬ 
τές και η αστυνομία τους άνοιξε τον δρόμο. Στο τέλος της δι¬ 
αδήλωσης, οι δυνάμεις των ΜΑΤ επιτέθηκαν βίαια στη διαδή¬ 
λωση, με αποτέλεσμα να διακομιστούν στο νοσοκομείο 4 δια¬ 
δηλωτές με χτυπήματα στο κεφάλι. 

=> Στις 21/12, μέλος της Χρυσής Αυγής γρονθοκοπεί μετανά¬ 
στη μέσα σε λεωφορείο στη Νίκαια, παρά τις αντιδράσεις άλ¬ 
λων επιβατών. Ο μετανάστης προσάγεται αιμόφυρτος στο ΑΤ 
Νίκαιας από αστυνομικούς της ομάδας ΔΙΑΣ, που βρίσκονται 
σε κοντινή στάση. 

=> Στις 22/12, έγινε εμπρησμός στον κοινωνικό χώρο «χαηαάιι» 
στην Ξάνθη. Η επίθεση αυτή δεν είναι «ορφανή», καθώς η Χ.Α. 
Ξάνθης, με ανακοίνωσή της στις 19/11, είχε απειλήσει με χτύ¬ 
πημά της στον συγκεκριμένο χώρο. 

=> Βάναυση επίθεση με χτυπήματα στο κεφάλι δέχθηκε ο Δη- 
μήτρης Στρατούλης, βουλευτής του ΣΥΡΙΖΑ, από μέλη της 
Χρυσής Αυγής στις 16/12, έξω από το Ολυμπιακό Στάδιο κατά 
τη διάρκεια ποδοσφαιρικού αγώνα. Τα τρία άτομα, μόλις ανα¬ 
γνώρισαν τον Στρατούλη, δήλωσαν ότι είναι μέλη της Χρυσής 
Αυγής και του είπαν: «Τώρα θα σε σκοτώσουμε». Το γεγονός 
επιβεβαιώνεται και από ρεπορτάζ του βρετανικού ραδιοφωνι¬ 
κού σταθμού ΒΒΘ 5, όπου στέλεχος της Χρυσής Αυγής παρα¬ 
δέχθηκε -κατά τη διάρκεια κλειστής εκδήλωσης- ότι αυτοί που 
επιτέθηκαν στον βουλευτή του ΣΥΡΙΖΑ ήταν μέλη του κόμμα¬ 
τος. Μάλιστα, εμφανίζεται να τους... επιπλήττει, επειδή δεν τον 
χτύπησαν αρκετά! 

=> Η Χρυσή Αυγή συνέχισε τις επισκέψεις της σε βιομηχανί¬ 
ες, αυτή τη φορά στην ΕυΚΟΌΚΙΡ στα Οινόφυτα, απαιτώ¬ 
ντας να απολυθούν οι μετανάστες εργάτες, ενώ δεν είπαν κου¬ 
βέντα για τις μειώσεις μισθών που έχει κάνει και γι’ αυτές που 
έχει εξαγγείλει η εργοδοσία της εταιρίας. Είναι επίσης γνωστό 
ότι έχουν ιδρύσει δουλεμπορικό γραφείο «ευρέσεως εργασίας», 
όπου προωθούν στους βιομήχανους φτηνά εργατικά χέρια με 
18€ μεροκάματο. Το ΔΣ του σωματείου των εργαζόμενων στην 
επιχείρηση κατήγγειλε τη συγκεκριμένη επίσκεψη. 

=> Σε εκδήλωση στην Κεφαλονιά, στο Αργοστόλι, όπου πραγ¬ 
ματοποιήθηκαν τα εγκαίνια των τοπικών γραφείων της Χρυ¬ 
σής Αυγής, ο βουλευτής του κόμματος Χρήστος Παππάς προα¬ 
νήγγειλε πως κάποια στιγμή η Χρυσή Αυγή θα αντικαταστήσει 
το άγαλμα που βρίσκεται στο Αργοστόλι για τους νεκρούς του 
Πολυτεχνείου μ’ έναν ανδριάντα του Ιωάννη Μεταξά! 

=> Στην Κομοτηνή, στις 8/12, έγινε διαδήλωση ενάντια στη 
Χρυσή Αυγή, η οποία άνοιξε γραφεία στην πόλη. Οι φασίστες 
μαζί με την αστυνομία επιτέθηκαν στους διαδηλωτές με αποτέ¬ 
λεσμα να τραυματίσουν μια κοπέλα. Αντιφασιστική διαδήλω¬ 
ση πραγματοποιήθηκε και την επόμενη μέρα για τον ίδιο λόγο 
σε Ξάνθη και Αλεξανδρούπολη. Αντιφασιστικές διαδηλώσεις 
πραγματοποιήθηκαν από συνελεύσεις και πρωτοβουλίες στις 
15/12 στο Χαϊδάρι, στις 22/12 στη Ν. Ιωνία, στις Συκιές Θεσ¬ 
σαλονίκης και αλλού. 

Οι θρασύδειλες επιθέσεις της Χρυσής Αυγής αρχίζουν να 
στρέφονται πιο ανοιχτά ενάντια στον πραγματικό τους εχθρό 
είτε με δολοφονικές επιθέσεις είτε με τον φασιστικό τους λόγο: 
το εργατικό κίνημα, τις οργανώσεις και τους αγωνιστές του. 
Βέβαια, αυτό γίνεται πάντα με τα νώτα τους καλυμμένα από 
την αστυνομία ή όταν έχουν πλήρη αριθμητική υπεροχή, όπως 
πάντα συνηθίζουν οι φασιστικές συμμορίες - ωστόσο δεν παύ¬ 
ει να είναι μια ανησυχητική εξέλιξη. Το σημαντικό είναι ότι οι 
περισσότερες απ’ αυτές τις επιθέσεις δεν μένουν αναπάντητες, 
ωστόσο χρειάζεται μεγαλύτερη επιμονή και προσπάθεια από 
το κίνημα για την ανάδειξη του συστημικού ρόλου της Χ.Α. και 
την καταπολέμηση της αυταπάτης ότι μπορούν να αντιμετω¬ 
πιστούν με «δημοκρατικό» τρόπο ή ότι αποτελούν μεγαλύτερο 
κίνδυνο από το «επίσημο» αστικό κράτος έκτακτης ανάγκης. 

συνεχεία.. 

ρές αστυνομικές δυνάμεις με δεκάδες αστυνομικούς των 
ΜΑΤ, ΔΙΑΣ, ΔΕΛΤΑ και εισέβαλλαν στο κτήριο της ΑΣΟ¬ 
ΕΕ, παραβιάζοντας και πάλι το άσυλο. Ο απολογισμός ήταν 
η σύλληψη 16 μεταναστών μικροπωλητών, που αναζήτησαν 
καταφύγιο στο χώρο του ασύλου και η εισβολή σε στέκια φοι¬ 
τητικών παρατάξεων, που λειτουργούν σε χώρους της σχο¬ 
λής, στο αυτοδιαχειριζόμενο στέκι της ΑΣΟΕΕ και η κατά¬ 
σχεση του υλικοτεχνικού εξοπλισμού του αυτοδιαχειριζόμε- 
νου ραδιοφωνικού σταθμού 98ίτη. Πρόφαση για την εισβολή 
ήταν το λεγόμενο «παραεμπόριο» μπροστά από την ΑΣΟΕΕ 
από μετανάστες μικροπωλητές. Αυτή η καραμέλα χρησιμο¬ 
ποιείται από κυβέρνηση-Τρόικα για να μας διαιρούν σε ντό¬ 
πιους και «ξένους» και να μπορούν να εξαπολύουν επιθέσεις 
των κατασταλτικών μηχανισμών, με ή χωρίς τη συνδρομή των 
φασιστικών συμμοριών της Χρυσής Αυγής, εναντίον μετανα¬ 
στών που προσπαθούν να επιβιώσουν. Η κατάσταση ιδιαίτε¬ 
ρα έξω από την ΑΣΟΕΕ είναι χαρακτηριστική, καθώς επί μο¬ 
νίμου βάσεως υπάρχει στρατοπεδευμένη αστυνομική δύναμη. 

Η ποιοτική και ποσοτική αυτή ενίσχυση της καταστολής 


• 

στοχεύει ξεκάθαρα στην τρομοκράτηση του εργατικού και 
νεολαιίστικου κινήματος. Βρίσκεται μέσα στα πλαίσια του 
«κράτους έκτακτης ανάγκης», που οικοδομεί η κυβέρνηση 
για να αντιμετωπίσει τους αγώνες των εργαζομένων και της 
νεολαίας και ιδιαίτερα των πιο ριζοσπαστικών και αγωνιστι¬ 
κών τους κομματιών. Η κυβέρνηση, εκτός από την Τρόικα, τα 
αφεντικά και τους ιμπεριαλιστές, την Χρυσή Αυγή, δεν έχει 
σχεδόν κανένα έρεισμα μέσα στην κοινωνία και γι’ αυτό προ¬ 
σπαθεί να επιβιώσει με την ωμή βία και καταστολή. Το ίδιο 
αποφασιστική και δυναμική πρέπει να είναι η απάντηση του 
εργατικού και νεολαιίστικου κινήματος, απέναντι στην κατα¬ 
στολή, τις συμμορίες των ΜΑΤ και τις φασιστικές συμμορίες 
της Χρυσής Αυγής που τους συνδράμουν. Με ένα κίνημα υπε¬ 
ράσπισης των δημοκρατικών μας δικαιωμάτων και ελευθερι¬ 
ών. Με ένα κίνημα αλληλεγγύης, που θα δείξει στην πράξη 
ότι κανένας συναγωνιστής δεν είναι μόνος του απέναντι στο 
«κράτος έκτακτης ανάγκης» και τα σκυλιά του, στηρίζοντας 
(πολιτικά, ηθικά, οικονομικά) τους συλληφθέντες και διωκό¬ 
μενους, που αυξάνονται με ραγδαίους ρυθμούς. 

Ατέλειωτος ο κατάλογος των σκ 

Η σήψη κηι διαφθορά των Μνηι 


$ 


Η εξέλιξη της 
υπόθεσης της 
λεγάμενης λίστας 
Λαγκάρντ, έχει αφήσει 
άφωνους το σύνολο 
του ελληνικού λαού και 
ιδιαίτερα τα κομμάτια 
του που έχουν 
δοκιμαστεί βάναυσα 
από τα κόμματα και 
τους πολιτικούς των 
Μνημονίων εδώ και 
τρία χρόνια. 

® Σωφρόνης Παηαδόττονλος 


Ο ι σωτήρες, που δήθεν 
σώζουν τη χώρα από 
την χρεοκοπία, καταδι¬ 
κάζοντας τους εργαζό¬ 
μενους, τα φτωχά λαϊ¬ 
κά στρώματα και τη νεολαία σε μια απί¬ 
στευτη εξαθλίωση, λεηλατώντας και 
ξεπουλώντας τη δημόσια περιουσία, 
καταπατώντας τα δημοκρατικά δικαι¬ 
ώματα και ελευθερίες, μετατρέποντας 
την Ελλάδα σε προτεκτοράτο... απο¬ 
καλύπτεται καθημερινά ότι είναι εκτός 
όλων των άλλων και κοινοί κλέφτες και 
απατεώνες. Όλοι τους διαθέτουν τερά¬ 
στιες περιουσίες, οίϊδΗοΓε εταιρίες, κα¬ 
ταθέσεις σε τράπεζες του εξωτερικού 
που πιθανότατα είναι προϊόντα «μαύ¬ 
ρου» χρήματος και μιζών. Όμως, εί¬ 
ναι αδύνατον, αυτοί που παίρ¬ 
νουν τέτοια σκληρά μέτρα, 
που καταδικάζουν εκατομμύ¬ 
ρια εργαζόμενους και συνταξι¬ 
ούχους στην πείνα και την εξα¬ 
θλίωση, που ψηφίζουν δρακό¬ 
ντειους νόμους χιλιάδων σε¬ 
λίδων σε ένα (1) άρθρο χωρίς 
ούτε καν να τους έχουν διαβά¬ 
σει, να μην είναι χωμένοι στη 
σήψη και διαφθορά, να μην είναι 
κλέφτες και απατεώνες, υπηρέ¬ 
τες συμφερόντων καπιταλιστών 
και ιμπεριαλιστών και ενός συ¬ 
στήματος σε κρίση και παρακμή. 

Ένας από αυτούς τους «σωτήρες» 
και ο Γ. Παπακωνσταντίνου, πρώην 
«τσάρος» της οικονομίας και αρχικη- 
πουρός του Γιωργάκη, που φέρεται για 
τα καλά «μπλεγμένος» στην υπόθε¬ 
ση της λίστας Λαγκάρντ. Πριν από δυο 
μήνες είχε δηλώσει στη Βουλή ότι είχε 
«ξεχάσει» τη λίστα Λαγκάρντ. Αποδεί¬ 
χθηκε ότι από το αντίγραφο που παρέ¬ 
δωσε, κάποιος είχε σβήσει τα ονόματα 
δύο... εξαδέλφων του και των συζύγων 
τους! Δεν χρειάζεται να έχει κάποιος 
πολύ μυαλό για να καταλάβει ότι ο 
δράστης αυτής της καθαρά μαφιόζικης 
πράξης είναι ο πρώην «τσάρος», ούτε 
επίσης χρειάζονται ιδιαίτερες αστυνο¬ 
μικές ικανότητες για ν’ αντιληφθεί ότι 
αυτός ο κλέφτης θα προχωρούσε σε μια 
τέτοια πράξη για χάρη «των εξαδέλφων 




και των συζύγων τους», ακόμη και στη 
χώρα μας, όπου οι αστοί πολιτικοί ζουν 
σ’ ένα καθεστώτος γενικής ατιμωρησί¬ 
ας! Είναι, λοιπόν, βέβαιο ότι τα μεγά¬ 
λα ποσά χρημάτων που βρέθηκαν στα 
ονόματα που σβήστηκαν από τη λί¬ 
στα Λαγκάρντ προέρχονται από μίζες, 
από «μαύρο χρήμα» γενικά. Είναι επί¬ 
σης απίθανο ο Παπακωνσταντίνου να 
μην έχει καμιά σχέση μ’ αυτό το βρώ¬ 
μικο χρήμα. 

Η άθλια συγκυβέρνηση ΝΔ, ΠΑ- 
ΣΟΚ, ΔΗΜΑΡ σε μια ακόμη προσπά¬ 
θεια εξαπάτησης του ελληνικού λαού 



κ α ι προ- 

κειμένου να κρα¬ 

τηθεί στη ζωή, αποφάσισε να φορτώ¬ 
σει τα πάντα και αποκλειστικά στον 
Παπακωνσταντίνου και να προχωρή¬ 
σει εσπευσμένα στη σύσταση προκα¬ 
ταρκτικής επιτροπής εναντίον του. Κύ¬ 
ριος στόχος της να περιοριστεί και να 
στεγανοποιηθεί ο κύκλος των πιθα¬ 
νών ενόχων και σε κάθε περίπτωση ν’ 
αποκλειστεί η έρευνα για πολιτικές και 
ποινικές ευθύνες κυρίως του Ε. Βενιζέ- 
λου και φυσικά όλων όσοι στις διαδο¬ 
χικές κυβερνήσεις (συμπεριλαμβανο¬ 
μένων και των πρωθυπουργών) γνώ¬ 
ριζαν την ύπαρξη της λίστας και δεν 
έπραξαν τίποτα για τη διερεύνησή της. 
Άλλωστε, ο Παπακωνσταντίνου είναι 
«πολιτικό πτώμα», κυριολεκτικά μισεί¬ 
ται από τον ελληνικό λαό για την πο¬ 
λιτική που εφάρμοσε ως υπουργός οι¬ 
κονομικών και μ’ αυτή την έννοια δίνει 
την ευκαιρία στους διεφθαρμένους και 
κατά πολύ χειρότερούς του Σαμαρά, 
Βενιζέλο και Κουβέλη να εμφανιστούν 
σαν αρχάγγελοι της κάθαρσης. Αλίμο¬ 
νο, πρωτοπαλίκαρο αυτής εκστρατείας 
εξαπάτησης είναι ο Βενιζέλος (οι ευθύ¬ 
νες του οποίου γύρω από την αμαρτω¬ 
λή λίστα είναι τεράστιες), που έσπευσε 
να διαγράψει από το ΠΑΣΟΚ τον Πα¬ 
πακωνσταντίνου! Το μόνο που κοιτά¬ 


ζει η συγκυβέρνηση, με αρχηγεύοντα σ’ 
αυτό το θέμα τον Κουβέλη (του οποίου 
η πρόταση για προκαταρτική επιτροπή 
υιοθετήθηκε), είναι πως θα συγκαλύψει 
το όλο θέμα ή τουλάχιστον πώς θα πε¬ 
ριοριστεί στον Παπακωνσταντίνου! 

Σ’ αυτή την επιχείρηση εξαπάτησης 
και συγκάλυψης, διεξάγουν λυσσώδη 
αγώνα μέρα-νύχτα τα διαπλεκόμενα 
ΜΜΕ και οι γνωστοί αργυρώνητοι δη¬ 
μοσιογράφοι. Αδίστακτοι και αμορα- 
λιστές, δεν διστάζουν να «θυσιάσουν» 
έναν πρώην «δικό τους», που τους εξυ¬ 
πηρέτησε όσο λίγοι, προκειμένου να 
διασώσουν την άθλια συγκυβέρνηση 
και το καταστροφικό έργο της σε βά¬ 
ρος των εργαζομένων. Όμως, οι όποιοι 
χειρισμοί και απόπειρες εξαπά¬ 
τησης και συγκάλυψης είναι 
εξαιρετικά αμφίβολο ότι δεν 
θα προκαλέσουν αντιπαρα¬ 
θέσεις, ανταγωνισμούς, δι¬ 
αιρέσεις κ.λπ. ακόμη και 
στο εσωτερικό της αστικής 
τάξης και γενικά του αστικού 
μπλοκ. Γιατί σήμερα στην Ελ¬ 
λάδα υπάρχει μια σοβαρότα¬ 
τη κρίση της αστικής κυριαρ¬ 
χίας και της αστικής ιδεολογί¬ 
ας, όπως είχαν συγκροτηθεί και 
διαμορφωθεί από τη Μεταπολί¬ 
τευση και μετά. Αυτή η κρίση έχει 
μεταφερθεί στα διάφορα όργανα της 
αστικής κυριαρχίας και στο σημαντικό¬ 
τερο απ’ αυτά, το Κράτος. 

Έτσι, αυτή τη στιγμή δεν υπάρχει 
καμιά σοβαρή αλλά και κυρίαρχη πο¬ 
λιτική δύναμη -που είναι σημαντικό¬ 
τερο- η οποία να μπορεί να διαχειρι¬ 
στεί την κρίση ή ακόμη και να συμβιβά¬ 
σει τα αντικρουόμενα συμφέροντα των 
καπιταλιστών. Ο Σαμαράς, ο Βενιζέλος 
και ο Κουβέλης είναι πολύ μικροί αφ’ 
εαυτού και σε κάθε περίπτωση ασήμα¬ 
ντοι μπροστά στην ιστορικών διαστά¬ 
σεων κρίση του συστήματος, ώστε να 
μπορούν να την διαχειριστούν. Αλλο 
αν μπροστά στο κίνδυνο του εργατικού 
κινήματος είναι υποχρεωμένοι να ενώ¬ 
νονται, και «ενώνονται», χωρίς αυτό να 
σημαίνει ότι δεν τρώγονται και μετα¬ 
ξύ τους, δεν αλληλοϋποβλέπονται, δεν 
σκάβει ό ένας το λάκκο του άλλου κ.λπ. 
Τα διαφορετικά ατομικά συμφέροντα 
των καπιταλιστών και της οικονομικο- 
πολιτικής ελίτ σε περίοδο κρίσης του 
συστήματος δεν συμβιβάζονται εύκο¬ 
λα - και ακόμη δυσκολότερα δημιουρ¬ 
γούν ένα ενιαίο πολιτικό κέντρο που 
να σκέφτεται με όρους γενικούς και 
μακροχρόνους, με όρους αναπαραγω¬ 
γής του οικονομικού και πολιτικού συ¬ 
στήματος σα σύνολο, σε όποιο βαθμό 
είναι αυτό δυνατόν. Η συγκυβέρνηση 
είναι ένα έκτρωμα, μια δοτή συμμορία 
των τραπεζών, κερδοσκόπων και ιμπε- 

ανδάλων 

ΐιονικκών 

ριαλιστών, όχι ένα ιδεολογικό και πολιτικό κέντρο. 

Σχεδόν ταυτόχρονα με το τεράστιο σκάνδαλο 
της λίστας Λαγκάρντ, έχουμε και τα σκάνδαλα γύρω 
από τον ΕΟΤ. Κάποιος Ειδικός Γραμματέας, που είχε 
προσλάβει ο Νίκος Καραχάλιος (τέως γ.γ. του ΕΟΤ, 
άλλοτε υπεύθυνος προγράμματος και επικοινωνίας 
της ΝΔ και επί πολλά χρόνια στο στενό περιβάλλον 
του Κώστα Καραμανλή), γύριζε με το μπλοκ επιτα¬ 
γών του Υπουργείου Τουρισμού στην τσέπη, πλα¬ 
στογραφούσε και έκοβε επιταγές για τον εαυτό του! 
Εκτός όμως απ’ αυτό, ανακαλύφθηκε και μια «μαύ¬ 
ρη τρύπα» στα οικονομικά του Υπουργείου, ύψους 
12,5 δις Ευρώ! 

Είναι ατέλειωτος ο κατάλογος των σκανδά¬ 
λων (Ολυμπιακοί Αγώνες, Χρηματιστήριο, Δομημέ¬ 
να Ομόλογα, Ζήμενς, Εφοπλιστικά Προγράμματα... 
Λίστα Λαγκάρντ κ.λπ.) που βαρύνουν τις κυβερνή¬ 
σεις ΠΑΣΟΚ και ΝΔ, των δυο αστικών κομμάτων 
που μας οδήγησαν στην καταστροφή. Ωστόσο, η λί¬ 
στα Λαγκάρντ, αν και είναι μόνο η κορυφή του πα¬ 
γόβουνου ή ένα μικρό μόνο μέρος της πραγματικό¬ 
τητας, έχει μια ιδιαίτερη σημασία γιατί είναι η χει¬ 
ροπιαστή απόδειξη του απίστευτου χορού των αμέ¬ 
τρητων δις τα οποία έχουν βρει καταφύγιο σε προ- 
φυλαγμένους και φορολογικούς «παραδείσους-χώ- 
ρες», μέσω του «πλυντηρίου» των πολυεθνικών τρα¬ 
πεζών ή και άλλων άγνωστων στους απλούς εργαζό¬ 
μενους δρόμους! Πολύ περισσότερο όταν υπάρχουν 
σειρά κι άλλων λιστών προς έρευνα, με χιλιάδες ονό¬ 
ματα Ελλήνων που έχουν βγάλει μεγάλα ποσά στο 
εξωτερικό στη διάρκεια της κρίσης. 

Αλλά ποιοι είναι αυτοί οι απατεώνες και οι κλέ¬ 
φτες; Είναι οι λυσσασμένοι υπερασπιστές των Μνη¬ 
μονίων, που από τη μια μεριά έχουν εξαθλιώσει τους 
εργαζόμενους και από την άλλη έχουν γεμίσει τις 
τσέπες μιας χούφτας παράσιτων, τραπεζιτών και κα¬ 
πιταλιστών. Είναι αυτοί που ανακήρυξαν τον Σαμα¬ 
ρά «ευρωπαίο πολιτικό της χρονιάς» για το 2012(!), 
όπως πριν δυο χρόνια είχαν ανακηρύξει τον Γιωργά- 
κη 76° ανάμεσα στους 100 σοφούς του πλανήτη και 
τώρα τον έχουν να διδάσκει στο πανεπιστήμιο του 
Χάρβαρντ!! Είναι αυτοί που μέσα από τα ΜΜΕ κα¬ 
ταδικάζουν όποιον διαμαρτύρεται για το μισθό των 
586 ευρώ μικτά, γιατί του κλέβουν και την Κυρια¬ 
κή... που συκοφαντούν όλες τις εργατικές κινητο¬ 
ποιήσεις. 

Το 2013 θα είναι μια απίστευτα σκληρή χρονιά 
για τους εργαζόμενους, τα φτωχά λαϊκά στρώματα 
και τη νεολαία. Ο νέος χρόνος, δυστυχώς, αν μεί¬ 
νει στην κυβέρνηση η συμμορία των Σαμαρά, Βενι- 
ζέλου, Κουβέλη θα φέρει απίστευτα δεινά στον ελ¬ 
ληνικό λαό: τόσα όσα έφεραν μαζί τα τρία προηγού¬ 
μενα χρόνια. Γι’ αυτό πρέπει να τους διώξουμε αμέ¬ 
σως με αγώνες, κινητοποιήσεις, εξεγέρσεις παντού: 
σε χώρους δουλειάς, πανεπιστήμια, σχολεία, γειτο¬ 
νιές. Εμείς οι εργαζόμενοι, τα φτωχά λαϊκά στρώμα¬ 
τα και η νεολαία έχουμε τη δύναμη. 

Πρέπει να ετοιμάσουμε τη Γενική Πολιτική 
Απεργία Διάρκειας για να διώξουμε τους Κου- 
ίσλινγκ της κυβέρνησης και τους ιμπεριαλι¬ 
στές και ν 5 ανοίξουμε τον δρόμο για μια κοι¬ 
νωνία της ανάπτυξης, της ισότητας και της δι¬ 
καιοσύνης, μια Σοσιαλιστική Κοινωνία. Ή αυ¬ 
τοί ή εμείς. 


«Τραπεζική ένωση» στην Ε.Ε. 
Πως να μην ελέγξετε την κρίση 


Μ ετά από μήνες δι¬ 
απραγματεύσε¬ 
ων, οι ευρωπαί- 
οι υπουργοί Οι¬ 
κονομικών κατέληξαν σ’ έναν 
συμβιβασμό για την «τραπεζική 
ένωση», δίνοντας στην Ευρω¬ 
παϊκή Κεντρική Τράπεζα (ΕΚΤ) 
νέες εξουσίες εποπτείας τραπε¬ 
ζών της Ευρωζώνης. 

Η «ένωση» επιχειρείται να 
παρουσιαστεί ως κομβική για 
τον έλεγχο της «κρίσης χρέους» 
στην Ευρώπη, αφού η εποπτεία 
θα σπάσει υποτίθεται τον λεγό¬ 
μενο «φαύλο κύκλο» τραπεζών- 
κρατών. [1] 

Στην πραγματικότητα, πρό¬ 
κειται για μια ακόμα μεσοβέζι¬ 
κη απόφαση, απ’ αυτές όπου έχει 
καταλήξει να ειδικεύεται η Ε.Ε. 
Αφορά μόνο 100-150 τράπεζες, 
με περιουσιακά στοιχεία πάνω 
από 30 δις Ευρώ, σε σύνολο σχε¬ 
δόν 6.000 ευρωπαϊκών τραπε¬ 
ζών συνολικά. 

Η διάκριση ανάμεσα σε μι¬ 
κρές και μεγάλες τράπεζες δεν 
έχει ουσιαστικό νόημα όσον 
αφορά στην «κρίση χρέους». Η 
λεγόμενη «διασπορά κινδύνου» 
(όπως με σοβαροφάνεια ονομά¬ 
ζουν τα «χρυσά παιδιά» του χρη¬ 
ματοπιστωτικού τομέα τη διαρ¬ 
κή πώληση, παραλλαγή και με¬ 
ταπώληση κάθε είδους χρηματο¬ 
πιστωτικών τίτλων-προϊόντων, 
σε μια πλήρως παρασιτική πρα¬ 
κτική να διασφαλιστούν αποδό- 
σεις-κέρδη από το πέρα-δώθε 
χαρτιών, ομολόγων, ΟΌ5 κ.λπ.), 
έχει πάρει ανεξέλεγκτες διαστά¬ 
σεις, δένοντας σφιχτά μικρές και 
μεγάλες τράπεζες στον κίνδυ¬ 
νο χρεοκοπιών και καταρρεύσε¬ 
ων. Μια υποτροπή της μόλυνσης 
του τραπεζικού τομέα από «το- 
ξικά» δάνεια (φούσκες που πε¬ 
ριμένουν να σκάσουν) μπορεί 
κάλλιστα να εκδηλωθεί αρχικά 
σε μικρές τράπεζες, συμπαρα- 
σύροντας αργότερα τις μεγαλύ¬ 
τερες. Από τέτοιες «μικρές τρά¬ 
πεζες» ξεκίνησε π.χ. το σκάσι¬ 
μο της φούσκας των ενυπόθη¬ 
κων δανείων το 2007 στις ΗΠΑ, 
γκρεμίζοντας λίγο αργότερα τον 
κολοσσό της Λίμαν Μπρόδερς. 
Τέτοιες τράπεζες είναι στην Ευ¬ 
ρώπη π.χ. οι ισπανικές και 
οι γερμανικές Ε&ηάεΓΒ&ηΕεη. 

Επιπλέον, είναι σίγουρο ότι 
και οι μεγαλύτερες τράπεζες, 
που υπάγονται στα κριτήρια της 
εποπτείας, έχουν πολλούς τρό¬ 
πους να την παρακάμψουν, με- 
ταφέροντας περιουσιακά στοι¬ 
χεία εκτός των ισολογισμών 
τους ή χωριζόμενες σε μικρότε¬ 
ρες, τυπικά ανεξάρτητες μεταξύ 
τους. 


Η αντιπαράθεση γύρω από 
την «ένωση» δείχνει ανάγλυ¬ 
φα την αυξανόμενη δυσκολία 
των ευρωπαίων ιμπεριαλιστών 
να συμφωνήσουν σ’ ένα πλαί¬ 
σιο που θα μπορούσε ν’ αποκα- 
ταστήσει μια σχετική ισορροπία 
στο εσωτερικό της Ε.Ε. - πράγ¬ 
μα απαραίτητο για τον έλεγχο 
της κρίσης, όσο αυτός είναι δυ¬ 
νατός. Και μάλιστα στον τραπε¬ 
ζικό τομέα, που βρίσκεται στο 
επίκεντρο της κρίσης αλλά και 
της καπιταλιστικής οικονομί¬ 
ας συνολικά. Το πρόβλημα της 
«ένωσης» και της συνακόλου¬ 
θης εποπτείας συνοψίζεται στο 
ίδιο ερώτημα που αφορά και την 
κρίση στο σύνολο της: σε ποιον 
θα έρθει ο λογαριασμός; Για¬ 
τί μαζί με την εποπτεία πάει και 
το κόστος εξυγίανσης όσων τρα¬ 
πεζών αποδειχτούν προβληματι¬ 
κές, δηλαδή της σωτηρίας τους 
(και πάλι...) με κρατικό χρήμα. 

Η Γερμανία έχει κάνει σαφές 
ότι δεν θα συναινέσει σ’ έναν τέ¬ 
τοιο μηχανισμό εξυγίανσης και 
έχει μεταθέσει κάθε εφαρμογή 
της «ένωσης» τουλάχιστον για 
μετά τις γερμανικές εκλογές το 
φθινόπωρο του 2013 και μάλ¬ 
λον για μέσα στο 2014 (το αρχι¬ 
κό χρονοδιάγραμμα μιλούσε για 
αρχή του 2013). Ταυτόχρονα, η 
εποπτεία δεν αφορά τις «μικρές» 
γερμανικές ΕαηάεΛαηΕεη, που 
κατεξοχήν ασκούν κερδοσκο¬ 
πικές πρακτικές. Ενώ οι χώρες 
εκτός Ευρωζώνης, συμπεριλαμ- 
βανομένης της Βρετανίας και 
της Σουηδίας, εξασφάλισαν εγ¬ 
γυήσεις ότι η ΕΚΤ δεν θα μπο¬ 
ρεί να επιβάλει κανόνες ερήμην 
τους. 

Όλα αυτά με την κρίση στην 
Ευρωζώνη να εξαπλώνεται. Τον 
Οκτώβριο, η καταγραμμένη 
ανεργία έφτασε το 11,7%, το με¬ 
γαλύτερο ποσοστό από το 1995, 
όταν άρχισε επίσημα να κατα¬ 
γράφεται. Η Ευρωζώνη μπαίνει 
πλέον και τυπικά σε ύφεση, ενώ 
και στις πιο κεντρικές οικονο¬ 
μίες οι ρυθμοί ανάπτυξης είναι 
οριακά πάνω από το μηδέν. Χα¬ 
ρακτηριστική η καθίζηση της βι¬ 
ομηχανικής παραγωγής: τον Σε¬ 
πτέμβριο μειώθηκε 2,5% σε σχέ¬ 
ση με τον προηγούμενο μήνα, η 
μεγαλύτερη μηνιαία μείωση από 
το αποκορύφωμα της κρίσης 
τον Ιανουάριο του 2009. Μείω¬ 
ση της βιομηχανικής παραγω¬ 
γής είχαμε και στη Γερμανία, ενώ 
απειλητικές φούσκες (ιδιωτικά 
δάνεια, αγορά ακινήτων) υπάρ¬ 
χουν σε πολλές χώρες (π.χ. Γερ¬ 
μανία, Ολλανδία). 

Τα σύννεφα μαζεύονται 
απειλητικά, λοιπόν, και μάλιστα 
στην καρδιά της Ευρωζώνης. Ο 


γνωστός δρόμος των αναμετα¬ 
ξύ τους ντελικάτων ισορροπιών 
και συμβιβασμών κάνει τα πράγ¬ 
ματα ακόμα πιο εύθραυστα για 
τους ευρωπαίους ιμπεριαλιστές. 
Η ίδια η «τραπεζική ένωση» δεί¬ 
χνει ν’ αφορά περισσότερο μια 
παραχώρηση στη Γαλλία, ότι οι 
τράπεζές της -που κυρίως αυ¬ 
τές θα ενταχθούν στην εποπτεία 
και που είναι ίσως οι πιο εκτε¬ 
θειμένες σε όλη την Ευρώπη- 
θα τύχουν κάποιας ευρωπαϊκής 
προστασίας. Ανέξοδες υποσχέ¬ 
σεις, αφού για την ώρα τουλά¬ 
χιστον κανείς δεν βάζει το χέρι 
στην τσέπη. Ούτε για τραπεζι¬ 
κή ένωση ούτε για πραγματική 
εποπτεία πρόκειται. Κανείς δεν 
τολμά ν’ ακουμπήσει την κόπρο 
του Αυγείου που έχει συσσω¬ 
ρευτεί στους ισολογισμούς των 
τραπεζών, ακόμα και των πιο 
μεγάλων και κατά τ’ άλλα ευυ¬ 
πόληπτων. [2] Ενώ οι ανεκτέλε¬ 
στες αποφάσεις (βλ. πρόγραμμα 
Ντράγκι για την αγορά κρατι¬ 
κών ομολόγων από την ΕΚΤ), οι 
μη-λύσεις με τα περισπούδαστα 
χρονοδιαγράμματα, που ανακα¬ 
λύπτονται και ξεφουρνίζονται 
το ένα μετά το άλλο στο ανατο¬ 
λίτικο παζάρι της Ε.Ε., δείχνουν 
μόνο την αυξανόμενη παράλυση 
των ευρωπαίων ιμπεριαλιστών 
μπροστά στην κρίση. 

Υποσημειώσεις 

[1] Τα κράτη δανείζονται από 
τις τράπεζες (συνήθως με κερ¬ 
δοσκοπικά επιτόκια, πράγ¬ 
μα που βέβαια δεν ομολογείται 
ανοιχτά). Οι τράπεζες με τη σει¬ 
ρά τους αναζητούν διασφάλιση 
για την έκθεσή τους σ’ αυτό το 
δανεισμό: είτε μέσα από «ύπο¬ 
πτα» χρηματοπιστωτικά προϊ¬ 
όντα (π.χ. ασφάλιστρα κινδύ¬ 
νου), οπότε φουντώνει η κερδο¬ 
σκοπία - είτε μέσα από μνημονι- 
ακά μέτρα, όταν φαίνεται η αδυ¬ 
ναμία ενός κράτους να αποπλη¬ 
ρώσει. Αυτό σπρώχνει ακόμα πιο 
βαθιά την οικονομία στην κρίση 
και τα κράτη στην ανάγκη νέων 
δανείων, που σπεύδουν να εκμε¬ 
ταλλευτούν οι τράπεζες με ακό¬ 
μα πιο ληστρικά επιτόκια κ.ο.κ. 

[2] Πρόσφατα αποκαλύφθηκε ότι 
η Ντόιτσε Μπανκ, η μεγαλύτερη 
γερμανική τράπεζα, είχε στήσει 
ολόκληρη «μηχανή» για να κρύ¬ 
ψει ζημιές δισεκατομμυρίων δο¬ 
λαρίων σε αμερικάνικες τράπε¬ 
ζες. Ενώ παραμένει άγνωστο το 
ύψος της μυστικής βοήθειας που 
παίρνει από δισεκατομμυριού- 
χο επενδυτή του γνωστού κερδο¬ 
σκοπικού ομίλου Βιτ^βίί. Το επό¬ 
μενο μεγάλο «κανόνι» δεν απο¬ 
κλείεται να εκπλήξει πολλούς... 

■ Σταύρος Σκεύος 

19ο Συνέδριο του ΚΚΕ: «Ο Καραγκιό- 



Η κατάργηση της 
«επανάστασης κατά στάδια» 

Η «στρατηγική» του ΚΚΕ μετά 
τη σταλινοποίησή του ήταν η «επα¬ 
νάσταση κατά στάδια». Το πρώτο 
στάδιο θα ήταν η αστικοδημοκρα- 
τική επανάσταση και το δεύτερο η 
σοσιαλιστική επανάσταση. Μετά 
τη μεταπολεμική ανάπτυξη του πα¬ 
γκόσμιου καπιταλισμού και πολύ 
περισσότερο του ελληνικού, και ιδί¬ 
ως μετά το 1974, το πρώτο στάδιο 
δεν ήταν πλέον η αστικοδημοκρατι- 
κή επανάσταση, αλλά η αντιιμπερι- 
αλιστική αντιμονοπωλιακή επανά¬ 
σταση. Επιπλέον, στο πρώτο στά¬ 
διο υπήρχε πάντα το πρώτο ανα¬ 
γκαίο βήμα, δηλαδή η «αντιιμπερι- 
αλιστική αντιμονοπωλιακή κυβέρ¬ 


νηση», που 
έλυνε τα 
χέρια στην 
ηγεσία του 
ΚΚΕ να 
συ μμετέ- 
χει σε μια 
«αριστε¬ 
ρή» ή «δη¬ 
μοκρατική» 
κυβέρνηση, 
που δεν θα 
υλοποιούσε 
ούτε καν τα 
καθήκοντα 
της αντιιμπεριαλιστικής αντιμονο- 
πωλιακής επανάστασης. 

Στο 15° Συνέδριο, πιθανόν κάτω 
από την πίεση της κατάρρευσης του 
«υπαρκτού σοσιαλισμού» και λόγω 
της ανάγκης να διαφοροποιηθεί 
από τον Συνασπισμό (ΣΥΝ), να συ- 
γκρατήσει τις δυνάμεις του από τις 
πρόσφατες διασπάσεις (κομμάτι του 
ΚΚΕ που έμεινε στον ΣΥΝ αλλά και 
κομμάτι που έφυγε το 1989 συγκρο¬ 
τώντας το ΝΑΡ - Νέο Αριστερό 
Ρεύμα) και να καταδικάσει την κυ¬ 
βέρνηση Τζανετάκη και την Οικου¬ 
μενική, το ΚΚΕ κάνει μια φυγή προς 
τα εμπρός. Ενώ η συντριπτική πλει- 
οψηφία των ευρωπαϊκών κομμουνι¬ 
στικών κομμάτων σοσιαλδημοκρα- 


τικοποιούνται ολοκληρωτικά ή δι¬ 
αλύονται σε κεντροαριστερούς συ¬ 
νασπισμούς, το ΚΚΕ καταργεί σιω¬ 
πηλά την επανάσταση κατά στάδια 
και τώρα υπάρχει μόνο η «σοσιαλι¬ 
στική επανάσταση». Ωστόσο, για... 
τακτικούς λόγους και για... την 
ωρίμανση της επαναστατικής διαδι¬ 
κασίας, παραμένει το παλιό πρώτο 
βήμα του πρώτου σταδίου, δηλαδή 
η «αντιιμπεριαλιστική αντιμονοπω- 
λιακή κυβέρνηση». 

Στο 18° Συνέδριο (2009) διατη¬ 
ρείται η ίδια «στρατηγική», μόνο 
που τώρα εμφανίζεται η «λαϊκή 
εξουσία» και η «λαϊκή οικονομία». 
Αυτοί οι όροι υποδηλώνουν το κα¬ 
θεστώς μετά την επανάσταση αλλά 
χρησιμοποιούνται ανάλογα με την 
περίσταση, δηλαδή άλλοτε σημαί¬ 
νουν πράγματι μια επαναστατική 
εξουσία και άλλοτε μια απλή αρι¬ 
στερή κυβέρνηση. 

Όμως, με τις Θέσεις του 19 ου 
Συνεδρίου αλλάζει ο στόχος: εί¬ 
ναι νέτα σκέτα η εργατική εξουσία. 
Πρόκειται για μια τεράστια «επανά¬ 
σταση», δυστυχώς μέσα σε μια κου- 
ταλιά νερό, γιατί δεν έχει ουσιαστι¬ 
κή επίπτωση στη στρατηγική και 
τακτική του ΚΚΕ. 

Με βάση τις Θέσεις του 19ου 
Συνεδρίου: 


α) Ο ελληνικός καπιταλισμός βρί¬ 
σκεται στη φάση του μονοπωλι¬ 
ακού καπιταλισμού, είναι δηλαδή 
υπερώριμος για την ανατροπή του. 
Ένα καλό ερώτημα είναι γιατί αυτός 
ο ίδιος μονοπωλιακός καπιταλισμός 
που υπήρχε και πριν το 15° Συνέ¬ 
δριο δεν ήταν ώριμος για την ανα¬ 
τροπή του; 

β) Μπροστά μας λοιπόν υπάρχει 
μόνο ο στόχος της εργατικής εξου¬ 
σίας. Κάθε άλλη στρατηγική («επα¬ 
νάσταση κατά στάδια», αντιιμπε- 
ριαλιστική αντιμονοπωλιακή κυ¬ 
βέρνηση κ.λπ.) που υιοθετήθη¬ 
κε στο παρελθόν ήταν απλώς λά¬ 
θος (λάθος οι συμφωνίες Λιβάνου, 
Καζέρτας, λάθος και η συμμετοχή 
στην αστική κυβέρνηση το 1944, 
όλα λάθος). Αλήθεια, οι τροτσκι- 
στές που τότε είχαν δίκιο απέναντι 
στο ΚΚΕ ήταν επαναστάτες ή «πρά¬ 
κτορες του Χίτλερ»; Αυτό είναι κάτι 
που δεν πρόκειται να το απαντήσει 
το ΚΚΕ, όπως και δεν πρόκειται να 
απαντήσει πώς γίνεται μια ανατρο¬ 
πή της επαναστατικής στρατηγικής 
να ονομάζεται απλό λάθος, 
γ) Η πάλη για την εργατική εξουσία 
θα τεθεί πρακτικά όταν θα δημιουρ- 
γηθεί η ανάλογη επαναστατική κα¬ 
τάσταση στη χώρα μας. 
δ) Αυτή η εργατική εξουσία θα εί¬ 


ναι η πιο πούρα που έχει εμφανι¬ 
στεί ποτέ, μια που σ’ αυτήν θα απα¬ 
γορεύεται ακόμη και στους μικρο¬ 
αστούς η χρησιμοποίηση μισθωτής 
εργασίας. 

Έτσι, το ΚΚΕ καταλήγει ότι: 
α) Δεν πρόκειται να συμμετάσχει 
σε αστική κυβέρνηση, είτε αριστερή 
είτε οποιαδήποτε άλλη, 
β) Θα εφαρμόσει τη λεγόμενη Λα¬ 
ϊκή Συμμαχία, δηλαδή τη συμμα- 
χία της εργατικής τάξης με τα κα- 
ταπιεζόμενα μικροαστικά στρώμα¬ 
τα. Όμως, η Λαϊκή Συμμαχία δεν θα 
περιλαμβάνει (παρά ίσως μόνο ορι¬ 
ακά) τα μεσαία-μικροαστικά στρώ¬ 
ματα, όπως ίσχυε μέχρι τώρα. Δεύ¬ 
τερον, αυτή η κοινωνική συμμαχία 
θα είναι μόνο πάνω στο πρόγραμ¬ 
μα του ΚΚΕ. Τρίτον, για την επίτευ¬ 
ξή της ίσως χρειαστούν και συμμα- 
χίες με άλλα κόμματα ή αγωνιστές 
(η προβληματική του Ενιαίου Με¬ 
τώπου), ωστόσο αποκλείονται όσοι 
διαγράφτηκαν ή έφυγαν από το 
ΚΚΕ ή δεν υιοθετούν το πρόγραμ¬ 
μά του και επιπλέον αυτή η πολιτική 
συμμαχία δεν πρόκειται ποτέ να εμ¬ 
φανιστεί ως τέτοια σε εκλογές. Με 
άλλα λόγια, η όποια πολιτική συμ¬ 
μαχία για το ΚΚΕ είναι δυνατή μόνο 
με τον εαυτό του ή με τα διάφορα 
παραρτήματά του (ΠΑΜΕ κ.α.). 


ΣΥΡΙΖΑ: η πορεία σοσιαλδημοκρατικοποίησης συνεχίζεται 



Μ ετά την πανελλα¬ 
δική συνδιάσκεψή 
του, υπήρξαν αρκε¬ 
τά δείγματα της πο¬ 
λιτικής πρακτικής που θα ακολου¬ 
θήσει ο ΣΥΡΙΖΑ στην αμέσως επό¬ 
μενη περίοδο. Η πολιτική του ΣΥ- 
ΡΙΖΑ προσαρμόζεται στη στρατη¬ 
γική μιας συμμαχίας με τμήματα 
του ντόπιου κεφαλαίου, του κρατι¬ 
κού μηχανισμού και της Ε.Ε., στη 
λογική της διαχείρισης της οικονο¬ 
μικής κρίσης μέσα στον καπιταλι¬ 
σμό, το Ευρώ και την Ε.Ε. Οι συ¬ 
ναντήσεις του αρχηγού του με επι¬ 
κεφαλής καπιταλιστικών κυβερνή¬ 
σεων, εκπροσώπους καπιταλιστι¬ 
κών συμφερόντων, αστυνομικούς 
και στρατιωτικούς δίνουν και παίρ¬ 
νουν. Οι δηλώσεις νομιμοφροσύ¬ 
νης πολλαπλασιάζοντας 

Οι αναφορές του ΣΥΡΙΖΑ 
στην ανάγκη εργατικών κινητο¬ 
ποιήσεων για την ανατροπή κυ¬ 
βέρνησης και Τρόικας μειώνονται, 
ενώ φαίνεται τώρα ότι ο στόχος εί¬ 
ναι η διεκδίκηση ενός νέου «κου¬ 
ρέματος» του χρέους, ώστε να κα¬ 
ταστεί «βιώσιμο», και μια επαναδι¬ 
απραγμάτευση για τις «πολιτικές 
λιτότητας» σε ευρωπαϊκό επίπεδο. 

Παράλληλα, η παρουσία του 
ΣΥΡΙΖΑ στους εργατικούς αγώνες 
είναι είτε περιθωριακή είτε υπονο¬ 
μευτική, όπως φάνηκε στον πρό¬ 
σφατο αγώνα των εργολαβικών 
εργαζομένων στο ΑΠΘ. 

Από τη διαγραφή του χρέους στη 
συνεννόηση με τους δανειστές 

Ενδεικτική είναι η συνέντευ¬ 
ξη του Αλέξη Τσίπρα στην αγγλική 
εφημερίδα ΟιιαιτΙώη, στην οποία 
υποστήριξε την ανάγκη για μια 
πανευρωπαϊκή συνδιάσκεψη για 


το χρέος, η οποία θα «κουρέψει» 
ένα μεγάλο μέρος του για τις χώ¬ 
ρες του ευρωπαϊκού Νότου, ώστε 
να «γίνει βιώσιμο», και ευχήθη¬ 
κε να υπάρξει σχετική συμφωνία 
με τους πιστωτές. Έτσι, ο ΣΥΡΙ- 
ΖΑ όχι μόνο δεν επιθυμεί να έρθει 
σε ρήξη με τους καπιταλιστές το¬ 
κογλύφους, αλλά αντίθετα ελπίζει 
να έρθει σε συμφωνία μαζί τους και 
με τα αρπακτικά της Ε.Ε., δηλαδή 
τους ίδιους ανθρώπους και μηχα¬ 
νισμούς που είναι οι «εγκέφαλοι» 
των αντεργατικών πολιτικών που 
ρημάζουν την Ευρώπη... 

Οι εργάτες να περιμένουν 
την αριστερή κυβέρνηση! 

Το Γραφείο Τύπου του ΣΥΡΙ- 
ΖΑ εκδίδει ανακοινώσεις για προ¬ 
βλήματα σε διάφορους χώρους ερ¬ 
γασίας. Βουλευτές του επισκέπτο¬ 
νται επιχειρήσεις, ενώ κατατίθε¬ 
νται και σχετικές ερωτήσεις στη 
Βουλή. Όμως, ποτέ και πουθενά ο 
ΣΥΡΙΖΑ δεν καλεί τους εργαζόμε¬ 
νους να οργανωθούν και να αγω¬ 
νιστούν οι ίδιοι για τα προβλήμα- 
τά τους, πηγαίνοντας τους αγώ¬ 
νες τους ως το τέλος και ενοποι¬ 
ώντας τους. Ποτέ δεν τους κα¬ 
λεί σε δυναμικές κινητοποιήσεις, 
σε καταλήψεις των χώρων εργα¬ 
σίας, σε προσπάθεια για σταμά- 
τημα-απαγόρευση των απολύσε¬ 
ων ή των μειώσεων μισθών στην 
πράξη. Συνεπώς, οι εργαζόμενοι 
θα πρέπει να περιμένουν την αρι¬ 
στερή κυβέρνηση που θα τους λύ¬ 
σει - υποτίθεται - τα προβλήματα, 
κάτι το οποίο πολλές φορές οι εκ¬ 
πρόσωποι του ΣΥΡΙΖΑ υποστηρί¬ 
ζουν ανοιχτά στους εργαζόμενους 
που επισκέπτονται. 

Την ίδια στάση υιοθετεί και 


για το «χαράτσι», τις αυξήσεις στο 
ρεύμα και τις απολύσεις στο Δημό¬ 
σιο. Καταγγέλλει την κυβέρνηση, 
καλώντας απλά τους εργαζόμε¬ 
νους να «επαγρυπνούν», υποσχό¬ 
μενος ότι θα είναι «αρωγός» στους 
αγώνες τους... 

Όμως, πολλές φορές ο ρό¬ 
λος του ΣΥΡΙΖΑ στις κινητοποιή¬ 
σεις είναι υπονομευτικός.Έτσι, ενώ 
εξέδιδε ανακοίνωση που κατήγγει¬ 
λε τη διαγραφή διοικητικών υπαλ¬ 
λήλων πανεπιστημίων από τα μη¬ 
τρώα μισθοδοσίας του Δημοσί¬ 
ου, ο αντιπρύτανης του ΑΠΘ, μέ¬ 
λος του ΣΥΡΙΖΑ, ήταν μεταξύ αυ¬ 
τών που συνυπέγραψαν το έγγρα¬ 
φο για την εισβολή των ΜΑΤ στο 
ΑΠΘ προκειμένου να «σπάσει» η 
απεργία των εργολαβικών εργαζο¬ 
μένων (ο ίδιος δηλώνει ότι δεν ξέ¬ 
ρει πώς βρέθηκε εκεί η υπογραφή 
του!), ενώ με τις παρεμβάσεις του 
υπονόμευε τον αγώνα, υποσχόμε¬ 
νος δήθεν λύσεις. Οι εργολαβικοί 
εργαζόμενοι που πρόσκεινται στον 
ΣΥΡΙΖΑ κινήθηκαν και αυτοί στη 
βάση αυτής της «προοπτικής»... 

Επαφές με την αστική τάξη 
και τον κρατικό μηχανισμό 

Στις 14 Δεκέμβρη ο Αλ. Τσί- 
πρας συναντήθηκε με εκπροσώ¬ 
πους της Ένωσης Ελλήνων Εφο¬ 
πλιστών. Εκεί ευχήθηκε «να δια¬ 
τηρήσει» η ελληνική ναυτιλία «τον 
πρωτεύοντα ρόλο της παγκοσμί- 
ως». Ο εισηγητής του ΣΥΡΙΖΑ στη 
συζήτηση για το νέο φορολογικό 
νομοσχέδιο το χαρακτήρισε, μετα¬ 
ξύ άλλων, «αντιαναπτυξιακό», για¬ 
τί δεν μειώνει τη φορολογία των 
επιχειρήσεων! 

Με πρόσφατη ερώτηση στη 
Βουλή, ο ΣΥΡΙΖΑ υπερασπίστηκε 


τα δικαιώματα των αστυνομικών 
(νυχτερινά, μισθοδοσία Δεκεμβρί¬ 
ου), ενώ καταφέρθηκε κατά των 
εκτός έδρας μετακινήσεων των 
αστυνομικών, όχι γιατί αυτές γί¬ 
νονται προκειμένου να αιματοκυ¬ 
λιστούν οι διαδηλώσεις, αλλά για¬ 
τί έτσι υπονομεύεται... η αποτελε- 
σματικότητά τους στην «πάταξη 
του εγκλήματος» και στη διαφύλα¬ 
ξη της «ασφάλειας»! 

Επίσης, βουλευτής του ΣΥΡΙ- 
ΖΑ πραγματοποίησε συνάντηση 
με την Ένωση Απόστρατων των 
Ενόπλων Δυνάμεων και Σωμάτων 
Ασφαλείας Λάρισας, όπου υπο¬ 
στήριξε ότι και οι ένοπλες δυνά¬ 
μεις και τα σώματα ασφαλείας εί¬ 
ναι «κομμάτι της κοινωνίας» που 
«οδηγείται σε απόγνωση»! 

Επαφές με αστικές 
κυβερνήσεις και όχι κινήματα 
στη Λατινική Αμερική 

Στη συνάντησή του με τον 
πρώην πρόεδρο της Βραζιλίας 
Λούλα, ο Αλ. Τσίπρας δήλωσε ότι 
βρήκε έναν «σύμμαχο» στο πρό¬ 
σωπο του ηγέτη μιας καπιταλιστι¬ 
κής κυβέρνησης. Το ταξίδι αυτό 
αποσκοπούσε «στη χάραξη μιας 
ενεργητικής και πολυδιάστατης 
εξωτερικής πολιτικής που θα πρέ¬ 


πει να έχει η χώρα μας, καθώς και 
στην προσπάθεια να βρεθούν σύμ¬ 
μαχοι για τον ελληνικό λαό, ώστε 
να ξεπεράσει την κρίση με πολιτι¬ 
κές ανάπτυξης, συνοχής και ανα¬ 
διανομής». Παρομοίως, το ταξί¬ 
δι στην Αργεντινή πραγματοποι¬ 
ήθηκε για να δούμε «τι πρέπει να 
κάνουμε ώστε να αποφύγουμε τη 
δραματική εμπειρία της χρεοκοπί¬ 
ας» και να «μελετήσουμε σε βάθος 
τις πολιτικές παραγωγικής ανασυ¬ 
γκρότησης, της ανάπτυξης, της τό¬ 
νωσης της κατανάλωσης». 

Οι εργαζόμενοι, οι νέοι, τα 
φτωχά λαϊκά στρώματα δεν έχου¬ 
με τίποτα να περιμένουμε από 
τον ΣΥΡΙΖΑ. Θα πρέπει να ανα¬ 
πτύξουμε τις κινητοποιήσεις μας, 
την αυτοοργάνωση και ενοποίη¬ 
σή τους, αγώνες μαχητικούς που 
θα αντιμετωπίζουν τις συνέπειες 
αλλά και τις αιτίες της κρίσης και 
των Μνημονίων. Θα πρέπει να πα¬ 
λέψουμε για τη δημιουργία ενός 
επαναστατικού κόμματος, ικανού 
να φέρει σε πέρας τη σύγκρουση 
με τις πολιτικές και κοινωνικές δυ¬ 
νάμεις που κυριαρχούν, καθώς και 
με το κράτος «έκτακτης ανάγκης» 
που τις υποστηρίζει. 

■ Στέφανος Ιωαννίδης 

ζης Μεγαλέξανδρος» 


Το ΚΚΕ μετατρέπεται σε 
επαναστατικό κόμμα; 

Κάθε άλλο παρά αυτό συμβαίνει. Μπορεί 
να καταργεί την επανάσταση κατά στάδια και 
να υιοθετεί την εργατική εξουσία αλλά αυτό 
δεν το κάνει επαναστατικό. 

Κατ’ αρχάς, το ΚΚΕ μπορεί να μιλάει για 
εργατική εξουσία αλλά δεν αναφέρει ούτε μια 
φορά στο πρόγραμμά του την ανάγκη συ¬ 
ντριβής του αστικού κράτους. Αυτό όμως εί¬ 
ναι μια από τις βασικές θέσεις που διαχώρι¬ 
σαν τον μπολσεβικισμό από τη σοσιαλδημο¬ 
κρατία. Με άλλα λόγια, το ΚΚΕ μετατοπίζε¬ 
ται μάλλον στην κλασική σοσιαλδημοκρα¬ 
τία του 1914 και, επειδή αρνείται τη συμμε¬ 
τοχή σε αστική κυβέρνηση, μάλλον στην αρι¬ 
στερή τάση της τότε σοσιαλδημοκρατίας, δη¬ 
λαδή τον Κάουτσκι. Επιπλέον, η θεώρηση που 
έχει για τη σχεδιασμένη οικονομία την επομέ¬ 
νη της επανάστασης, δηλαδή η πλήρης εθνι¬ 
κοποίηση ακόμη και του πιο μικρού κεφαλαί¬ 
ου, είναι αδύνατο να εφαρμοστεί και ποτέ δεν 
εφαρμόστηκε από οποιαδήποτε σοσιαλιστική 
επανάσταση έχει συμβεί μέχρι σήμερα. 

Το δεύτερο και πιο σημαντικό: δεν αρκεί 
να είναι κανένας υπέρ της εργατικής εξουσί¬ 
ας και κατά της «επανάστασης κατά στάδια», 
αν δεν υιοθετεί ένα επαναστατικό πρόγραμ¬ 
μα, μια επαναστατική στρατηγική και τακτική. 


Σ’ αυτή την περίπτωση ο στόχος μένει ξεκρέ¬ 
μαστος, δεν γίνεται δηλαδή ένας στρατηγικός 
στόχος στον οποίο υποτάσσονται όλες οι τα¬ 
κτικές. Όχι μόνο δεν υπάρχει ένα επαναστα¬ 
τικό πρόγραμμα, ένα μεταβατικό πρόγραμμα, 
αλλά υπάρχει ένα ρεφορμιστικό πρόγραμμα: 

α) Στην ανάλυση της ελληνικής κοινωνί¬ 
ας και των εργατικών και λαϊκών αγώνων, αντί 
για μια ζωντανή ανάλυση της κοινωνίας, πα¬ 
γκόσμιας και ελληνικής, και των κοινωνικών 
τάξεων, αντί για την παρουσίαση των οικο¬ 
νομικών, κοινωνικών και πολιτικών αλλαγών, 
αντί για την ανάπτυξη του εργατικού κινήμα¬ 
τος την τελευταία τριετία, υπάρχει μια παρά¬ 
θεση ανούσιων διαπιστώσεων, όπου ο ελλη¬ 
νικός καπιταλισμός βρίσκεται μάλλον σε μια 
συνηθισμένη κρίση, όπου υπήρξαν βέβαια κά¬ 
ποιοι αγώνες αλλά χωρίς κάτι το ιδιαίτερο, 
όπου συμβαίνουν κάποιες πολιτικές αλλα¬ 
γές αλλά όχι κάτι το ιδιαίτερο (π.χ. ο ΣΥΡΙΖΑ 
αντικαθιστά το ΠΑΣΟΚ). Έτσι, για το ΚΚΕ 
δεν υπάρχει κολοσσιαία κρίση του ελληνικού 
καπιταλισμού, της ελληνικής καπιταλιστικής 
κοινωνίας, ραγδαίες κοινωνικές και πολιτι¬ 
κές μετατοπίσεις, πολιτική κρίση και κρίση της 
αστικής εξουσίας, ραγδαία άνοδος των εργα¬ 
τικών αγώνων κ.α., αλλά μάλλον μια ενδυνά¬ 
μωση της αστικής εξουσίας και μια υποχώρη¬ 
ση γενικά του εργατικού κινήματος (που σύμ¬ 
φωνα με το ΚΚΕ εκφράστηκε με την εκλογική 


υποχώρησή του). 

β) Απουσιάζουν οι βασικοί άξονες ενός με¬ 
ταβατικού προγράμματος, από τα μεταβατικά 
αιτήματα, την ανάπτυξη των μορφών αυτοορ¬ 
γάνωσης του εργατικού κινήματος μέχρι την 
προώθηση της ενότητας της εργατικής τά¬ 
ξης και τις κοινωνικές και πολιτικές συμμαχί- 
ες της, με άλλα λόγια ένα πρόγραμμα που θα 
γεφυρώνει τη συνείδηση και τους αγώνες των 
εργαζομένων, όπως υπάρχουν σήμερα, με τον 
στόχο της σοσιαλιστικής επανάστασης. 

Γιατί αυτή η στροφή του ΚΚΕ και 
πού θα το οδηγήσει; 

Γιατί το ΚΚΕ αποφασίζει τώρα να εγκα¬ 
ταλείψει την «επανάσταση κατά στάδια», να 
υιοθετήσει τον στόχο της εργατικής εξουσί¬ 
ας, χωρίς όμως να υιοθετήσει ένα επαναστατι¬ 
κό πρόγραμμα; Αυτή πράγματι είναι μια «ερώ¬ 
τηση 1.000.000 δολαρίων». Αναμφίβολα αυτή 
η αυτογελοιοποίηση αντανακλά τις τραυμα¬ 
τικές του εμπειρίες από τις παλιότερες δια¬ 
σπάσεις του, την κατάρρευση του λεγάμενου 
«υπαρκτού σοσιαλισμού» και τη διάλυση της 
συντριπτικής πλειοψηφίας των κομμουνιστι¬ 
κών κομμάτων σε κεντροαριστερά μορφώμα¬ 
τα. Αντανακλά επίσης και τον φόβο του μή¬ 
πως απορροφηθεί πλήρως από τον ανερχόμε- 
νο ΣΥΡΙΖΑ. 


Ωστόσο, σήμερα στην ελληνική κοινωνία 
ανοίγονται δύο δρόμοι: α) ο δρόμος του ρε¬ 
φορμισμού, της λεγάμενης αριστερής κυβέρ¬ 
νησης που προτείνει ο ΣΥΡΙΖΑ και που οδη¬ 
γεί στην ήττα του εργατικού κινήματος και 
β) ο δρόμος της σοσιαλιστικής επανάστασης. 
Το ΚΚΕ δεν θέλει κανέναν από αυτούς τους 
δύο δρόμους. Δεν θέλει να ριχτεί στη φωτιά 
της ταξικής πάλης, να αναγνωρίσει ότι είμαστε 
προ μιας προεπαναστατικής κατάστασης, να 
εφαρμόσει ένα επαναστατικό πρόγραμμα, να 
οδηγήσει την εργατική τάξη στη σοσιαλιστική 
επανάσταση και στη νίκη, γιατί είναι ένα βα¬ 
θύτατα ρεφορμιστικό κόμμα. Από την άλλη, 
δεν θέλει πολιτική συμμαχία με άλλα ρεφορμι¬ 
στικά ή αστικά κόμματα, δεν θέλει να συμμε- 
τάσχει σε αστική κυβέρνηση, δεν θέλει να συ- 
μπεριφερθεί όπως συμπεριφέρεται ένα ρεφορ¬ 
μιστικό κόμμα. 

Αυτό στην πράξη σημαίνει έναν αναχωρη- 
τισμό, έναν εγκλεισμό σε μοναστήρι μιας θρη¬ 
σκευτικής σέκτας που επαγγέλλεται την εργα¬ 
τική εξουσία αλλά δεν πρόκειται να κάνει τί¬ 
ποτε για να την πραγματοποιήσει. Έτσι, ή θα 
σαρωθεί από την εκλογική άνοδο του ΣΥΡΙ- 
ΖΑ ή θα σαρωθεί από την άνοδο του επανα¬ 
στατικού κινήματος. Όπως και να £ χει, έχει 
υπογράψει τη θανατική του καταδίκη. 

■ Ηρακλής Χριστοφορίδης 


Κύπρος: Συμφωνία με Τρόικα για Μνημόνιο 



Α κολουθώντας το παρά¬ 
δειγμα της Ελλάδας, η 
«αριστερή» κυβέρνηση 
του ΑΚΕΛ στην Κύπρο 
κατέφυγε στον μηχανισμό στήριξης, 
παραδεχόμενη ανοιχτά ότι απέτυ- 
χε να διαχειριστεί την καπιταλιστι¬ 
κή κρίση. Μετά από έξι μήνες δια¬ 
πραγματεύσεων, κατέληξαν σε συμ¬ 
φωνία με την Τρόικα για υπογρα¬ 
φή Μνημονίου. Περικοπές από τους 
εργαζόμενους, καταστροφή των ερ¬ 
γασιακών σχέσεων, χειροτέρευση 
των συνθηκών εργασίας και μεγά¬ 
λες αυξήσεις στη φορολογία άρχι¬ 
σαν ήδη να ψηφίζονται, προς επί¬ 
δειξη «καλής διαγωγής», πριν ακό¬ 
μη υπογραφεί το Μνημόνιο. Όσον 
αφορά το ποσό του δανείου, αυτό 
ακόμη βρίσκεται στον αέρα, καθώς 
μένει να καθοριστεί ο τρόπος με τον 
οποίο θα γίνεται η ανακεφαλαιο- 
ποίηση των τραπεζών, ζήτημα κρί¬ 
σιμο για τη βιωσιμότητα του χρέους 
της Κύπρου. 

Έτσι, παρόλο που η υπογρα¬ 
φή του Μνημονίου και η εκταμίευ- 
ση των δόσεων μετατίθεται συνε¬ 
χώς, οι κύπριοι βουλευτές ψευτό- 
κλαιγαν ότι είναι αναγκασμένοι να 
περάσουν με τη διαδικασία του κα- 
τεπείγοντος μέτρα που αφορούν 


την επιβίωση χιλιάδων εργαζομέ¬ 
νων. Τα μέτρα αποσκοπούν αρχικά 
στην εξοικονόμηση 1,2 δις, όταν το 
ΑΕΠ της Κύπρου για το 2011 ανερ¬ 
χόταν στα 18 δις. Τα κυριότερα μέ¬ 
τρα που έχουν ήδη ψηφιστεί περι¬ 
λαμβάνουν: 

α) «πάγωμα» της Αυτόματης Τιμα¬ 
ριθμικής Αναπροσαρμογής (ΑΤΑ) 
μέχρι το 2016 και μη καταβολή της 
για κάθε έτος με αρνητική ανάπτυ¬ 
ξη. Ουσιαστικά καταργείται η ΑΤΑ, 
μια από τις σημαντικότερες κατα¬ 
κτήσεις των κύπριων εργαζομένων, 
β) περαιτέρω μειώσεις στους μι¬ 
σθούς των υπαλλήλων του δημόσι¬ 
ου τομέα και των ημικρατικών ορ¬ 
γανισμών. Οι μειώσεις ξεκινούν από 
το 6,5% για εισοδήματα άνω των 
1.000 ευρώ και φτάνουν μέχρι το 
12,5% για υψηλά εισοδήματα. Επι¬ 
πλέον, το 2014 θα υπάρχει μια νέα 
οριζόντια περικοπή, επιπλέον 3% 
σε όλους τους μισθούς. Πέρα από 
αυτά, προβλέπεται μείωση των δη¬ 
μοσίων υπαλλήλων κατά 1.250 άτο¬ 
μα μέσα στα επόμενα δύο χρόνια, 
γεγονός που μεταφράζεται σε άμε¬ 
ση απόλυση έκτακτων και ωρομί¬ 
σθιων και σε πλήρες πάγωμα των 
προσλήψεων. 

γ) αύξηση του ΦΠΑ από το 17% στο 


18%, αύξηση του φόρου κατανάλω¬ 
σης σε καύσιμα, αλκοόλ και καπνό, 
δ) αλλαγή του ωραρίου των δημο¬ 
σίων υπαλλήλων για να αποφεύγο¬ 
νται οι υπερωρίες. Όσες υπερωρίες 
αναγκαστικά παραμείνουν θα πλη¬ 
ρώνονται κατά 30% λιγότερο, 
ε) αλλαγή στο όριο συνταξιοδότη- 
σης, σταδιακή μεταφορά του στα 65 
έτη και επαναξιολόγηση το 2018 για 
περαιτέρω αύξηση, 
στ) ιδιωτικοποιήσεις ημικρατικών 
οργανισμών, ακόμα και των κερδο- 
φόρων. 

ζ) περικοπές σε όλες τις κοινωνικές 
παροχές και βοηθήματα, 
η) νέος τρόπος φορολόγησης της 
ακίνητης ιδιοκτησίας, μέτρο το 
οποίο πλήττει σχεδόν όλα τα νοικο¬ 
κυριά, καθώς η πλειοψηφία των Κύ¬ 
πριων έχει ιδιόκτητη κατοικία, 
θ) τα περίφημα μελλοντικά έσοδα 
από τα κοιτάσματα φυσικού αερί¬ 
ου θα χρησιμοποιούνται κατά προ¬ 
τεραιότητα για την εξόφληση του 
χρέους. 

ι) τελευταίο και ενδεικτικό για τον 
παρασιτικό ρόλο της κυπριακής οι¬ 
κονομίας, που στηρίζεται στον χρη¬ 
ματοπιστωτικό τομέα και στο ξέ¬ 
πλυμα μαύρου χρήματος: προβλέ- 
πεται η νομιμοποίηση εσόδων από 
παράνομες δραστηριότητες! 

Το δημόσιο χρέος σήμερα ανέρ¬ 
χεται στο 85% του ΑΕΠ. Οι ανά¬ 
γκες χρηματοδότησης, όπως αξιο¬ 
λογήθηκαν από την Τρόικα, αφο¬ 
ρούν 7,5 δις για την κάλυψη των 
κρατικών αναγκών, ενώ το ποσό 
που θα χρειαστούν οι τράπεζες για 
την ανακεφαλαιοποίησή τους υπο¬ 
λογίζεται στα 10 δις! Έτσι, ενώ ακό¬ 
μη δεν έχει υπογραφεί καλά-καλά 
το Μνημόνιο, ούτε έχει εκταμιευθεί 
το δάνειο, έχει ήδη αρχίσει η συζή¬ 
τηση για τη βιωσιμότητα του κυπρι¬ 
ακού χρέους, αφού αυτό θα ξεπερ¬ 
νά το 120% του ΑΕΠ, και από τώρα 


προϊδεάζουν για νέα μέτρα που θα 
χρειαστεί να ληφθούν. 

Η ανεργία έχει ανέλθει στο 
14%, περίπου 54.000 άτομα, και στο 
26,4% στους νέους. Ο ρυθμός ανά¬ 
πτυξης παραμένει αρνητικός, αγ¬ 
γίζοντας το -2% για το 3ο τρίμηνο 
του 2012, αριθμός που θα επιδεινω¬ 
θεί το 2013 εξαιτίας και των μέτρων! 

Η συνδικαλιστική γραφειοκρα¬ 
τία παρακολουθεί με το στόμα ανοι¬ 
χτό να παίρνονται πρωτόγνωρα μέ¬ 
τρα για την κυπριακή πραγματικό¬ 
τητα. Στην Κύπρο δεν έχει πραγμα¬ 
τοποιηθεί γενική απεργία για πάνω 
από 20 χρόνια. Η συνδικαλιστική 
οργάνωση του δημοσίου τομέα έχει 
απειλήσει επανειλημμένα με απερ¬ 
γίες, ωστόσο έχει πραγματοποιή¬ 
σει μόνο μία στάση εργασίας μέχρι 
τώρα. Οι κομματικές συνομοσπον¬ 
δίες του ιδιωτικού τομέα έχουν κα¬ 
ταδικάσει τα μέτρα από την πρώ¬ 
τη στιγμή, ωστόσο ξεδιάντροπα δι¬ 
ακηρύσσουν ότι το σημαντικότε¬ 
ρο αυτή τη στιγμή είναι η διαφύ¬ 
λαξη της κοινωνικής ειρήνης! Μά¬ 
λιστα, η συνδικαλιστική συνομο¬ 
σπονδία που πρόσκειται στο ΑΚΕΛ, 
η Παγκύπρια Εργατική Ομοσπον¬ 
δία (ΠΕΟ), έχει προχωρήσει μέχρι 
και σε εκδηλώσεις διαμαρτυρίας... 
έξω από τα γραφεία της ΕΕ, καθώς 
δεν μπορεί και δεν θέλει να στραφεί 
ενάντια στην κυβέρνηση!!! 

Ελπίδα σωτηρίας προκύπτει 
μόνο μέσα από τις πρώτες αυθόρ¬ 
μητες αντιδράσεις που έχουν αρ¬ 
χίσει να προβάλλουν δειλά-δειλά. 
Ενδεικτική ήταν η αντίδραση πε¬ 
ρίπου 500 έκτακτων και ωρομίσθι¬ 
ων δημοσίων υπαλλήλων, που με 
τα νέα μέτρα μένουν χωρίς δουλειά. 
Σε συγκέντρωση διαμαρτυρίας που 
πραγματοποίησαν, κατάφεραν να 
σπάσουν τον κλοιό της αστυνομί¬ 
ας χωρίς ιδιαίτερη προσπάθεια και 
προσπάθησαν να μπουν στο υπουρ¬ 


γείο Οικονομικών και στη Βουλή. 
Ωστόσο, τους απέτρεψαν οι... ορ¬ 
γανωμένοι συνδικαλιστές! 

Στο μεταξύ, την ευκαιρία της οι¬ 
κονομικής ταπείνωσης της Κύπρου 
έσπευσε να εκμεταλλευτεί η Τουρ¬ 
κία, η οποία, σε μία ακόμα προσπά¬ 
θεια επιβεβαίωσης της κυριαρχίας 
της στην ευρύτερη περιοχή, δήλω¬ 
σε ότι μπορεί να δανείσει απευθεί¬ 
ας την Κύπρο, έξω από μηχανισμούς 
στήριξης, φτάνει αυτή να το ζητή¬ 
σει! Την ίδια στιγμή η Τουρκία έχει 
μειώσει την οικονομική βοήθεια 
προς την κατεχόμενη Κύπρο, προω¬ 
θώντας ιδιωτικοποιήσεις στα αερο¬ 
δρόμια και στην ενέργεια και πιέζο¬ 
ντας τους Τουρκοκύπριους να μην 
αντιδρούν στις πολιτικές που προ¬ 
ωθεί για το Κυπριακό! 

Μοναδική απάντηση στην κα¬ 
πιταλιστική κρίση και στην Κύπρο 
αποτελούν οι οργανωμένοι αγώνες 
των εργαζομένων, αγώνες αυτοορ- 
γανωμένοι, που ξεπερνούν τη συν¬ 
δικαλιστική γραφειοκρατία, ενώνο¬ 
νται με τα κινήματα των Τουρκοκυ¬ 
πρίων και νικούν! Με αιτήματα τη 
διαγραφή του χρέους, την κατάργη¬ 
ση των μέτρων, τη μη υπογραφή του 
Μνημονίου, την εθνικοποίηση των 
τραπεζών και των μεγάλων επιχει¬ 
ρήσεων κάτω από εργατικό έλεγχο, 
οι Κύπριοι πρέπει να αντισταθούν 
στη λαίλαπα φτώχειας που θα € ρθει 
πολύ πιο γρήγορα απ’ ότι στην Ελ¬ 
λάδα. Σημαντική όμως προϋπόθεση 
για τη νίκη αποτελεί η προετοιμα¬ 
σία για Γενική Πολιτική Απεργία Δι¬ 
άρκειας και η οικοδόμηση του επα¬ 
ναστατικού κόμματος, που θα μετα¬ 
φέρει εμπειρίες, θα οργανώσει και 
θα καθοδηγήσει τους εργαζόμενους 
προς τη σοσιαλιστική επανάσταση! 

| Μαρία Χριστοφή 


























12 Εργατική Πάλη 


ΔΙΕΘΝΗ 


Ιανουάριος 2013 


Τον ΦεΡρουήριο οι εκλογές στην Ιικλίσ 



Σ ε νέα φάση αναμένεται να μπει 
η πολιτική κρίση στην Ιταλία 
μετά τις εκλογές που προκηρύχθη¬ 
καν για τις 24 Φλεβάρη. Ο Μάριο 
Μόντι παραιτήθηκε από την πρω¬ 
θυπουργία μετά την απόσυρση της 
στήριξής του από το κόμμα του 
Μπερλουσκόνι. Πρόκειται φυσι¬ 
κά για προεκλογικά παιχνίδια και 
ενδοαστικούς ανταγωνισμούς. Το 
κόμμα του Μπερλουσκόνι άλλω¬ 
στε ψήφισε όλα τα κρίσιμα σχέδια 
νόμου του Μόντι. Επιπλέον, η θη¬ 
τεία της κυβέρνησης έληγε έτσι και 
αλλιώς την άνοιξη του 2013. Η επί¬ 
σπευση των εκλογών για μερικές 
βδομάδες εντάσσεται πιθανά σε μια 
προσπάθεια του Μπερλουσκόνι να 
μην αφήσει χρόνο στον Μόντι να 
προετοιμάσει την κατάσταση για 
να κατέβει ο ίδιος ως υποψήφιος. 

Μόντι ανέλαβε την πρωθυ¬ 
πουργία ως τεχνοκράτης σω- 
τήρας μετά τον εξαναγκασμό του 
Μπερλουσκόνι σε παραίτηση και 
είχε τη στήριξη τόσο των διαφόρων 
κομματιών της δεξιάς όσο και του 
Δημοκρατικού Κόμματος της “κε¬ 
ντροαριστεράς”. Με την ευρεία κοι¬ 
νοβουλευτική στήριξη που διέθετε 
εφάρμοσε ένα σκληρό πρόγραμμα 
αντιμεταρρυθμίσεων, περικοπών σε 
μισθούς, συντάξεις και κοινωνικές 
δαπάνες, χτυπήματος των εργασι¬ 
ακών και ασφαλιστικών δικαιωμά¬ 
των, αύξησης της φορολογίας στα 
χαμηλά εισοδηματικά στρώματα 
κλπ. Τα αποτελέσματα ήταν ανάλο¬ 
γα με αυτά που βλέπουμε και στις 
υπόλοιπες χώρες του ευρωπαϊκού 
νότου. Τον Οκτώβριο, σύμφωνα με 
την ιταλική στατιστική υπηρεσία, 
οι άνεργοι έφθαναν στα 2,87 εκα¬ 
τομμύρια, οι εργαζόμενοι με μερική 
απασχόληση τα 3,8 εκατομμύρια, 
ενώ μεγάλη αύξηση παρουσιάζεται 
και στους εργαζόμενους με προσω¬ 
ρινές συμβάσεις. Συνολικά το 34% 
του ενεργού πληθυσμού είναι άνερ¬ 
γοι ή έχουν επισφαλή εργασία. Το 
2013 η ανεργία αναμένεται να εκτι¬ 
ναχθεί σε νέα επίπεδα ρεκόρ. Η ιτα¬ 
λική οικονομία βρίσκεται σε φάση 
ύφεσης και υποχώρησης. Η Ιΐνα, 
μια από τις μεγαλύτερες χαλυ¬ 
βουργίες της Ευρώπης, ανακοίνω¬ 
σε 1.400 νέες απολύσεις, ενώ άλλες 
1.200 ήδη έχουν γίνει. Με το τέλος 
του έτους λήγουν 700.000 συμβά¬ 
σεις εργασίας. Η μεγαλύτερη εργα¬ 
τική συνομοσπονδία, η ΟΟΙΕ, προ¬ 
ειδοποίησε ότι το 70% κινδυνεύουν 
να μην ανανεωθούν, ενώ για όσες 
ανανεωθούν αυτό θα γίνει με δρα¬ 


στικές μειώσεις μισθών, αφού από 
1 ης Ιανουάριου θα τεθεί σε ισχύ η 
αντιμεταρρύθμιση των εργασιακών 
σχέσεων. 

ύμφωνα με άλλες μελέτες τα 
κατά κεφαλή εισοδήματα έχουν 
καταρρεύσει στα επίπεδα του 1993, 
ενώ 2,5 εκατομμύρια νοικοκυριά 
έχουν πουλήσει χρυσό ή άλλα τι¬ 
μαλφή την τελευταία διετία. Την 
περίοδο 2007-2011 ο πλούτος των 
νοικοκυριών μειώθηκε κατά 5,8%. 
Το 11,1% (περίπου 2,8 εκατομμύ¬ 
ρια νοικοκυριά ή 8,17 εκατομμύρια 
άτομα) βρίσκονται ήδη κάτω από 
το όριο της φτώχειας, ενώ το 28,4% 
κινδυνεύει να βρεθεί κάτω από το 
όριο το αμέσως επόμενο διάστημα. 

ι νέες περικοπές στην Υγεία 
κατά 8 δις ευρώ έως το 2014 
θα οδηγήσουν στο κλείσιμο 7.389 
κλινών στα νοσοκομεία της χώρας. 
Στην κλίνη του Προκρούστη έχουν 
μπει και οι δαπάνες για την παιδεία. 
Με την αλλαγή του έτους οι Ιταλοί 
θα βρεθούν αντιμέτωποι με αυξή¬ 
σεις στα τρόφιμα, τις μεταφορές, τα 
καύσιμα, την ηλεκτρική ενέργεια, 
το φυσικό αέριο, το νερό, τις τραπε¬ 
ζικές υπηρεσίες, τις ασφάλειες αυ¬ 
τοκινήτων, τις ταχυδρομικές υπη¬ 
ρεσίες, με νέους φόρους, αυξημένα 
τέλη στους αυτοκινητόδρομους, τα 
αεροδρόμια, την καθαριότητα κλπ. 

αρά όμως αυτά τα πρωτοφα¬ 
νή μέτρα το δημόσιο χρέος 
της Ιταλίας φθάνει πλέον τα 2 τρις 
ευρώ και η διαρκής ανάγκη ανα- 
χρηματοδότησής του βυθίζει ολοέ¬ 
να και περισσότερο την ιταλική οι¬ 
κονομία στο θανατηφόρο σπιράλ 
του χρέους. 

ετά από αυτά καθόλου τυ¬ 
χαίο δεν είναι ότι σε ποσο¬ 
στό μεγαλύτερο του 60% οι Ιταλοί 
δεν επιθυμούν να δουν τον εγκάθε¬ 
το των τραπεζών, των Βρυξελλών 
και του Βερολίνου Μόντι να κα¬ 
τεβαίνει στις εκλογές. Ωστόσο, ο 
Μόντι ανακοίνωσε μετά από έντο¬ 
νες παρασκηνιακές διαβουλεύσεις 
ότι θα ηγηθεί συνασπισμού κομμά¬ 
των στις εκλογές του Φεβρουάριου, 
ενώ δεν έχει ξεκαθαρίσει αν θα δι- 
εκδικήσει και την πρωθυπουργία. 
Έχει ήδη δημοσιοποιήσει το “μανι¬ 
φέστο” του, με τίτλο “Να αλλάξει η 
Ιταλία, να αναμορφωθεί η Ευρώπη”, 
όπου προβλέπεται η συνέχιση της 
αντιλαϊκής πολιτικής. Οι δυνάμεις 
που το υιοθέτησαν είναι το χρι- 
στιανοδημοκρατικό κόμμα Ένωση 
Κέντρου, το νεοσυσταθέν κίνημα 


“Μελλοντική Ιταλία” του προέδρου 
της Φεράρι Λούκα Κορντέρο Ντι 
Μοντετζέμελο, το κόμμα Μέλλον 
και Ελευθερία του Τζιανφράνκο 
Φίνι, η καθολική εκκλησία και τε- 
χνοκράτες υπουργοί της κυβέρνη¬ 
σης Μόντι. Είναι προφανής η προ¬ 
σπάθεια της ιταλικής αστικής τά¬ 
ξης, σε συνεργασία με Βερολίνο και 
Βρυξέλλες (το Ευρωπαϊκό Λαϊκό 
Κόμμα στηρίζει Μόντι) να συγκρο¬ 
τήσουν έναν πόλο εξουσίας γύρω 
από το πρόσωπο του Μόντι και να 
εμποδίσουν τον Μπερλουσκόνι να 
επανακάμψει για μια ακόμα φορά 
στην εξουσία! 

πρώτη δημοσκόπηση δίνει σε 
ένα ενοποιημένο “κεντρώο” 
ψηφοδέλτιο του Μόντι περίπου 
18% (αξιοσημείωτο είναι ότι το 
65% από αυτό προέρχεται από την 
κεντροαριστερά). Το κόμμα του 
Μπερλουσκόνι παίρνει γύρω στο 
16,5%, η Λέγκα του Βορρά 5,5% και 
η νεοφασιστική δεξιά του Στοράτσε 
2%. Το Δημοκρατικό Κόμμα (με 
τον Μπερσάνι στο τιμόνι) παίρνει 
31%, ενώ η Αριστερά Οικολογία 
Ελευθερία του Βέντολα (πρόθυ¬ 
μος σύμμαχος του Δημοκρατικού 
Κόμματος) περιορίζεται σε ένα 4%- 
5%. 

Μ ια διαφορετική φωνή που 
ακούγεται από το Κόμμα των 
Πέντε Αστέρων του κωμικού της 
τηλεόρασης Μπέπε Γκρίλο (διατυ¬ 
πώνει έναν μάλλον λαϊκίστικο λόγο 
ενάντια στη λιτότητα και την κα¬ 
θεστωτική πολιτική) συγκεντρώ¬ 
νει στις δημοσκοπήσεις το 14%. 
Αποτελεί μια έκφραση της οργής 
τμημάτων της ιταλικής κοινωνίας, 
όμως απέχει πολύ από τη διατύπω¬ 
ση ενός εναλλακτικού προγράμμα¬ 
τος. 

αντινεοφιλελεύθερη αριστε¬ 
ρά βρίσκεται κατακερματι¬ 
σμένη και στο περιθώριο των πο¬ 
λιτικών εξελίξεων. Οι συζητήσεις 
που γίνονται εν όψει των εκλογών 
για τη συγκρότηση κοινού ψηφο¬ 
δελτίου ανάμεσα σε κάποια από τα 
απομεινάρια της Κομμουνιστικής 
Επανίδρυσης, τους Ιταλούς 
Κομμουνιστές, τους Πράσινους 
κ.α. φαίνεται να περιορίζονται στην 
αναζήτηση ενός κακέκτυπου του 
ΣΥΡΙΖΑ και στην προσπάθεια να 
τραβήξουν το κόμμα του Βέντολα 
από την αγκάλη του Δημοκρατικού 
Κόμματος. 

ο πολιτικό τοπίο στην Ιταλία 
αποπνέει αδιέξοδο. Η επόμενη 
κυβέρνηση, είτε κεντροδεξιά είτε 
κεντροαριστερή, θα επιχειρήσει μια 
νέα σαρωτική επίθεση στην εργατι¬ 
κή τάξη και τα φτωχά λαϊκά στρώ¬ 
ματα. Μόνο οι αγώνες των εργαζο¬ 
μένων, της νεολαίας και των φτω¬ 
χών λαϊκών στρωμάτων μπορούν 
να βάλουν φρένο και να δημιουρ¬ 
γήσουν τις προϋποθέσεις για την 
ανατροπή αυτής της πολιτικής και 
της βαρβαρότητας που προσπα¬ 
θούν να επιβάλουν. 

■ Χρήστος Νομίδης 











ΙΝΔΙΑ 

Στις 26 Δεκεμβρίου, 700 οργισμένοι εργάτες γης σε 
κτήματα τσαγιού έβαλαν φωτιά στο σπίτι του ιδιοκτήτη 
του κτήματος στο οποίο εργάζονταν, στην περιοχή Τιν- 
σούκια της πολιτείας Ασάμ, στην Ανατολική Ινδία, καί¬ 
γοντας τον ίδιο και τη γυναίκα του. Στις εργατικές δια¬ 
φορές που υπήρχαν ανάμεσα στους εργάτες και τον ιδι¬ 
οκτήτη, ήρθε να προστεθεί η σταγόνα που ξεχείλισε το 
ποτήρι: ο ιδιοκτήτης απαίτησε από 10 εργάτες να εγκα- 
ταλείψουν τα κομμάτια γης που καλλιεργούσαν, οδη¬ 
γώντας τους ουσιαστικά στην πείνα και στον θάνατο. 
Εξάλλου, δεν ήταν η πρώτη φορά που ο συγκεκριμένος 
«φεουδάρχης» βρέθηκε αντιμέτωπος με την οργή των 
εργατών: το 2010 είχε σκοτώσει έναν φοιτητή και τραυ¬ 
μάτισε άλλους τέσσερις, όταν πυροβόλησε ενάντια σε 
πλήθος διαδηλωτών που συγκεντρώθηκε έξω από το 
σπίτι του. Αξίζει να σημειωθεί ότι η μισή παραγωγή της 
Ινδίας σε τσάι προέρχεται από πολιτεία Ασάμ, ενώ οι 
συνθήκες εργασίας θυμίζουν περιόδους δουλοπαροικί¬ 
ας. Πάντως παρόμοιες αναταραχές σημειώνονται συ¬ 
χνά στην περιοχή. 

ΣΙΕΡΑ ΛΕΟΝΕ 

Εκατοντάδες ντόπιοι εργάτες στο μεγαλύτερο αδαμα¬ 
ντωρυχείο της χώρας απέκλεισαν την είσοδό του για 
πάνω από 4 μέρες, αρχίζοντας από τα μέσα Δεκεμβρί¬ 
ου την πιο βίαιη απεργία στην κερδοφόρα βιομηχα¬ 
νία διαμαντιών της χώρας τα τελευταία χρόνια. Επί¬ 
σης, δύο άνθρωποι σκοτώθηκαν σε συγκρούσεις με τον 
στρατό στις 18 Δεκεμβρίου, ο ένας εκ των οποίων ήταν 
οδηγός ποδηλάτου-ταξί .Έτσι, στην απεργία συμμετέ¬ 
χουν και οι συνάδελφοί του. Οι απεργοί ζητούν καλύτε¬ 
ρους μισθούς και συνθήκες εργασίας, καθώς και τερμα¬ 
τισμό του ρατσισμού που αναγκάζονται να αντιμετω¬ 
πίζουν καθημερινά, κατηγορώντας τη νοτιοαφρικάνικη 
εταιρεία που διαχειρίζεται το ορυχείο ότι υπαναχώρησε 
στην υπόσχεσή της για καταβολή δώρου Χριστουγέν¬ 
νων, ίσου με τρεις μισθούς. Η βιομηχανία εξόρυξης δια- 
μαντιών επιφέρει το μεγαλύτερο ποσοστό κερδών στη 
Σιέρα Λεόνε και η κυβέρνηση εξαρτάται άμεσα απ’ αυ¬ 
τήν. 

ΜΠΑΓΚΛΑΝΤΕΣ 

Επιχειρήσεις και σχολεία παρέμειναν κλειστά στις 11 
Δεκεμβρίου, μετά τον αποκλεισμό που επέβαλαν κόμ¬ 
ματα της αντιπολίτευσης, διαμαρτυρόμενοι για τη βία 
με την οποία η κυβέρνηση αντιμετώπισε τη διαμαρτυ¬ 
ρία τους την Κυριακή 9 Δεκεμβρίου, όπου σκοτώθηκαν 
δύο άνθρωποι και τραυματίστηκαν δεκάδες. Η κυβέρ¬ 
νηση του Σέικ Χασίνα έχει καταργήσει τη διάταξη που 
προβλέπει την επίβλεψη των εκλογών από μια ανεξάρ¬ 
τητη αρχή. Γι’ αυτό τον λόγο, η συμμαχία των 18 κομμά¬ 
των της αντιπολίτευσης φοβάται ότι το κυβερνόν κόμ¬ 
μα θα επιχειρήσει να νοθεύσει τις επερχόμενες εκλογές. 

ΗΠΑ 

Εφταήμερο αποκλεισμό (28/11-5/12) σε ένα από τα με¬ 
γαλύτερα λιμάνια των ΗΠΑ, το Λος Άντζελες, επέβα¬ 
λαν οι υπάλληλοι του λιμανιού, έχοντας την στήριξη 
και των 10.000 λιμενεργατών, οι οποίοι αρνούνταν να 
περάσουν τις απεργιακές φρουρές για να φορτώσουν/ 
ξεφορτώσουν εμπορεύματα. Οι υπάλληλοι διαμαρτύ¬ 
ρονταν ενάντια στην προσπάθεια της διοίκησης του λι¬ 
μανιού να αλλάξει την ισχύουσα πρακτική προσλήψε¬ 
ων, δίνοντας τη δυνατότητα σε εταιρείες να αναθέτουν 
τις νέες θέσεις εργασίας σε χώρες με χαμηλότερο εργα¬ 
τικό κόστος για εργασίες που μπορούν να γίνουν μέσω 
υπολογιστή, μειώνοντας έτσι δραστικά τα λειτουργικά 
τους κόστη. Οι εργαζόμενοι απαιτούσαν αυτές οι θέσεις 
εργασίας να παραμείνουν στη χώρα. Τελικά, μετά από 
μια εβδομάδα απεργιών, η οποία ακινητοποίησε τους 
οδηγούς φορτηγών και απείλησε να δημιουργήσει έλ¬ 
λειμμα προϊόντων σ’ όλη τη χώρα, εργοδοσία και σω¬ 
ματείο έφτασαν σε μια συμφωνία που αρχικά διασφαλί¬ 
ζει την παραμονή των θέσεων εργασίας εντός της χώ¬ 
ρας και έτσι η απεργία έληξε. Μένει ακόμα όμως η συμ¬ 
φωνία να εγκριθεί από τη συνέλευση των 800 εργαζο¬ 
μένων που αντιπροσωπεύονται από το σωματείο. 

Επιδείνωση της υγείας του Τσάβες 

Θα αντέξει η Μπολιβαριανή Επανάσταση; 



Μ όλις δύο μήνες μετά την 
άνετη επανεκλογή του 
στη θέση του προέδρου 
της Βενεζουέλας, ο Ού- 
γκο Τσάβες χρειάζεται να δώσει άλλη μια 
κρίσιμη μάχη, αυτή τη φορά για την ίδια 
του τη ζωή. Στις 11 Δεκέμβρη υποβλή¬ 
θηκε σε νέα χειρουργική επέμβαση για 
την αντιμετώπιση του καρκίνου από τον 
οποίο πάσχει, από Κουβανούς γιατρούς 
στην Αβάνα. Σύμφωνα με επίσημη ανα¬ 
κοίνωση της κυβέρνησης της Βενεζουέ¬ 
λας, ο Τσάβες υπέστη λοίμωξη του ανα¬ 
πνευστικού συστήματος μετά την εγχεί¬ 
ρηση. Τα τελευταία 24ωρα κυκλοφορούν 
φήμες ότι έχει πέσει σε κώμα, από πηγές 
βέβαια πολύ αμφίβολης αξιοπιστίας. 

Οι αρνητικές αυτές εξελίξεις προκα- 
λούν μεγάλες πολιτικές περιπλοκές. Η 
ορκωμοσία του Τσάβες για τη νέα προ¬ 
εδρική του θητεία είχε προγραμματιστεί 
για τις 10 Γενάρη. Το Σύνταγμα της Βε¬ 
νεζουέλας ορίζει ότι αν ο πρόεδρος δεν 
ορκιστεί πρέπει να γίνουν νέες εκλο¬ 
γές εντός 30 ημερών. Σχετικά με το θέμα 
αυτό διατυπώνονται διαφορετικές ερμη¬ 
νείες και το πιθανότερο είναι να αποφα¬ 
σίσει το Ανώτατο Δικαστήριο της χώρας. 

Η επιδείνωση της υγείας του είχε ανα¬ 
γκάσει τον Τσάβες να ορίσει, πριν την 
αναχώρησή του για την Αβάνα, ως αντι¬ 
πρόεδρο και ουσιαστικά διάδοχό του τον 
μέχρι πρότινος υπουργό Εξωτερικών Νι- 
κολάς Μαδούρο. Ο Μαδούρο είναι πρό¬ 
σωπο της απολύτου εμπιστοσύνης του 
Τσάβες και κορυφαίο στέλεχος του κόμ¬ 
ματός του (Ενωμένο Σοσιαλιστικό Κόμ¬ 
μα της Βενεζουέλας - Ρδυν). 

Όπως είναι επόμενο, δημιουργού- 
νται πολύ μεγάλοι κίνδυνοι για την πο¬ 
ρεία της Μπολιβαριανής Επανάστασης 
και των φιλολαϊκών μεταρρυθμίσεων του 
Τσάβες, παρότι βέβαια αυτή η διαδικα¬ 


σία δεν είναι υπόθεση ενός μόνο ατόμου. 
Η ασθένεια του Τσάβες έρχεται μάλιστα 
σε μια περίοδο όπου το Ρδυν δείχνει να 
απολαμβάνει την ακλόνητη εμπιστοσύνη 
των μαζών, καθώς, πέρα από τη νίκη στις 
προεδρικές εκλογές, εξαιρετικά ήταν τα 
αποτελέσματα και στις εκλογές της 16 ης 
Δεκεμβρίου για την ανάδειξη των κυβερ¬ 
νητών των 23 αυτόνομων πολιτειών που 
αποτελούν τη Βενεζουέλα, όπου οι υπο¬ 
ψήφιοι του Ρδυν κέρδισαν όλες τις πολι¬ 
τείες εκτός από δύο. 

Η ντόπια αστική τάξη και οι ιμπεριαλι¬ 
στές τρίβουν τα χέρια τους μπροστά στην 
προοπτική να απαλλαγούν από τον Τσά¬ 
βες και κανείς μέσα και έξω από τη Βε¬ 
νεζουέλα δεν φαίνεται να πιστεύει ότι ο 
Μαδούρο ή οποιοσδήποτε άλλος από το 
Ρδυν έχει την πυγμή, την ηθική ακεραι¬ 
ότητα και τις πολιτικές ικανότητες για να 
ηγηθεί της «μπολιβαριανής» επαναστατι¬ 
κής διαδικασίας. Οι κυριότερες ενώσεις 
των αφεντικών της Βενεζουέλας μιλούν 
για ανάγκη συγκρότησης κυβέρνησης 
«εθνικής ενότητας», με στόχο την «απο¬ 
φυγή αναταραχών» και την «εθνική συμ¬ 
φιλίωση». Καλούν μάλιστα τον Μαδούρο 
και την κυβέρνηση σε διαβουλεύσεις για 
θέματα όπως ο έλεγχος του συναλλάγμα¬ 
τος, η «απελευθέρωση» της αγοράς και 
των τιμών σε διάφορα προϊόντα κ.α. Ο 
πρόεδρος του Εμπορικού και Βιομηχανι¬ 
κού Επιμελητηρίου προχώρησε ακόμη πε¬ 
ρισσότερο, δηλώνοντας: «Ας μην περιμέ¬ 
νουμε μέχρι τον Ιανουάριο. Οι αποφάσεις 
πρέπει να ληφθούν τώρα. Ζητάμε από τον 
αντιπρόεδρο Μαδούρο να λάβουμε από 
κοινού τις απαραίτητες αποφάσεις στο 
πεδίο της οικονομίας». Είναι χαρακτηρι¬ 
στικό το θράσος των εκπροσώπων αυτού 
του σάπιου συστήματος, οι οποίοι, παρό¬ 
τι μόλις πριν λίγες εβδομάδες υπέστησαν 
δύο συντριπτικές ήττες σε δύο διαδοχικές 


εκλογικές αναμε¬ 
τρήσεις (προεδρικές 
και περιφερειακές) 
απαιτούν να καθο¬ 
ρίζουν την οικονομι¬ 
κή πολιτική της χώ¬ 
ρας! Από κοντά φυ¬ 
σικά και οι αμερικά- 
νοι ιμπεριαλιστές, οι 
οποίοι ζητούν «νέες 
δημοκρατικές εκλο¬ 
γές». 

Ασφαλώς, πολλά 
θα κριθούν από τη 
στάση που θα κρα¬ 
τήσει ο Μαδούρο. Τα καπιταλιστικά επι¬ 
τελεία τον περιγράφουν ως «μετριοπα¬ 
θή» και «πραγματιστή» και μένει να δού¬ 
με κατά πόσο θα επαληθευθούν οι εκτι¬ 
μήσεις τους. Ανεξάρτητα πάντως απ’ 
αυτό, πολλά προβλήματα δημιουργού- 
νται από τους κυβερνήτες των πολιτειών 
- που απολαμβάνουν πολύ εκτεταμένη 
αυτονομία - ακόμα και αυτούς που εκλέ¬ 
γονται με το Ρδυν. Αρκετοί «προοδευτι¬ 
κοί» κυβερνήτες στήριξαν την κυβέρνη¬ 
ση των πραξικοπηματιών που επιχείρη¬ 
σαν να ανατρέψουν τον Τσάβες το 2002, 
ενώ ένας από αυτούς έστειλε ακόμα και 
την εθνοφρουρά να καταστείλει εργατι¬ 
κές κινητοποιήσεις. Μια μεγάλη αποτυ¬ 
χία του Τσάβες, που στάθηκε εμπόδιο στο 
προχώρημα της επαναστατικής διαδικα¬ 
σίας, ήταν ότι δεν μπόρεσε να ελέγξει τον 
καριερισμό διαφόρων στελεχών του κόμ¬ 
ματός του και γραφειοκρατών του κρατι¬ 
κού μηχανισμού. Μια άλλη πολύ σημα¬ 
ντική αδυναμία είναι η υπερβολική εμπι¬ 
στοσύνη του στον αστικό στρατό, παρό¬ 
τι είναι αλήθεια ότι ένα σημαντικό μέ¬ 
ρος του τον στήριξε κατά το πραξικόπη¬ 
μα του 2002. Έτσι, κατά τη διάρκεια της 
νοσηλείας του στην Κούβα, ο Τσάβες κά- 


λεσε τις ένοπλες δυνάμεις της Βενεζουέ¬ 
λας «να γρηγορούν, διαφυλάσσοντας την 
ενότητα του έθνους» και ζήτησε «τη συ¬ 
νέχιση της εκπλήρωσης της αποστολής 
τους με τη μεγαλύτερη δυνατή ποιότητα, 
συνάδουσα με τα ιδεώδη της Επανάστα¬ 
σης», ενώ πριν την αναχώρησή του κάλε- 
σε τη στρατιωτική ηγεσία «να μην ενδώ- 
σει σε κανένα συνωμοτικό σχέδιο» και να 
φροντίσει «οι ένοπλες δυνάμεις να είναι 
ενωμένες». Προφανώς και ο ίδιος ανη¬ 
συχεί ιδιαίτερα για τη στάση που θα κρα¬ 
τήσουν οι στρατιωτικοί, καθώς η αστική 
τάξη και οι ιμπεριαλιστές θα χρησιμοποι¬ 
ήσουν οποιοδήποτε μέσο για να εκμεταλ¬ 
λευτούν την ασθένειά του. 

Όποια και να είναι η εξέλιξη της υγεί¬ 
ας του Τσάβες, το καθήκον της υπερά¬ 
σπισης των κατακτήσεων της Μπολιβα- 
ριανής Επανάστασης και της εμβάθυνσής 
της πέφτει στους ώμους των εργαζόμε¬ 
νων μαζών. Η οικοδόμηση δομών αυτο¬ 
οργάνωσης και ενός επαναστατικού κόμ¬ 
ματος είναι η μόνη εγγύηση για τη νίκη 
τους ενάντια σε ντόπια και ξένη αντίδρα¬ 
ση. 

■ Γιάννης Χαλάς 


Κοινοβουλευτικό πραξικόπημα στην Παραγουάη 


Τ ον περασμένο Ιούνιο, στην 
Παραγουάη, 11 αγρότες και 
6 αστυνομικοί σκοτώθηκαν 
σε μια ένοπλη σύγκρουση 
στη διάρκεια μιας εκκένωσης κατάληψης 
γης, η οποία ήταν ιδιοκτησία ενός πρώ¬ 
ην γερουσιαστή του «Έγχρωμου Κόμμα¬ 
τος», το οποίο έμεινε στην εξουσία για 
61 ολόκληρα χρόνια και ήταν το μονα¬ 
δικό κόμμα στη διάρκεια της δικτατορί¬ 
ας του Αλφρέντο Στρόεσνερ. 

Αυτή η σφαγή υπήρξε η αφορμή για 
την ύποπτη καθαίρεση από την προε¬ 
δρία της χώρας του ηγέτη του Έγχρωμου 
Κόμματος, του Φερνάντο Λούγκο (ήταν 
στο θώκο από το 2008), ο οποίος οδηγή¬ 
θηκε σε μια πολιτική δίκη εξπρές. 

Η ιστορία συνεχίστηκε στα τέλη Νο¬ 
έμβρη, όταν δυο δολοφόνοι εκτέλεσαν 
με τέσσερις σφαίρες τον ηγέτη τον αγρο¬ 
τών Βιντάλ Βέγα. Οι πληρωμένοι εκτε¬ 
λεστές εισέβαλαν στο σπίτι όπου ζού- 
σε με τη γυναίκα και τα δύο παιδιά του 
και τον πυροβόλησαν από κοντινή από¬ 
σταση με κυνηγετικό όπλο. Ο Βέγα, 46 
ετών, ήταν αγωνιστής του Ελευθεριακού 
Ριζοσπαστικού Αυθεντικού Κόμματος 
(ΡΕΚΑ), κόμματος που αρχικά ήταν σύμ¬ 
μαχο του Λούγκο και στη συνέχεια (μετά 
την λεγόμενη σφαγή του Οιπι§ιιαίγ, στα 
ανατολικά της Παραγουάη) συνεργά¬ 


στηκε για την καθαίρεση του, κατηγο¬ 
ρώντας τον πως είναι ο έμμεσος υπαίτι¬ 
ος της σφαγής. 

Ο Βέγα ήταν πρωταγωνιστής στην 
κατάληψη γης στην Οιιπι§ιιαΐγ και ένας 
από τους μάρτυρες κλειδιά στην έρευνα 
για το μακελειό του Ιουνίου. Οι αγρότες 
του Οιιπι§ιιαΐγ ζητούσαν το μοίρασμα 
της γης από την κυβέρνηση του Λού¬ 
γκο, η οποία είχε δοθεί από τη δικτατο¬ 
ρία Στρόεσνερ στον πρώην γερουσιαστή 
Μπλας Ρικέλμε (ο οποίος πέθανε από 
φυσικά αίτια τον Σεπτέμβριο). 

Ένας από τους δολοφόνους συλλή- 
φθηκε, ενώ ο άλλος παραμένει ασύλλη¬ 
πτος . Με αδίστακτη κυνικότητα, ο ει¬ 
σαγγελέας δήλωσε πως πρόκειται για 
«ξεκαθάρισμα λογαριασμών». Οι σύ¬ 
ντροφοι του αγροτικού ηγέτη δήλωσαν 
πως χωρίς καμιά αμφιβολία η δολοφονία 
ήταν ένα ξεκάθαρο εκφοβιστικό μήνυμα 
στους αγροτικούς αγώνες, που επανα¬ 
λαμβάνονται συνεχώς σε διάφορες περι¬ 
οχές της Παραγουάης. 

Από τον περασμένο Ιουνίου, η δρά¬ 
ση των αμερικάνικων πολυεθνικών στην 
Παραγουάη πολλαπλασιάστηκε. Η οικο¬ 
νομική διείσδυση συνοδεύεται και από 
την στρατιωτική περικύκλωση. Οι στρα¬ 
τιωτικές βάσεις των γιάνκηδων, οι λεγά¬ 
μενες «κρίνοι», αυξήθηκαν κι αυτές. Με 


μικρές στρατιωτικές δυνάμεις στο εσω¬ 
τερικό τους, αλλά με όλη την αναγκαία 
υποδομή για να στεγάσουν και να εξο¬ 
πλίσουν χιλιάδες στρατιώτες. 

Η προεδρία Λούγκο είχε υποσχε- 
θεί λύσεις στο αγροτικό πρόβλημα στη 
χώρα, που βασανίζει τις αγροτικές μά¬ 
ζες. ΓΓ αυτό φαίνεται ότι απολάμβανε την 
εμπιστοσύνη της πλειοψηφίας του πλη¬ 
θυσμού, αν και η πολιτική του σε καμία 
περίπτωση δεν μπορεί να χαρακτηριστεί 
επαναστατική ή ακόμα και πραγματικά 
ριζοσπαστική. Έτσι, κατά τη διάρκεια των 
τεσσάρων χρόνων της προεδρίας του, το 
δεξιό Κογκρέσο συστηματικά δούλεψε 
ώστε να αποτρέψει τις αλλαγές που προ¬ 
σπαθούσε να επιβάλλει η κυβέρνηση. 

Η αγανάκτηση για το κοινοβουλευτι¬ 
κό πραξικόπημα καθαίρεσης του Λούγκο, 
στο οποίο όλα δείχνουν ότι έχουν βάλει 
για τα καλά χέρι οι αμερικάνοι ιμπερια¬ 
λιστές και η ντόπια ολιγαρχία, προσπα¬ 
θώντας να φράξουν τον δρόμο σε κάθε 
ουσιαστική μεταρρύθμιση (και απειλώ¬ 
ντας ουσιαστικά και με χειρότερα πραξι¬ 
κοπήματα) συνεχίζει να διατρέχει όλη τη 
χώρα. Οι λαϊκές μάζες νιώθουν εξαπα- 
τημένες από τα γεγονότα του περασμέ¬ 
νου Ιουνίου, περιλαμβανομένων και των 
υποστηρικτών των παραδοσιακών κομ¬ 
μάτων που προκάλεσαν το πραξικόπη- 



Α Αφίσα ενάντια στις δολοφονίες του 
αγροτικού λαού στο Οηπι^ιιαίγ. 

μα. Στις τελευταίες εσωτερικές εκλογές 
του Έγχρωμου Κόμματος, 30.000 εκλο¬ 
γείς έγραψαν στα ψηφοδέλτια «πραξι¬ 
κοπηματίες» σαν ένδειξη διαμαρτυρίας. 
Στο Φιλελεύθερο Κόμμα, περισσότεροι 
από 50.000 ψηφίσαντες έπραξαν το ίδιο. 
Ενώ η Αριστερά, η οποία είναι χωρισμέ¬ 
νη σε τρία μέτωπα (Αναηζα ραίδ, ΡΐΌπΐε 
Οιι&ζύ, Κηήα ΡγΐΌηάα), στο σύνολο της 
συγκεντρώνει γύρω στο 15% της πρόθε¬ 
σης ψήφου, με αυξητικές τάσεις. 



































14 Εργατική Πάλη 


ΔΙΕΘΝΗ 


Ιανουάριος 2013 


«Ευτυχώς δεν γίναμε Αργεντινή» 


Την άθλια επίθεση των χρηματοπιστωτικών κύκλων ενάντια στην 
Αργεντινή ακολούθησαν τόνοι λάσπης και ανιστόρητες συκοφαντίες 
για την οικονομική κατάσταση της χώρας. 

Ήταν τέτοια η ορμή της διαστρέβλωσης, που μπήκαν στον πειρασμό 
ακόμα και οι αποτυχημένοι μαθητευόμενοι μάγοι του Μαξίμου. 
Δίχως ντροπή ο αρχιτέκτονας του χάους της ελληνικής οικονομίας 
και κοινωνίας Σαμαράς, ξεστόμισε το αμίμητο 
«ευτυχώς δεν γίναμε Αργεντινή»! 


Σ την πνιγμένη 
από χρέη παγκό¬ 
σμια οικονομία 
(που βρίσκεται 
στα πρόθυρα μιας 
νέας επιδείνωσης της κρίσης), 
το φάντασμα της Αργεντινής 
επιστρέφει, ως μια χώρα που 
κατάφερε ν’ αποδεσμευτεί από 
τα νύχια του ΔΝΤ και να εφαρ¬ 
μόσει μια άλλη πολιτική (στα 
όρια που αυτό μπορεί να γίνει 
κάτω από αστική ηγεσία, φυσι¬ 
κά). Η πιθανότητα ν’ αποτελέ- 
σει παράδειγμα για άλλες χώ¬ 
ρες, τρομοκρατεί τα παράσιτα 
του διεθνούς χρηματοπιστωτι¬ 
κού συστήματος και τα αστικά 
πολιτικά επιτελεία των ιμπερι¬ 
αλιστικών κρατών, που φαίνε¬ 
ται να ελέγχονται όλο και πιο 
στενά απ’ αυτά. Τι πραγματικά 
συμβαίνει όμως πίσω τις σει¬ 
ρήνες των διεθνών τοκογλύ¬ 
φων και των οσφυοκαμπτών 
τους ελλήνων κομπάρσων; 

Η πορεία της Αργεντι¬ 
νής προς την οικονομική και 
κοινωνική κατάρρευση αρχί¬ 
ζει το 1990, όταν ο τότε πρό¬ 
εδρος Κάρλος Μένεμ συνδέει 
το νόμισμά της (πέσος) με το 
δολάριο σε ισοτιμία 1 προς 1. 
Το αποτέλεσμα ήταν μετά το 
1995 η οικονομία να βυθιστεί 
στην ύφεση και να συρρικνω- 
θεί σταδιακά η παραγωγική 
βάση. Το 2000, εν μέσω απερ- 
γιακών κινητοποιήσεων 30 
ημερών, ακολουθεί η επιβολή 
ενός νεοφιλελεύθερου «σχε¬ 
δίου διάσωσης» όπως της Ελ¬ 
λάδας. Με αρχιτέκτονες τους 
ιμπεριαλιστικούς μηχανισμούς 
των ΔΝΤ, Παγκόσμια Τράπε¬ 
ζα και Διαμερικανική Τράπε¬ 
ζα Ανάπτυξη, εφαρμόζεται η 
γνωστή συνταγή των απολύ¬ 
σεων στο δημόσιο, των ιδιωτι- 
κοποιήσεων, της διάλυσης των 
εργασιακών σχέσεων, το πε- 
τσόκομμα μισθών, συντάξεων 
και κοινωνικών παροχών. Τα 
μέτρα αυτά, όπως και σήμερα 
στην Ελλάδα, παρέλυσαν την 
οικονομία, οδήγησαν σε κα¬ 
τάρρευση τα δημοσιονομικά 
έσοδα, επιτάχυναν την ύφεση 
και οδήγησαν σε κλείσιμο εκα¬ 
τοντάδες επιχειρήσεις, με απο¬ 
τέλεσμα την τρομακτική αύξη¬ 
ση της ανεργίας, φτώχειας και 
εξαθλίωσης. 

Η όξυνση της κρίσης προ- 
κάλεσε αναζωπύρωση των 
κοινωνικών συγκρούσεων και 
αναζήτηση από τις μάζες εναλ¬ 
λακτικών μορφών αυτοοργά¬ 
νωσης, στην προσπάθεια τους 
να προσπεράσουν την σκληρή 
συνδικαλιστική γραφειοκρα¬ 
τία, που δεν έκανε παρά σπο¬ 
ραδικούς και απομονωμένους 
αγώνες. Έτσι γεννήθηκε και 
το κίνημα των ανέργων «πικε- 


τέρος», που με ριζοσπαστικές 
μορφές πάλης (συχνά κλεισί¬ 
ματα εθνικών δρόμων) έδειξε 
τον δρόμο και στην υπόλοιπη 
εργατική τάξη. 

Αποκορύφωμα αυτής 
της διαδικασίας ήταν η γενι¬ 
κή απεργία στις 12 Δεκέμβρη 

2001, που εξελίχτηκε σε γε- 
νικευμένη εξέγερση και σύ¬ 
γκρουση στον δρόμο των μα¬ 
ζών με τους μηχανισμούς κα¬ 
ταστολής. Το αποκαλούμενο 
«αργεντινάτζο» ήταν η πιο με¬ 
γάλη χρονικά (διήρκεσε 5 ημέ¬ 
ρες) και πιο εκτεταμένη γεω¬ 
γραφικά (ήταν εθνικής εμβέ¬ 
λειας) σύγκρουση στην ιστο¬ 
ρία της χώρας και η πιο επι¬ 
τυχημένη από την άποψη των 
αλλαγών που αποτύπωσε. 

Ο τραγικός απολογισμός 
αυτών των ημερών ήταν 39 
νεκροί και χιλιάδες τραυμα¬ 
τίες, ενώ η κυβέρνηση έγινε 
θρύψαλα, με τον πρόεδρο Ντε 
λα Ρούα να δραπετεύει από 
το προεδρικό μέγαρο με ελι¬ 
κόπτερο. Τον Ιανουάριο του 

2002, η νέα κυβέρνηση ανα¬ 
γκάζεται να αποδεσμεύσει το 
πέσος από το δολάριο και το 
υποτιμά κατά 55%. Στην προ¬ 
εδρία τον Μάιο του 2003 ανε¬ 
βαίνει ο περονικών καταβο¬ 
λών Νέστορ Κίρχνερ, ο οποί¬ 
ος προχωράει σε κούρεμα του 
χρέους κατά 70%. 

Στα δέκα χρόνια που ακο¬ 
λούθησαν, η Αργεντινή όχι 
μόνο ανέτρεψε την ύφεση 
αλλά γνώρισε και υψηλούς 
ρυθμούς ανάπτυξης 9-10% 
ετησίως (ξεπερνώντας ακό¬ 
μα και την Βραζιλία), τα επί¬ 
πεδα της φτώχειας μειώθη¬ 
καν κατά 50%, η ανεργία έπε¬ 
σε στο 7%, ο επίσημος πληθω¬ 
ρισμός έπεσε στο 10%. Αυτή η 
ανάκαμψη οφείλεται φυσικά 
σε πολλαπλούς παράγοντες 
και όχι μόνο στην παρέμβα¬ 
ση του κράτους στην οικονο¬ 
μία. Η Αργεντινή, μια βιομη- 
χανοποιημένη χώρα με ισχυ¬ 
ρή εθνική αστική τάξη, φιλό¬ 
δοξη να παίξει ρόλο στην πε¬ 
ριοχή της Λατινικής Αμερικής, 
εφάρμοσε ένα «εθνικό» σχέδιο 
ανασυγκρότησης και σε γενι¬ 
κές γραμμές τα κατάφερε, βο- 
ηθούμενη και από τη γενικό¬ 


τερη ανάκαμψη στη Λατινική 
Αμερική και τις εξαγωγές σε 
ανερχόμενες δυνάμεις, όπως η 
Κίνα. Όμως είναι η αργεντίνι- 
κη εργατική τάξη, μια από τις 
πιο ισχυρές του κόσμου και με 
σημαντικές παραδόσεις, εκεί¬ 
νη που επέβαλε την άνοδο του 
βιοτικού επιπέδου σ’ ένα αξιο¬ 
πρεπές ύψους - και αφού βέ¬ 
βαια οι εργατικές και λαϊκές 
μάζες είχαν πληρώσει με οδυ¬ 
νηρές θυσίες την κατάρρευση 
του προηγούμενου μοντέλου. 
Σ’ αυτή τη δεκαετία υπήρ¬ 
ξε μια νέα σημαντική ανασυ¬ 
γκρότηση και ανασύνθεση του 
εργατικού κινήματος και μια 
ενίσχυση της επαναστατικής 
αριστερός (που η συντριπτική 
της πλειοψηφία είναι τροτσκι- 
στική), μια νέα ριζοσπαστικο- 
ποίηση της εργατικής τάξη, 
που συνεχίζει να διεκδικεί το 
μερίδιό της από την οικονομι¬ 
κή ανάπτυξη. 

Εμπόδιο σ’ αυτή την προ¬ 
σπάθεια ο ρόλος της συνδι¬ 
καλιστικής γραφειοκρατίας, 
που είναι από τις πιο ισχυρές 
στον κόσμο. Ιστορικά προέρ¬ 
χεται από τον περονισμό (*) 
και ο κύριος ρόλος της ήταν 
να συγκρατήσει ή να πνίξει 
τους αγώνες των εργαζομέ¬ 
νων, ακόμα και με τη βία. Αν 
και με μεγάλες διαφοροποιή¬ 
σεις, οι γραφειοκράτες συσπει¬ 
ρώνονται γύρω από το κόμμα 
της Κριστίνα Κίρχνερ (γυναί¬ 
κα του θανόντα Νέστορ Κίρ¬ 
χνερ), που είναι στην εξου¬ 
σία. Κατά παράδοση οι διεκδι¬ 
κήσεις τους χαρακτηρίζονται 
από απορρόφηση μέρους των 
εργατικών αιτημάτων και των 
«πικετέρος» μέσω μιας πολιτι¬ 
κής επιδομάτων στις πιο φτω¬ 
χές λαϊκές μάζες και αυξήσεων 
πάνω από τον πληθωρισμό. 

Όμως, η οικονομική κρίση 
δεν άργησε να δημιουργήσει 
πολλαπλές διαιρέσεις και στην 
κυβέρνηση και στους κόλπους 
της γραφειοκρατίας. Η κυβέρ¬ 
νηση φαίνεται πως κάνει μια 
προσπάθεια επαναπροσδιορι¬ 
σμού των κοινωνικών της συμ- 
μαχιών, μιας και πολλές από 
τις ισορροπίες της προηγούμε¬ 
νης περιόδου, αν δεν οδεύουν 
προς το τέλος τους, τουλάχι¬ 


στον απειλούνται. 

Μια σειρά δικαστικών υπο¬ 
θέσεων, όπου είτε εμπλέκο¬ 
νται πρώην υψηλόβαθμα στε¬ 
λέχη της κυβέρνησης (η Φε- 
λίσα Μισέλι, πρώην υπουρ¬ 
γός οικονομικών, καταδικά¬ 
στηκε σε 4 χρόνια φυλακή για 
υπεξαίρεση δημοσίου χρήμα¬ 
τος) είτε ως εναγόμενη συμμε¬ 
τέχει η ίδια (υπόθεση ΟΙαπη, 
για το σπάσιμο του μονοπωλί¬ 
ου στον Τύπο, την οποία έχα¬ 
σε η κυβέρνηση), ροκανίζουν 
το κύρος και τη δημοτικότη¬ 
τα της. Όμως και η αντιπολί¬ 
τευση δεν περνάει λιγότερο 
χρόνο στα δικαστικά έδρανα. 
Από τους κόλπους της επίσης 
υπάρχουν ηγέτες που δικάζο¬ 
νται, όπως ο συντηρητικός δή¬ 
μαρχος του Μπουένος Άιρες 
Μαουρίσιο Μάκρι (κατηγορεί- 
ται για κατασκοπία) αλλά και 
ο Φερνάντο Ντε λα Ρούα και 
άλλα οχτώ μέλη της κυβέρνη¬ 
σης του (κατηγορούνται για 
δωροδοκίες). 

Στις αρχές Οκτώβρη, η κυ¬ 
βέρνηση ήρθε σε σύγκρουση 
και με το στρατιωτικό κατε¬ 
στημένο. Η σύγκρουση αυτή 
εξελίχθηκε με φόντο τις μι- 
σθολογικές αλλαγές της χω¬ 
ροφυλακής και της ναυτικής 
αστυνομίας, οι οποίοι έχασαν 
από 30% έως 60% του μισθού 
τους λόγω μείωσης κάποιων 
επιδομάτων. Αυτό προκάλε- 
σε μια μαζική αντίδραση αυ¬ 
τών των σωμάτων, με διαδη¬ 
λώσεις μπροστά από τα Αρχη¬ 
γεία τους. Η κυβέρνηση δίστα¬ 
σε να καταστείλει άμεσα τις κι¬ 
νητοποιήσεις, ευνόησε τις δια¬ 
πραγματεύσεις με μια «επιτρο¬ 
πή αντιπροσώπων» -δεδομέ¬ 
νου ότι ο συνδικαλισμός απα¬ 
γορεύεται στα σώματα ασφα¬ 
λείας- και εγγυήθηκε την ακύ¬ 
ρωση των περικοπών. Από την 
άλλη, ποινικοποίησε 8 αντι¬ 
προσώπους των στρατιωτι¬ 
κών και αρνήθηκε να συζητή¬ 
σει στο αίτημα για αλλαγή του 
βασικού τους μισθού. 

Το Νοέμβριο και Δεκέμ¬ 
βριο έγιναν αρκετά μεγάλες 
κινητοποιήσεις, τις οποίες κά- 
λεσαν τα συνδικάτα, με κύρια 
αιτήματα τη μείωση της φορο¬ 
λογίας στο εισόδημα και για 


τα επιδόματα στέγης, τα οποία 
η κυβέρνηση μειώνει. Ενώ σαν 
από διαβολική σύμπτωση, 11 
ακριβώς χρόνια από την εξέ¬ 
γερση του 2001, στις 19 Δε¬ 
κεμβρίου λεηλατήθηκαν σε 40 
πόλεις πάνω από 300 εμπορικά 
καταστήματα και έχασαν την 
ζωή τους πέντε άτομα σε συ¬ 
γκρούσεις με την αστυνομία. 
Τα επεισόδια ξεκίνησαν στην 
πόλη Μπαριλότσε, στα δυτι¬ 
κά, στη Ρεσιστένσια, τη Ρο- 
σάριο, όπως και στις Καμπά¬ 
να και Σάρατε, που είναι και οι 
δύο στην επαρχία του Μπουέ¬ 
νος Άιρες, με πρωταγωνιστές 
τα πιο φτωχά στρώματα των 
πόλεων, όπου ακολούθησαν 
μερικά από τα πιο βίαια επει¬ 
σόδια από την εξέγερση του 
2001. 

Όλα δείχνουν πως το πολι¬ 
τικό σκηνικό επαναδιαμορφώ- 
νεται στην Αργεντινή και αυ¬ 
ξάνεται ο ρόλος της εργατικής 
τάξης. Οι ταξικοί συσχετισμοί 
θα δοκιμαστούν τα επόμενα 
χρόνια. Η αργεντίνικη εργα¬ 
τική τάξη έχει πολλά να διδα¬ 
χτεί από την ιστορία της, αλλά 
και να διδάξει με την πρόσφα¬ 
τη εμπειρία της και την ελλη¬ 
νική εργατική τάξη. Και αυτό 
δεν θα γίνει με τις συναντήσεις 
υποψήφιων μνηστήρων του 
Μαξίμου με τους γραμματείς 
και φαρισαίους της κυβέρνη¬ 
σης Κίρχνερ, αλλά με την τα¬ 
ξική αλληλεγγύη των εργαζο¬ 
μένων και των επαναστατικών 
μαρξιστικών δυνάμεων, σε μια 
σοσιαλιστική προοπτική. 

(*) Το ιδιότυπο σοσιαλιστικών κα¬ 
ταβολών κίνημα των εργατικών 
μαζών γύρω από τον στρατηγό 
Χονάν Ντομίγκο Περόν, που είναι 
και το μοναδικό πρόσωπο που έχει 
κερδίσει τρεις φορές τις εθνικές 
εκλογές: Φεβρουάριος 1946 (για 
την περίοδο 1946-52), Νοέμβριος 
1951 (για την περίοδο 1952-1958, 
όπου δεν μπόρεσε να ολοκληρώσει 
τη θητεία λόγω της στρατιωτικής 
δικτατορίας στις 16 Σεπτεμβρί¬ 
ου του 1955), Σεπτέμβριος 1973 
(για την περίοδο 1973-1977, μετά 
από δεκαοχτώ χρόνια εξορίας, 
όπου δεν μπόρεσε να ολοκληρώσει 
τη θητεία καθώς πέθανε τον Ιού¬ 
νιο του 1974). Κομμάτια του πε- 
ρονισμού ακολούθησαν το παρά¬ 
δειγμα επαναστατικών οργανώσε¬ 
ων όπως το ΡΚΤ (Εργατικό Επα¬ 
ναστατικό Κόμμα, τμήμα 4ης Δι¬ 
εθνούς την περίοδο 1965-1973) 
και ο ΕΚΡ (Επαναστατικός Λαϊ¬ 
κός Στρατός, ένοπλο τμήμα του 
ΡΚΤ), σχηματίζοντας ένοπλες ορ¬ 
γανώσεις ενάντια στο στρατιωτικό 
καθεστώς, με πιο σημαντικές τους 
Μοηίοηετοδ, ΕΑΡ και ΕΑΡ. 

Ρ. Β. 

Αίγυπτος 

Επιβλήθηκε το νέο Σύνταγμα των Αδελφών Μουσουλμάνων 



Τ ην τέταρτη εκλογική επιτυχία τους 
κατέγραψαν οι Αδελφοί Μουσουλ¬ 
μάνοι, στις 22 Δεκεμβρίου, με την 
ολοκλήρωση και της δεύτερης φά¬ 
σης του δημοψηφίσματος για την έγκριση του 
νέου Συντάγματος της χώρας (η πρώτη φάση 
πραγματοποιήθηκε στις 15/12). Μπορεί οι αντι¬ 
δράσεις που προηγήθηκαν να ήταν τεράστιες 
και αιματηρές, μπορεί στις κάλπες να προσήλ- 
θε μόνο το 32% των ψηφοφόρων και από αυ¬ 
τούς μόνο το 63,5% να υπερψήφισε το ισλαμι- 
κής κοπής Σύνταγμα, μπορεί οι καταγγελίες για 
παρατυπίες και νοθεία να θέτουν υπό αμφισβή¬ 
τηση το αποτέλεσμα, όμως παραμένει γεγονός 
ότι οι Αδελφοί Μουσουλμάνοι πέτυχαν μια ακό¬ 
μη νίκη στα σημεία (μετά τη νίκη τους στις βου¬ 
λευτικές και τις προεδρικές εκλογές), εδραιώνο¬ 
ντας την κατάληψη της εξουσίας και επιβεβαι¬ 
ώνοντας την οργανωτική τους υπεροχή έναντι 
των πολιτικών τους αντιπάλων. 

Η προσπάθεια των Αδελφών Μουσουλμά¬ 
νων και του επικεφαλής τους Μοχάμεντ Μόρσι 
να καρπωθούν τα κέρδη της λαϊκής επανάστα¬ 
σης που ανέτρεψε τον Μουμπάρακ, να κυριαρ¬ 
χήσουν στο εσωτερικό και να αναλάβουν πρω¬ 
ταγωνιστικό ρόλο στον ευρύτερο χώρο της Μέ¬ 
σης Ανατολής, εξουδετερώνοντας τους πιο αδύ¬ 
ναμους αντιπάλους και επιβάλλοντας ισορρο¬ 
πίες αμοιβαίων υποχωρήσεων στους ισχυρότε¬ 


ρους, φαίνεται μέχρι στιγμής να αποδίδει, χω¬ 
ρίς, ωστόσο, να καταφέρνει να καταστείλει ή να 
ελέγξει το λαϊκό κίνημα. 

Οι μέχρι τώρα κινήσεις τους έχουν δείξει ξε¬ 
κάθαρα την πρόθεσή τους να τηρήσουν τις συμ¬ 
φωνίες του προηγούμενου καθεστώτος με τους 
ιμπεριαλιστές και να διατηρήσουν την καλή συ¬ 
νεργασία μαζί τους με αντάλλαγμα τη στήριξη 
του καθεστώτος τους. Έχουν ήδη συμφωνήσει 
με το ΔΝΤ για δάνειο 4,8 δις δολαρίων προκει- 
μένου να αντιμετωπίσουν τη δραματική πτώση 
των συναλλαγματικών αποθεμάτων, που επαρ¬ 
κούν μόλις για τρεις μήνες. Βέβαια, ως γνωστόν 
το ΔΝΤ δεν δίνει τίποτα αν δεν προηγηθούν ση¬ 
μαντικές περικοπές μισθών και δαπανών και αυ¬ 
ξήσεις φόρων και τιμών στα είδη πρώτης ανά¬ 
γκης, που θα προκαλέσουν τεράστιες αντιδρά¬ 
σεις. Επείγει, λοιπόν, για τους Αδελφούς Μου¬ 
σουλμάνους να ενισχύσουν τη θέση τους στην 
εξουσία, να εξουδετερώσουν ή να αδρανοποι- 
ήσουν όσο το δυνατόν περισσότερους αντιπά¬ 
λους και να ελέγξουν το λαϊκό κίνημα. Αυτό 
προσπάθησαν να πετύχουν μέσα από τις τελευ¬ 
ταίες κινήσεις τους. 

Μπαράζ Προεδρικών Διαταγμάτων 

Αμέσως μετά την επιτυχημένη διαμε- 
σολάβησή του στην πρόσφατη ισραηλινο- 
παλαιστινιακή διένεξη, που έδωσε για πρώτη 
φορά στον αιγυπτιακό λαό την αίσθηση πως η 
ηγεσία του σηκώνει το ανάστημά της, υπερα¬ 
σπίζεται τους Παλαιστίνιους και δεν ακολου¬ 
θεί υποτακτικά τις ιμπεριαλιστικές επιταγές, ο 
Μόρσι έσπευσε να εξαργυρώσει την ενίσχυ¬ 
ση της θέσης του. Επιχείρησε να περάσει μια 
σειρά διαταγμάτων, που έδιναν στον ίδιο σχε¬ 
δόν απόλυτη εξουσία, περιόριζαν καταλυτι¬ 
κά τη δικαστική εξουσία και απάλλασσαν την 


Επιτροπή για την Εκπόνηση του Συντάγμα¬ 
τος από οποιαδήποτε αμφισβήτηση, παρόλο 
που όχι μόνο ήταν διορισμένη και όχι εκλεγ¬ 
μένη, αλλά δεν ήταν πλέον αντιπροσωπευτι¬ 
κή, καθώς είχε μείνει μόνο με τους εκπροσώ¬ 
πους των ισλαμιστών και των συμμάχων τους, 
μετά την αποχώρηση των υπολοίπων. 

Βασικός στόχος των Αδελφών Μουσουλ¬ 
μάνων ήταν η επιβολή του νέου Συντάγμα¬ 
τος, που θα επιτρέψει την εδραίωση της εξου¬ 
σίας τους, και αυτό προϋπέθετε να απαλλα¬ 
γούν από τους δικαστικούς, καθώς πολλοί 
από αυτούς ήταν απομεινάρια του προηγού¬ 
μενου καθεστώτος και η απομάκρυνσή τους 
αποτελούσε λαϊκή απαίτηση. Δεν ήταν βέβαια 
το παρελθόν τους που ενοχλούσε, αλλά η αμ¬ 
φισβήτηση της εξουσίας των Αδελφών Μου¬ 
σουλμάνων. Εκκρεμούσε τόσο η εκδίκαση της 
νομιμότητας της Επιτροπής του Συντάγμα¬ 
τος, όσο και πολλών υποθέσεων αυθαιρεσιών 
της κυβέρνησης και της προεδρίας των Αδελ¬ 
φών Μουσουλμάνων, όμως με τα εν λόγω δι¬ 
ατάγματα απαγορεύτηκαν. Ήταν μάλιστα 
τόσο αποφασισμένοι να μην κάνουν πίσω που 
δε δίστασαν να χτυπήσουν άμαχο πληθυσμό 
(δεκάδες οι νεκροί, εκατοντάδες οι τραυματί¬ 
ες) και να επιστρατεύσουν το στρατό, άσπον¬ 
δο αντίπαλο στη διεκδίκηση της εξουσίας. Εί¬ 
ναι φανερό πως οι Αδελφοί Μουσουλμάνοι 
έχουν έρθει σε συμφωνία μαζί του, καθώς στο 
νέο Σύνταγμα ο στρατός διατηρεί το δικαίω¬ 
μα να διορίζει τον Υπουργό Άμυνας, συστή- 
νεται Συμβούλιο Εθνικής Ασφάλειας με τη 
συμμετοχή στρατιωτικών, που θα γνωμοδο- 
τεί για την κήρυξη πολέμου, και διατηρείται 
το δικαίωμα του στρατού να δικάζει σε στρα¬ 
τοδικεία «αδικήματα σχετικά με την προσβο¬ 
λή του στρατεύματος». Αυτό, βέβαια, δε ση¬ 


μαίνει πως η στρατιωτική ηγεσία δεν καραδο¬ 
κεί για την ευκαιρία που θα της επιτρέψει να 
ξαναπάρει τις εξουσίες και τα προνόμια που 
έχει χάσει. 

Με την ίδια λογική και αφού δεν κατά- 
φεραν να κάμψουν τη λαϊκή αντίσταση παρά 
την ανάκληση των πιο ανώδυνων διατάξεων, 
πέτυχαν να διαιρέσουν τους δικαστικούς, επι- 
στρέφοντάς τους μέρος των εξουσιών τους. 
Έτσι, πολλοί από αυτούς συμμετείχαν στη δι¬ 
αδικασία του δημοψηφίσματος, γεγονός που 
σε συνδυασμό με τη διεξαγωγή του σε δύο 
φάσεις ώστε να αντιμετωπιστεί η απεργία των 
δικαστικών, επέτρεψε ένα νομότυπο αποτέλε¬ 
σμα, που αναγνωρίστηκε ως έγκυρο από το 
Ανώτατο Συνταγματικό Δικαστήριο. 

Η Αντίσταση και η Οργάνωση του Λαού 

Οι συνδικαλιστικές οργανώσεις, τα νε- 
ολαιίστικα κινήματα, οι αντικαπιταλιστικές 
και αριστερές οργανώσεις που υποκινούν και 
οργανώνουν τη λαϊκή αντίδραση συγκρότη¬ 
σαν το Μέτωπο Εθνικής Σωτηρίας και πραγ¬ 
ματοποίησαν μεγαλειώδεις συγκεντρώσεις 
200.000 και πλέον ανθρώπων, που δεν υπο¬ 
χώρησαν παρά τα πυρά του στρατού και της 
αστυνομίας. Κατάφεραν επίσης την αποχή 
της πλειοψηφίας του λαού από το δημοψήφι¬ 
σμα (αν και η προτροπή τους ήταν η καταψή¬ 
φιση και όχι η αποχή). Εξακολουθούν, ωστό¬ 
σο, να αντιμετωπίζουν μεγάλα προβλήματα 
εσωτερικής συνοχής, πολιτικοποίησης και συ¬ 
στηματικότερης οργάνωσης του κόσμου, που 
χρειάζεται να λύσουν άμεσα για να αντιμετω¬ 
πίσουν τους καλά οργανωμένους Αδελφούς 
Μουσουλμάνους και το νέο καταιγισμό μέ¬ 
τρων που ετοιμάζουν. 


Μια επέτειος για τρεις 
μεγάλους επαναστάτες 



Τ ο ξεκίνημα της νέας χρονιάς μας 
φέρνει αντίκρυ στη ζωή και τον θά¬ 
νατο τριών επαναστατών, που χά¬ 
ραξαν με το έργο τους φωτεινό μο¬ 
νοπάτι για το παγκόσμιο προλεταριάτο. Οι δο¬ 
λοφονίες των Ρόζα Λουξεμπουργκ και Καρλ 
Λημπενχτ στις 15 Ιανουάριου 1919 και ο θάνα¬ 
τος του Λένιν στις 21 Ιανουάριου του 1924, 
σηματοδοτούν αφενός την εποχή της μεγαλύ¬ 
τερης προδοσίας που υπέστη το προλεταριάτο 
αφετέρου την εποχή του πρώτου κύματος προ¬ 
λεταριακών επαναστάσεων που σάρωσαν την 
Ευρώπη μετά τον Α’ Παγκόσμιο Πόλεμο, φέρ¬ 
νοντας στην εξουσία για πρώτη φορά το προ¬ 
λεταριάτο στην τσαρική Ρωσία. 

Στο ξεκίνημα του Α Παγκόσμιου Πολέμου, 
η σοσιαλδημοκρατική Β’ Διεθνής, η ομνύουσα 
στο όνομα του διεθνισμού και της σοσιαλιστι¬ 
κής απελευθέρωσης, στέλνει το ευρωπαϊκό 
προλεταριάτο να αλληλοσφαχτεί κάτω από τις 
εθνικές σημαίες των αστικών τάξεων της Γερ¬ 
μανίας, Γαλλίας και λοιπών ιμπεριαλιστικών 
δυνάμεων. Ψηφίζει τις πολεμικές πιστώσεις 
στα αστικά κοινοβούλια, δίνει πολιτική κάλυ¬ 
ψη στον ιμπεριαλιστικό πόλεμο. Το γερμανικό 
Σοσιαλδημοκρατικό Κόμμα έκανε το πατριω¬ 
τικό του καθήκον, εκπαιδεύοντας με την ρε¬ 
φορμιστική πολιτική του την εργατική τάξη 
στη σύγχρονη πειθαρχική και μαζική μορφή 
πολέμου. Στις φρικώδεις ρητορείες των ηγε¬ 
τών του Κάουτσκι και Σία, υψώθηκαν μοναδι¬ 
κές φωνές αντίστασης η άρνηση του Καρλ Λη- 
μπνεχτ να ψηφίσει τις πιστώσεις και της Ρόζας 
Λουξεμπουργκ να δεχτεί την κατρακύλα του 
σοβινισμού ξεκινώντας αντιπολεμική καμπά- 
νια. 


Ο πόλεμος, πλησιάζοντας στο τέλος του, 
βυθίζει τους γερμανούς εργάτες σε ανείπωτες 
συμφορές. Ο επαναστατικός πυρετός ανεβαί¬ 
νει. Ταυτόχρονα, η προδοσία της Σοσιαλδημο¬ 
κρατίας καθιστά όλο και πιο αναγκαία τη δη¬ 
μιουργία ενός νέου επαναστατικού κόμματος, 
που θα οδηγήσει τους εργαζόμενους έξω από 
τα βάσανα του πολέμου και του καπιταλισμού. 
Τον Δεκέμβριο του 1918 ιδρύεται το ΚΡΌ(δ), 
οι Σπαρτακιστές, που αργότερα θα σχηματί¬ 
σουν το ΚΚ Γερμανίας. Καθώς όμως είναι ένα 
κόμμα νιόβγαλτο, χωρίς έμπειρα στελέχη και 
ηγεσία, προχωρεί μόλις ένα μήνα μετά την 
ίδρυσή του σε μια αυτοκαταστροφική εξέγερ¬ 
ση ενάντια στη σοσιαλδημοκρατική κυβέρνη¬ 
ση του καγκελαρίου Σάιντμαν, χωρίς να έχει 
κατακτήσει την πλατιά υποστήριξη των εργα¬ 
ζόμενων μαζών. Η Λούξεμπουργκ, αν και αντι- 
τάχθηκε στην εξέγερση ως πρόωρη, δεν κατά- 
φερε να την εμποδίσει. Τα ένοπλα αποσπά¬ 
σματα της κυβέρνησης των Σάιντμαν και 
Έμπερτ συνέλαβαν τους δύο επαναστάτες στις 
15 Ιανουάριου και κατόπιν τους δολοφόνησαν. 

Η Λούξεμπουργκ δεν υπήρξε απλώς μια 
αδιάλλακτη επαναστάτρια, αλλά και μια έξοχη 
μαρξίστρια, που εξόπλισε με το θεωρητικό της 
έργο τους εργαζόμενους ενάντια στην ρεφορ¬ 
μιστική κατρακύλα των Μπερνστάιν και Κά- 
ουτσκι, με έργα όπως τα «Μεταρρύθμιση ή 
Επανάσταση» και «Μαζική απεργία, Κόμμα 
και Συνδικάτα», ενω έκανε αξιόλογες προσπά¬ 
θειες να ερμηνεύσει την εξέλιση και την κρίση 
της καπιταλιστικής οικονομίας με το έργο της 
«Συσσώρευση του Κεφαλαίου». 

Αν η γερμανική επανάσταση ηττήθηκε από 
την προδοσία της σοσιαλδημοκρατίας και την 


ελλειπή προετοιμασία των επαναστατών, η 
ρώσικη επανάσταση θριάμβευσε υπό την ηγε¬ 
σία των Μπολσεβίκων, των οποίων αρχιτέκτο¬ 
νας ήταν ο Βλαντιμίρ'Ιλιτς Ουλιάνοφ (Λένιν). 

Ο Λένιν ξεκίνησε τον βίο του στο επανα¬ 
στατικό κίνημα από νεαρή ηλικία, υφιστάμε¬ 
νος πολλαπλές διώξεις, φυλακίσεις και εξορίες 
από το τσαρικό καθεστώς, έχοντας πρωταγω¬ 
νιστικό ρόλο στην ανάπτυξη και ενοποίηση 
των πρώτων μαρξιστικών ομάδων στη Ρωσία. 
Συνέβαλλε όσο λίγοι στην ανάπτυξη της μαρ¬ 
ξιστικής σκέψης και πολιτικής. Μια εντελώς 
συνοπτική απαρίθμηση της συνεισφοράς του 
θα περιλάμβανε: Πρώτον, ότι έθεσε τις βάσεις 
για τον πρότυπο τρόπο πολιτικής οργάνωσης 
του προλεταριάτου με το εμβληματικό έργο 
του «Τι να κάνουμε», όπου εξήγησε το προτσές 
ανάπτυξης της σοσιαλιστικής συνείδησης των 
εργαζομένων. Το έργο αυτό προηγείται του 
ιστορικού δεύτερου συνεδρίου του Κ5ΌΕΡ 
(Σοσιαλδημοκρατικό Κόμμα Ρωσίας), όπου 
κατέληξε στην επικράτηση των μπολσεβίκων 
κάτω από την ηγεσία του Λένιν. Δεύτερον, 
υπήρξε ο πρώτος μαρξιστής που μ’ έναν ολο¬ 
κληρωμένο τρόπο κατανόησε το πέρασμα του 
καπιταλισμού στην εποχή της παρακμής του, 
στην εποχή του ιμπεριαλισμού, χαρακτηρίζο¬ 
ντας την ως «εποχή πολέμων, επαναστάσεων 
και αντεπαναστάσεων», καταδεικνύοντας έτσι 


τον ιστορικά επίκαιρο χαρακτήρα της σοσιαλι¬ 
στικής επανάστασης. Τρίτον, συνέδραμε καθο¬ 
ριστικά στη διαμόρφωση μιας ορθής στάσης 
απέναντι στο αστικό κράτος, ως όργανο κατα¬ 
στολής και κυριαρχίας της αστικής τάξης, ξε¬ 
διαλύνοντας τις ολέθριες αντιλήψεις της Β’ Δι¬ 
εθνούς. Με το έργο του «Κράτος και Επανά¬ 
σταση» έριξε το σύνθημα του τσακίσματος του 
αστικού κράτους, ανοίγοντας έτσι τον δρόμο 
για την εργατική εξουσία. Τέταρτον, υπήρξε 
συνιδρυτής της Τρίτης Διεθνούς, που έσωσε το 
ατιμασμένο από την σοσιαλδημοκρατία όνομα 
του Σοσιαλισμού, οδήγησε στην ίδρυση πολ¬ 
λών δεκάδων κομμουνιστικών κομμάτων σ’ 
όλο τον πλανήτη, εμπλούτισε με τα τέσσερα 
πρώτα συνέδριά της την επαναστατική θεω¬ 
ρία. 

Πρότυπο αφοσίωσης και συστηματικής, 
ακούραστης δουλειάς για την υπόθεση των ερ¬ 
γαζομένων, πέθανε σε ηλικία 54 ετών, με την 
υγεία του επιβαρυμένη και από μια παλαιότερη 
απόπειρα δολοφονίας. 

Η ζωή και το έργο του Λένιν, της Ρόζας 
Λούξεμπουργκ (την οποία ο Λένιν είχε χαρα¬ 
κτηρίσει «αετό») και του Λημπνεχτ αποτελούν 
οδηγο για τους εργαζομένους και τους επανα¬ 
στάτες και σήμερα. 

■ Κώστας Σηφάκης 

Λαϊκή Δημοκρατία του Κονγκό 

ΠΟΛΥ ΜΕΓΑΛΗ & ΠΛΟΥΣΙΑ 

για τους ιμπεριαλιστές... και την Κίνα 


| Κώστας Δίκαιος 


Γ ια να καταλάβει κανείς τι 
συμβαίνει στη Λαϊκή Δη¬ 
μοκρατία του Κονγκό, πρέ¬ 
πει να ξέρει καλή γεωγραφία 
και ιστορία της αφρικανι¬ 
κής ηπείρου και βέβαια το πολιτικοοικο¬ 
νομικό στάτους της εποχής μας. Αρχίζο¬ 
ντας από το πρώτο, να πούμε ότι το Κον¬ 
γκό είναι η 3η σε έκταση χώρα της Αφρι¬ 
κής (περίπου όσο η Δυτική Ευρώπη!), με 
πληθυσμό 66 εκατομμύρια (χωρισμένο 
σε 200 φυλές), πλούσιο σε πλουτοπαρα- 
γωγικούς πόρους (πετρέλαιο, διαμάντια, 
χρυσό, ασήμι, ουράνιο, χαλκό). Ειδικά 
στις ανατολικές επαρχίες, που είναι πολυ¬ 
πληθείς (15 εκατομμύρια) και στις οποίες 
δρουν αντάρτικα με προέλευση τη Ρουά¬ 
ντα και την Ουγκάντα, βρίσκεται το 70% 
των παγκόσμιων κοιτασμάτων τανταλίου 
και κολτανίου, που είναι απαραίτητα για 
την κατασκευή κινητών τηλεφώνων, φο¬ 
ρητών υπολογιστών κ.λπ. Η Παγκόσμια 
Τράπεζα κατηγορείται για την εξαφάνιση 
των δασών του Κονγκό, εξαιτίας των δι¬ 
καιωμάτων ασύδοτης υλοτομίας που πα¬ 
ραχώρησε σε ξένες εταιρίες. Η Τράπε¬ 
ζα ενθάρρυνε ξένες εταιρίες να υλοτομή¬ 
σουν μέχρι καταστροφής το δεύτερο σε 
μέγεθος δάσος στον πλανήτη, βάζοντας 
σε κίνδυνο τις ζωές περίπου 40 εκατομ¬ 
μυρίων ανθρώπων (ιθαγενείς Πυγμαίοι). 
Μετά τον Αμαζόνιο, τα τροπικά δάση του 
ποταμού Κονγκό (απ’ όπου πήρε το όνο¬ 
μά της η χώρα) είναι τα μεγαλύτερα στον 
κόσμο και δεσμεύουν περίπου το 8% του 
συνολικού διοξειδίου του άνθρακα! Η 
Τράπεζα παραχώρησε 600.000 τετραγω¬ 
νικά χιλιόμετρα για να δώσει δάνειο 450 
εκατομμυρίων δολαρίων! 

Η χώρα λεηλατήθηκε από παλιά από 
τους βέλγους ιμπεριαλιστές. Ο Πατρίς 
Λουμούμπα, ηγέτης του αντιαποικιακού 
κινήματος στην Αφρικής, στην προσπά¬ 
θεια να ενώσει τις φυλές του Κονγκό και 
να φτιάξει ένα ενιαίο κράτος με ισχυρή 
κεντρική κυβέρνηση, υποχρέωσε το Βέλ¬ 
γιο να αποδεχτεί την ανεξαρτησία της 
αποικίας το 1959. Στις εκλογές του 1960, 
ο Λουμούμπα εξελέγη πρωθυπουργός, 
αλλά μέσα σε λίγους μήνες, βέλγοι πα¬ 
ράγοντες που είχαν μείνει στη χώρα και 
πολιτικές δυνάμεις που προωθούσαν τη 
διάσπαση του Κονγκό προκάλεσαν συ¬ 
γκρούσεις, με αποτέλεσμα να διωχθεί ο 
Λουμούμπα και ο βελγικός στρατός να 


επέμβει υπέρ των αντιπάλων του. Τελικά, 
ο Λουμούμπα συνελήφθη από τον στρα¬ 
τηγό Μομπούτου (δικτάτορας του Κον¬ 
γκό μέχρι το 2003) και θανατώθηκε με 
βασανιστήρια. Η ΟΙΑ επίσης υποστήρι¬ 
ξε οικονομικά και στρατιωτικά τον Μου- 
μπούτου. Ο τελευταίος ανατράπηκε από 
τους αντάρτες του Λοράν Καμπιλά (πα¬ 
τέρα του σημερινού κονγκολέζου προέ¬ 
δρου Ζοζέφ Καμπιλά) κατά τη διάρκεια 
των περιφερειακού πολέμου του 1997- 
2003, που προκάλεσε το θάνατο τουλά¬ 
χιστον 6 εκατ. ανθρώπων(!) και δημιούρ¬ 
γησε εκατοντάδες χιλιάδες πρόσφυγες. 
Από τότε το πρώην Ζαΐρ μετονομάστηκε 
σε Λαϊκή Δημοκρατία του Κονγκό. 

Η χώρα όμως συνεχίζει να λεηλατεί¬ 
ται βάναυσα από ιμπεριαλιστές, ΔΝΤ και 
τις ανερχόμενες δυνάμεις, με πρώτη την 
Κίνα, και από ένα διεφθαρμένο κράτος 
και μια άρχουσα τάξη, που χωρίς να κά¬ 
νει παραγωγικές επενδύσεις, απλώς με¬ 
ταπουλά τίτλους που αγοράζει και παίζει 
τα κέρδη στο χρηματιστήριο. Σήμερα, οι 
κινέζοι επενδυτές αγοράζουν δικαιώματα 
εκμετάλλευσης πχ. ορυχείων για 10 ή 15 
χρόνια, προκειμένου να στήσουν την όλη 
επιχείρηση αφού δεν υπάρχουν εγχώρι¬ 
ες δυνατότητες. Φέρνουν τεχνολογία και 
προσωπικό (από επιστήμονες μέχρι ερ¬ 
γάτες) από την Κίνα και όταν θα φύγουν 
δεν θα έχει απομείνει τίποτα στη χώρα, 
ούτε καν η τεχνογνωσία! 

Η διείσδυση της Κίνας στην Αφρι¬ 
κή χαρακτηρίστηκε «βελούδινη», με την 
έννοια ότι δεν συνοδεύτηκε από επεμ¬ 
βάσεις στρατιωτικές, ιεραποστολές και 
πολιτικά πραξικοπήματα. Με το δόγμα 
«οι μπίζνες προηγούνται», συνεργάζο¬ 
νται με ακραία διεφθαρμένα καθεστώτα, 
από αυτό της Νιγηρίας, αλλά διεισδύουν 
και σε περιοχές σπαρασσόμενες από εμ¬ 
φυλίους πολέμους, όπως το Κονγκό και 
το Σουδάν. Σ’ αυτά τα τρία κράτη έχουν 
επενδύσει πάνω από 4 δις δολάρια στο 
καθένα, ποσά κολοσσιαία για τα αφρικα¬ 
νικά δεδομένα, αν σκεφτεί κανείς ότι το 
ΑΕΠ του Κονγκό ανήλθε μόλις στα 11,5 
δις δολάρια το 2008. Το πετρέλαιο αλλά 
και άλλες δυσεύρετες πρώτες ύλες αιτι¬ 
ολογούν το ρίσκο. Η αδιαφορία των Κι¬ 
νέζων όμως για τα κοινωνικά μοντέλα 
και τις ιδεολογικές κατευθύνσεις των κυ¬ 
βερνήσεων που συνεργάζονται μετατρέ- 
πεται σε δυναμική επιβολή σε ό,τι αφο¬ 



ρά τις εργασιακές σχέσεις. Έτσι, μπράβοι 
σε ορυχεία κινέζικων συμφερόντων πυ¬ 
ροβολούν εργάτες που διαμαρτύρονται 
για τους μισθούς, κινέζοι εργολάβοι έρ¬ 
γων οδοποιίας στην Κένυα αποκλείουν 
τους ντόπιους κτηνοτρόφους από το μο¬ 
ναδικό πηγάδι της περιοχής και η κινέζι¬ 
κη εταιρία εξόρυξης ουρανίου δΟΜΙΝΑ 
έχει μετονομαστεί από τους Τουαρέγκ 
στο βόρειο Νίγηρα σε «Γκουαντάναμο»! 

Έτσι, ο οικονομικά ενεργός πλη¬ 
θυσμός του Κονγκό είναι μόλις 2%. Το 
προσδόκιμο της ζωής 53 χρόνια. Το κατά 
κεφαλήν ΑΕΠ 300 δολάρια. Αναλφάβη¬ 
τοι το 70-80%, ασθενούντες από Έιτζ 
4,3% του πληθυσμού, με 100.000 θανά¬ 
τους τον χρόνο. Αποτέλεσμα της οικο¬ 
νομικής εξάρτησης και υπανάπτυξης, της 
ανεργίας, της φτώχειας και των καταπι¬ 
εστικών καθεστώτων είναι οι εμφύλιοι 
πόλεμοι. Οκτώ καταμετρημένα αντάρ¬ 
τικα βρίσκονται σε δράση, με συγκρού¬ 
σεις που συνοδεύονται από σφαγές, βια¬ 
σμούς σαν μέσο επιβολής των διαφόρων 
στρατιωτικών ανταγωνιστών έναντι των 
αντιπάλων τους, εξαναγκασμοί παιδιών 
να γίνουν στρατιώτες και την σεξουαλι¬ 
κή και οικονομική εκμετάλλευση χιλιά¬ 
δων προσφύγων. 

Ο ορυκτός πλούτος στα ανατολι¬ 
κά του Κονγκό στην περιοχή των μεγά¬ 
λων λιμνών της κεντρικής Αφρικής απο¬ 
τελεί μήλο της έριδος για πολλές χώρες 
της περιοχής και κυρίως τη Ρουάντα και 
την Ουγκάντα, που θεωρούν ότι έχουν 
αδικηθεί κατά την χάραξη των συνόρων 
τον περασμένο αιώνα από τους ευρω- 
παίους αποικιοκράτες. Γι’ αυτό και στην 
περιοχή υπάρχουν αρκετά «αντάρτικα», 
που υποτίθεται ότι υποστηρίζουν τα συμ¬ 
φέροντα διαφόρων φυλών, όπως είναι το 
Μ23, που αποτελείται κυρίως από Τού- 
τσι και το ΕΌΚΕ, που αποτελούνται από 
Χούτου. Οι ένοπλοι της οργάνωσης Μ23 
(που ονομάστηκε έτσι από μια συμφωνία 
στις 23 Μαρτίου του 2009, με την οποία 
μέλη πρώην «αντάρτικης» οργάνωσης 
των επαρχιών του Βόρειου και Νότιου 
Κίβου θα ενσωματώνονταν στον κον- 
γκολέζικο στρατό), χρηματοδοτούνται 
από τη Ρουάντα και τις ΗΠΑ. Ακόμα εξο¬ 
πλίζονται από ένα δίκτυο λαθρεμπορίου 
όπλων και πυρομαχικών, που είχε επικε¬ 
φαλής τον αρχηγό του γενικού επιτελεί¬ 
ου στρατού της Λ.Δ. Κονγκό, τον οποίο 
απέπεμψε τον περασμένο Νοέμβρη ο 
πρόεδρος Καμπιλά, όταν έγινε γνωστή η 
δράση του μέσω μιας έκθεσης του ΟΗΕ! 

Το Μ23, με δικαιολογία την προστα¬ 
σία των Τούτσι και τη μη εφαρμογή από 
την κυβέρνηση της χώρας της συμφω¬ 
νίας του 2009, επιτέθηκε τον Νοέμβρη 
και κατέλαβε την σημαντική πόλη Γκό- 
μα σχεδόν αμαχητί, με αποτέλεσμα επί 
της ουσίας τα ανατολικά σύνορα της χώ¬ 
ρας στη μεθόριο με την Ρουάντα να μην 
ελέγχονται πλέον από τον κονγκολέζι- 
κο στρατό, αλλά από ένοπλες οργανώ¬ 
σεις και κυρίως από το Μ23. Απείλησαν 
μάλιστα να καταλάβουν και άλλες πό¬ 
λεις και να φτάσουν μέχρι την πρωτεύου¬ 
σα Κινσάσα για να ανατρέψουν τον Κα- 
μπιλά, ο οποίος κατέλαβε τον προεδρική 
θώκο ξανά με τις αμφιλεγόμενες εκλογές 
του Νοέμβρη του 2011. Στην πράξη, μετά 
από διαπραγματεύσεις μεταξύ των προ¬ 
έδρων της Ρουάντα, της Ουγκάντα και 
του Κονγκό, οι «αντάρτες» δέχτηκαν να 


αποσυρθούν 20 χιλιόμετρα έξω από την 
πόλη. Στην ουσία όμως, όλη η περιοχή 
εξακολουθεί να ελέγχεται από τους στα¬ 
σιαστές. Αυτά τα «αντάρτικα» συγκαλύ¬ 
πτουν τις επεκτατικές βλέψεις των γειτο¬ 
νικών χωρών (ας σημειωθεί ότι σύμφωνα 
με έκθεση του ΟΗΕ η εκμετάλλευση και 
το λαθρεμπόριο κολτανίου από τον στρα¬ 
τό της Ρουάντα στο ανατολικό τμήμα της 
Λ.Δ. του Κονγκό απέφερε μέσα σε 18 μή¬ 
νες 250 εκ. δολάρια!), αποτελούν πηγές 
πλουτισμού για φυλάρχους, στρατηγούς 
και άλλα κομμάτια της άρχουσας τάξης 
του Κονγκό, γι’ αυτό και δεν θέλουν να 
ελέγχονται οι περιοχές από τον κονγκο- 
λέζικο στρατό, διευκολύνουν την αφαί¬ 
μαξη των πόρων της χώρας από διάφο¬ 
ρες πολυεθνικές εταιρίες (που προτιμούν 
να προμηθεύονται τις πρώτες ύλες από 
τους «αντάρτες» παρά από τη κεντρι¬ 
κή εξουσία), κρατούν τη χώρα διαιρεμέ¬ 
νη και υπό διαρκή απειλή, ώστε να απο¬ 
τελεί το εύκολο θύμα του ΔΝΤ και της 
Παγκόσμιας Τράπεζας - και τέλος, δι¬ 
καιολογούν την ύπαρξη της μεγαλύτερης 
στρατιάς κυανόκρανων που έστειλε ποτέ 
ο ΟΗΕ σε οποιαδήποτε μέρος του πλα¬ 
νήτη. Πρόκειται για 17.600 άντρες που 
ελέγχουν την περιοχή, υποτίθεται για 
να προστατεύουν τους κατοίκους, αλλά 
στην πράξη παρακολουθούν συνήθως 
«αμέτοχοι» τις συγκρούσεις και τις σφα¬ 
γές, όταν δεν συμμετέχουν στην εκμε¬ 
τάλλευση των προσφύγων και το λαθρε¬ 
μπόριο του τεράστιου ορυκτού πλούτου 
της χώρας, πράγμα που τους κάνει μι¬ 
σητούς στο λαό. Η παρουσία τους απλά 
εξασφαλίζει τη λειτουργία των δυτικών 
εταιριών και ταυτόχρονα η «αδυναμία» 
τους να παρέμβουν πιθανά κάποια στιγ¬ 
μή «δικαιολογήσει» την ανάγκη να στα¬ 
λούν από τους ιμπεριαλιστές μισθοφό¬ 
ροι -από πολυεθνικές εταιρίες πολέμου 
ή από επαγγελματίες στρατιώτες (ευρω- 
στρατός)-, ώστε να εξασφαλιστεί η εκ¬ 
μετάλλευση των «φιλέτων» της Μαύρης 
Ηπείρου. 

Αν και η πρόσφατη κρίση φαίνεται 
να αποσοβήθηκε την τελευταία στιγμή, 
ωστόσο οι ανταγωνισμοί στην περιοχή 
είναι τεράστιοι ανάμεσα στις χώρες της 
Κ. Αφρικής, στους πολέμαρχους-μερί¬ 
δες της άρχουσας τάξης και κύρια ανάμε¬ 
σα στους ιμπεριαλιστές (ΗΠΑ-Ευρώπη) 
και ανάμεσα στους ιμπεριαλιστές και την 
Κίνα, Ινδία, Ν. Κορέα! Πρόσφατα έγινε 
στην Κινσάσα η 14η Σύνοδος Κορυφής 
αρχηγών κρατών γαλλόφωνων αφρικα¬ 
νικών χωρών, όπου η Γαλλία επιχείρη¬ 
σε να διεισδύσει στις χώρες, επικρίνο¬ 
ντας μάλιστα την κυβέρνηση του Καμπι- 
λά σε θέματα... δημοκρατίας και ενισχύ- 
οντας την Ρουάντα! Ενώ η Ν. Κορέα έχει 
κλείσει συμφωνία με το Κονγκό για κα¬ 
τασκευαστικά έργα, όπως 1.500 χλμ. σι¬ 
δηρόδρομου και λιμάνι στη δυτική περι¬ 
οχή Μπανανά. Αυτό σημαίνει ότι οι κρί¬ 
σεις θα ξαναϋποδαυλιστούν. Το μόνο ελ- 
πιδοφόρο στις τελευταίες εξελίξεις ήταν 
οι μεγάλες διαδηλώσεις νεολαίας (απο¬ 
τελεί το 50% του πληθυσμού) στην πόλη 
Μπουκάβου, που απειλούνταν από το 
Μ23, εναντίον τόσο της κυβέρνησης όσο 
και των κυανόκρανων, αλλά και εναντί¬ 
ον της Μ23. Αυτό σημαίνει ότι ο κονγκο- 
λέζικος λαός αρχίζει να αντιλαμβάνεται 
ότι η σωτηρία του εξαρτάται από τις δι¬ 
κές του δυνάμεις! 

